text:
খুরুমজরী,
হৌখিবা নুমিৎ কয়া অসিদা ঐহাক্না সরকারগী তোঙান-তোঙানবা স্কীমশিংগী বেনিফিসিয়রীশিংগা লোইননা ৱারী শাখি। ঐখোয়না সরকারনা শেম্বা স্কীমশিং অসিগী কান্নবশিং অসি করম্বা মওংদা মীয়ামদা য়ৌরি হায়বা খঙবা ঙমখি। মসি জনতা জনারদনগী হকথেংননা শম্নবগী কান্নবা অদুনি। প্রোগ্রাম অসিদা শরুক য়াবীরিবা ঐহাক্কী কেন্দ্রগী মন্ত্রী-মন্দলদগী মরূপ পুম্নমক, লৈবাক অসিগী রাজ্য কয়াগী ইকাই খুম্নরবা মুখ্য মন্ত্রীশিং, লেফতনেন্ত গভর্নরশিং অমসুং উপ মুখ্য মন্ত্রীশিং, রাজ্য সরকারশিংগী মন্ত্রীশিং, অতৈ দিগ্নিতরীশিং, লৈবাক অসিগী লৌমীশিং অমসুং ইচিল-ইনাওশিং,
ঙসি, লৈবাক অসিগী লৌমী করোর ১০রোমগী বেঙ্ক একাউন্তশিংদা লুপা করোর ৫০০গা লিশিং ১৯ হেনবগী শেনফম মখোয়গী একাউন্তশিংদা হকথেংননা ত্রান্সফর তৌখ্রে। অমসুং মখোয় কয়া অমনা মোবাইলদা করি চংলকপগে হায়না য়েংবা ঐহাক্না উরি। অমসুং খুপাক খুনরি। ঙসি নোংজু পন্থা য়ৌরক্তুনা লৌ উবগী থবক কন্না চত্থরিবা মতম অসিদা শেনফম অসি অপীকপা লৌমীশিংদা য়াম্নবা কান্নরগনি। ঙসি লুপা করোর লাখ ১গী এগ্রিকলচর ইনফ্রাস্ত্রকচর ফন্দসু চহি অমা মপুং ফাখ্রে। লৌমীগী ওর্গনাইজেসন লিশিং-লিশিংনা মসিগী খুত্থাংদা কান্নবা ফংলি।
ইচিল-ইনাওশিং,
সরকারনা লৌমীশিংদা অহেনবা শেন্থোক লৈহন্নবা অনৌবা মহৈ-মরোংশিং থাবদা পুক্নীং থৌনবা নীংথিনা হোৎনখি। মিসন হনী বী অসি অসিগুম্বা কেম্পেন অমনি। মিসন হনী বীনা মরম ওইদুনা ঐখোয়না মমাংগী চহিদা লুপা করোর ৭০০রোমগী খোহী মপালদা থাদোকপা ঙমখি, মসিনা লৌমীশিংদা অহেনবা শেন্থোক লাকহনখি। অমরোমদা জম্মু কশ্মিরগী সেফ্রোন অসি মালেমদা য়াম্না পাম্নৈ। হৌজিক সরকারনা লৈবাক অসিদা লৈরিবা এন.এ.এফ.ই.দি. দুকানশিংদা জম্মু কশ্মিরগী সেফ্রোন ফংহন্নবা ৱারেপ লৌখ্রে। মসিনা জম্মু কশ্মিরদা সেফ্রোন থারিবা লৌমীশিংদা য়াম্না থৌগৎলগনি।
ইচিল-ইনাওশিং,
নখোয়গা ৱারী শানবা অসি লৈবাক অসিনা আজাদী কা অমৃত মহোৎসব পালন তৌরিবা মতম অসিদা ওইররে। ঙসিদগী নুমিৎ খরনিগী মতুংদা ওগস্ত ১৫ লাক্লগনি। হন্দক্তি লৈবাক অসিনা ৭৫শুবা নীংখা তমখিবগী নুমিৎ পালন তৌগদৌরি। মরু ওইবা থৌরম অসি ঐখোয়গী চাউথোকচনীংঙাই ওইবা ৱাফম অমা ওইবতা নত্তনা মসি অনৌবা ফিরেপশিং, অনৌবা পান্দমশিংগী ওইনসু খুদোংচাবা অমা ওইরি।
থৌরম অসিদা ঐখোয়না ভারতপু তুংদা লাক্কদৌরিবা চহি ২৫ অসিদা কদায়দা উবা পাম্বগে হায়বগী ৱারেপ লৌবা তাই। লৈবাক অসিনা নীংখা তমখিবা চহি ১০০ মপুং ফারকপা মতমদা, ২০৪৭দা ভারতকী ফীভম করম তৌগদগে লেপ্পদা ঐখোয়গী লৌউ-শিংউ, ঐখোয়গী লৌমীশিংনা অচৌবা থৌদাং অমা য়াগনি। মসি অনৌবা শীংনবশিং মায়োক্নবা ঙম্বা অমসুং অনৌবা খুদোংচাবশিংগী কান্নবা লৌবা ঙমগদবা ভারতকী লৌউ-শিংউবু অনৌবা মাইকৈদা পুনবগী তানফমনি।
ইচিল-ইনাওশিং,
চহিচা অসিদা লেপ্তনা হোংলক্লিবা অহোংবশিং অসিগী মীৎনা উবা শাখি ঐখোয় পুম্নমক্না ওইরি। মসি নোংজু-নুংশাগা মরী লৈনবা অহোংবশিং, চান্না থাক্নবগা মরী লৈনবা অহোংবশিং নত্ত্রগা লাইচৎ অসিনা মরম ওইরগা পুরকপা অহোংবশিং ওইরবসু মালেম শিনবা থুংবদা অহোংবশিং লাক্লি। ঐখোয়না মসি কোরোনাগী লাইচৎ মনুংদা হৌখিবা চহি অমা মখাই অসিদা থেংনখ্রে। মতম অসিগী মনুংদা লৈবাক অসিমক্তদা চান্নবা চিঞ্জাক্কী হৈনবীশিংগী মরমদা এৱের্নেস য়াম্না পীখি। কোর্স সিরিএলশিং, মনা-মশিং অমসুং উহৈশিং, মরু-মরাংশিং, ওর্গানিক প্রদক্তশিংগী দিমান্দ অসি হৌজিক য়াম্না হেনগৎলক্লি। মরম অসিনা ভারতকী লৌউ-শিংউ অসিসু হোংলক্লিবা মথৌ-তাবশিং অমসুং হোংলক্লিবা দিমান্দ অসিগী মতুং ইন্না অহোংবা লাকখি। অমসুং ঐখোয়গী লৈবাক অসিগী লৌমীশিংনা অহোংবশিং অসি শোইদনা চুশিন্নখিনি হায়না থাজৈ।
মরূপশিং,
ঐখোয়না লাইচৎ মনুংদা ভারতকী লৌমীশিংনা তৌবা ঙম্বা অদু উবা ফংখ্রে। রেকোর্দ ওইনা পুথোক্লিঙৈ মনুংদা সরকারনা লৌমীশিংনা থেংনবা অৱাবশিং হন্থহন্নবসু হোৎনখি। সরকারনা লৌউ-শিংউ অমসুং মসিগা মরী লৈনবা সেক্তর খুদিংমক্তা, মরুশিং, হারশিংদগী হৌরগা মখোয়গী পোত্থোক কৈথেলদা পুনবা হোৎনবা য়াবা অমসুং থৌরাং পুম্নমক পাইখৎখি। য়ুরিয়া লেপ্তনা সপ্লাই তৌখি। ঐখোয়গী সরকারনা সি.এ.পি.গী মমল অসি কোরোনানা মরম ওইদুনা মালেমগী কৈথেলদা শরুক কয়া হেনগৎখিবা মতমদা লৌমীশিংদা অৱাবা পীদনবা সরকারনা খুদক্তা মসিগীদমক লুপা করোর ১২০০০ শিল-লাংখি।
মরূপশিং,
সরকারনা খরীফ নত্ত্রগা রবী সীজন ওইরবসু লৌমীশিংদগী এম.এস.পি.দা হৌজিক ফাওবগী ওইনা খ্বাইদগী য়াম্না লৈখি। মসিগা লোইননা ফৌ থাবা লৌমীশিংগী একাউন্তদা চাউরাক্না লুপা করোর লাখ ১গা লিশিং ৭০ অমসুং গেহু থারিবা লৌমীশিংগী একাউন্তদা চাউরাক্না লুপা করোর লিশিং ৮৫ হকথেংননা য়ৌহনখি। লৌমী অমসুং সরকারনা চুংশিন্নবা অসিনা মরম ওইরগা ঙসি ভারতকী কৈ অসি থল্লি। অদুবু মরূপশিং, ঐখোয়না গেহু, চেং, চিনিদা খক্তা মরোমদোম লেপচবা ঙম্বনা য়াদে, হৱাইশিং অমসুং থাওগী ওইনসু মরোমদোম লেপচবা ঙম্বা অসি য়াম্না মথৌ তাই হায়বা ঐখোয়না উবা ফংখ্রে। অমসুং ভারতকী লৌমীশিংনা মসি থবক ওইনা পাঙথোক্তুনা উৎপা ঙমগনি। চহি খরগী মমাংদা লৈবাক অসিদা হৱাইগী অৱাৎপা থেংনবা মতমদা ঐহাক্না লৈবাক অসিগী লৌমীশিংদা হৱাইশিং পুথোকপা হেনগৎনবা হায়খি। লৈবাক অসিগী লৌমীশিংনা ঐহাক্না হায়বা য়াবীখি। মসিগী মহৈ ওইনা হৌখিবা চহি ৬ অসিদা লৈবাক অসিগী হৱাই পুথোকপগী চাং চাদা ৫০রোম হেনগৎখি। ঐখোয়না হৱাইশিংগীদমক তৌখিবা অদুগুম্না নত্ত্রগা মমাংদা গেহু অমসুং ফৌগীদা তৌখিবা অদুগুম্না হৌজিক অচাথাও পুথোক্নবা চপ মান্নবা ইরেপঅদু লৌবা তাই। ঐখোয়গী লৈবাক অসি অচাথাওদা মীপাল তাংদনবা ঐখোয়না কন্না হোৎনবা তাই।
ইচিল-ইনাওশিং,
অচাথাওদা আত্মনির্ভর ওইনবা হৌজিক নেস্নেল ইদিবল ওইল মিসন –ওইল পাম হায়বদি এন.এম.ই.ও.-ও.পি.গী ৱারেপ লৌখ্রে। ঙসি লৈবাক অসিনা ভারত থাদোকউ আন্দোলনবু নীংশিংলিবা মতম অসিদা, পুৱারী ওইরবা নুমিৎ অসিদা লৌখিবা ৱারেপ অসিনা ঐখোয়বু থৌনা হাপ্লি। মিসন অসিগী খুত্থাংদা অচাথাওগা মরী লৈনবা ইকোসিস্তেমদা লুপা করোর লিশিং ১১ হেন্না থাদরগনি। সরকারা লৌমীশিংদা অফবা মরুশিংদগী হৌরগা তেক্নোলোজী ফাওবগী খুদোংচাবা খুদিংমক ফংহন্নবা হোৎনগনি। মিসন অসিগী মখাদা ওইল-পাম থাবগা থৌগৎপগা লোইননা ঐখোয়গী অতৈ থাও মরু শুংনবা য়েলহৌঙৈগী মহৈ-মরোংশিংসু অসিসু হেনগৎহনগনি।
মরূপশিং,
ঙসি ভারতনা অহানবা ওইনা লৌউ-শিংউগী ওইবা এক্সপোর্ত তৌবদা মালেমগী তোপ-১০গী মনুংদা চনবা ঙমখি। কোরোনাগী মতমগী মনুংদা লৈবাক অসিনা লৌউ-শিংউগী ওইবা এক্সপোর্ত্তা অনৌবা রেকোর্দ থম্বা ঙমখি। ঙসি ভারত অসি লৌউ-শিংউগী ওইনা এক্সপোর্ত তৌরিবা অচৌবা লৈবাক অমা ওইনা শক খঙলবা মতম অসিদা ঐখোয়না ঐখোয়গী অচাথাওগীদমক মীপাল তাংবা হায়বা অসি চুমদে। মসিদসু, মপালদগী পুশিল্লকপা ওইল-পামগী শিয়র অসি চাদা ৫৫ হেল্লি। ঐখোয়না ফীভম অসিদা অহোংবা পুরকপা তাই। ঐখোয়না অচাথাওগীদমক মপাল লৈবাক্তা পীথোক্লিবা লুপা করোর লিশিং কয়া অসি ঐখোয়গী লৌমীশিংদা খক্তা ফংহনগদবনি। ভারত্তা ওইল-পাম থানবগী ওইথোকপা য়াবা খুদিংমক লৈ। অৱাং নোংপোক থংবা অমসুং অন্দমান নিকোবর ইথৎশিংদা মরু ওইনা মসি চাউনা হেনগৎহনবা য়াই। মসি পাম লায়না থাবা য়াবা মফমশিংদা। অসুম্না পাম ওইল পুথোকপা য়াগনি।
মরূপশিং,
অচাথাওদা মীপান তাংদনবা মীসন অসিগী কান্নবা কয়ামরুম লৈ। মসিনা লৌমীশিং, লাইরবা অমসুং মিদল ক্লাসকী ইমুংশিংদা হকথেংননা কান্নবা পীবদা নত্তনা অহোংবা অমসুং অফবা মখলগী থাও ফংহনগনি। মসি খক্তা নত্তনা মসিগী মিসন অসিনা মীয়ামদা চাওনা থবক পীদুনা ফুদ প্রোসেসিং ইন্দস্ত্রীদা ইনোৎ অমা হাপ্লগনি। অতেকপা উহৈ পুন্না প্রোসেস তৌবগা মরী লৈনবা ইন্দস্ত্রীশিং চাওথোক্লগনি। পাম-ওইল থাগদবা রাজ্যশিংদা ত্রান্সপোর্ততগী ফুদ প্রোসেসিং য়ুনিৎশিং ফাওবদা নহারোলশিংনা থবক কয়ামরুম ফংলগনি।
ইচিল ইনাওশিং,
লৈবাক অসিগী অপীকপা লৌমীশিংনা ওইল-পাল্ম থাবদগী অচৌবা কান্নশিং ফংলগনি। হেক্তরদা ওইল-পাল্ম পুথোকপগী চাং অসি অতোপ্পা থাও পুথোক্নবা মহৈ মরোংশিংদগী য়াম্না হেল্লি। মরম অদুনা ওইল-পাল্ম মিসন্দগী অপীকপা লৌমীশিংনা অপীকপা মশিংদা মহৈ মরোং মরাং কায়না থাদুনা শেন্দোং হেন্না তানবা য়ারগনি।
মরূপশিং,
অদোম্না খংবীরে মদুদি লৈবাক অসিগী লৌমীগী চাদা ৮০ হেনবনা মখোয়গী লম হেক্তর ২দগী হেন্না লৈতে। মসিগী অপীকপা লৌমীশিং অসিনা লাক্কদৌরিনা চহি ২৫ অসিদা লৈবাক অসিগী লৌউ-শিংউ চাওখৎহনবদা অচৌবা থৌদাং অমা লৌগনি। মরম অদুনা লৈবাক অসিগী লৌউ শিংউগী পোলিসীশিংদা মসিগী অপীকপা লৌমীশিং অসিদা মরুওইবা মীৎয়েৎ চংলি। ৱাখল্লোন অসিগী লোইননা মমাংগী চহিদা অপীকপা লৌমীশিংদা কান্নবা অমসুং ঙাকশেল পীনবা অচৌবা থৌরাং অমা পাইখৎখি। পি.এম. কিসান সম্মান নিধিগী মখাদা হৌজিক ফাওবদা লৌমীশিংদা লুপা করোর লাখ ১গা লিশিং ৬০ পীথখ্রে। মসিগী মনুংদা লুপা করোর লাখ ১দি কোরোনাগী অৱাবা লাইচৎ অসিগী মনুংদা অপীকপা লৌমীশিংদা ত্রান্সফর তৌখি। মসিদা নত্তনা কোরোনাগী মতমদা কিসান ক্রেদিৎ কার্দ করোর ২ হেন্না ইসু তৌখি অদুগা মসিগী মনুংদা অয়াম্বনা অপীকপা লৌমীশিংদনি। মসিগী খুত্থাংদা লৌমীশিংনা লুপা করোর লিশিং কয়াগী শেন্থংসু লৌরি। খন্দুনা য়েংবীয়ু করিগুম্বা অপীকপা লৌমীশিং অসিনা মসিগী মতেং অসি ফংলমদ্রবদি চহি ১০০গী মতুংদা থোকপা খ্বাইদগী শাথীবা ফীভম অসিদা মখোয় করি ওইরমগনি? মখোয়না অপীকপা মতেংশিংগী মফম কদাইদা চৎলোইদবগে?
ইচিল ইনাওশিং,
ঙসি শেমগৎলিবা লৌউ-শিংউগী ইনফ্রাস্ত্রকচর, কনেক্তিবিতীগী ইনফ্রাস্ত্রকচর নত্ত্রগা অচৌবা ফুদ পার্কশিং অসিনা অপীকপা লৌমীশিংদা চাউনা কান্নবা পীরি। ঙসি লৈবাক অসিদা অখন্নবা কিসান রেলশিং চেল্লি। ত্রেনশিং অসিগী খুত্থাংদা লৌমী লিশিং কয়ানা মখোয়গী পোত্থোকশিং অদু শেল চংদনা লৈবাক অসিগী অচৌবা মন্দিশিংদা ত্রান্সপোর্ত তৌদু অতাবা মমলশিংদা য়োনবা ঙম্লি। মসিগা মান্ননা অপীকপা লৌমীশিংগী অখন্নবা ইনফ্রাস্ত্রকচর ফন্দগী মখাদা মোদর্ন স্তোরেজ ফেসিলিতীশিং শেমগৎলি। হৌখিবা চহিদা প্রোজেক্ত ৬০০০ হেন্না অয়াবা পীখ্রে। প্রোজেক্তশিং অসি ফংখিবশিং অদুগী মরক্তা লৌমীশিং, লৌমীশিংগী সোসাইতীশিং অমসুং ফার্মর প্রদ্যুসর এসোসিএসনশিং, সেল্ফ-হেল্প গ্রুপশিং অমসুং স্তার্ত-অপশিং য়াওরি। হন্দক্তা সরকারনা অতোপ্পা অচৌবা ৱারেপ অমা লৌখি, রাজ্যশিংদা লৈরিবা সরকারগী মন্দিশিংনা ফন্দ অসিদগী মতেং লৌবসু য়াহনখ্রে। ফন্দ অসি শীজিন্নদুনা ঐখোয়গী সরকারগী মন্দিশিং অসি হেন্না ফগৎলগনি, চাউখৎলগনি অমসুং মতমগা চুনবা ওইবা ঙম্লগনি।
ইচিল ইনাওশিং,
ইনফ্রাস্ত্রকচর ফন্দ ওইরো ফার্মর প্রদ্যুসর য়ুনিয়ন লিশিং ১০ শেম্বগী ওইরো হোৎনরিবশিং অসি অপীকপা লৌমীশিংগী শক্তি হেনগৎহন্নবনি। অপীকপা লৌমীশিংনা অহেনবা মার্কেতশিং য়ৌশিন্নবা অমসুং মার্কেত্তা মমল ঙাংনবা ঙম্বগী তৌবা ঙম্বা অদু হেনগৎনবা হোৎনগদবনি। এফ.পি.ও.শিংগী খুত্থাংদা, কোওপরেতিব সিস্তেমগী খুত্থাংদা অপীকপা লৌমী চা কয়ানা পুনশিল্লবা মতমদা মখোয়গী মথৌনা অদু শরুক চা কয়া হেনগৎলক্কনি। মসিনা লৌমীশিংনা ফুদ প্রোসেসিং ওইরো নত্ত্রগা এক্সপোর্ত ওইরো অতোপ্পদা মীপান তাংবা হন্থগনি। মালেমগী কৈথেল মখোয়গী পোত্থোকশিং মখোয় মশা মথন্তনা য়োনবা য়ারগনি। লৈবাক অসিগী লৌমীশিং অসি মখোয়গী মখোংগী য়োৎহিং পোলাং অদু লৌথোক্লবা মতমদতা মাংলোমদা য়াংনা চংশিনবা ঙমগনি। মসিগী থৌনা অসিগা লোইননা লাক্কদৌরিবা চহি ২৫ অসি ৱারেপশিংগী মনুংদা অমা পন্থুংফম ফংহনবা ঙম্নবা হোৎনগদবনি। হৌজিক্তগী হৌনা থাও শুংনবা মরুশিং মীপান তাংদবগী মিসন অসিদা ঐখোয়না শরুক য়ানবা হোৎনগদবনি। পি.এম. কিসান সম্মান নিধিগী বেনিফিসিয়রীশিংদা ঐহাক্না অমুক্কা হন্না য়াইফ পাউজেল পীজরি। হন্না হন্না থাগৎচরি!


c: text/html

text:
প্রধান মন্ত্রী শ্রী নরেন্দ্র মোদীনা ঙসি নই দিল্লীদা হন্দক্তা লৈখিদ্রবা হান্নগী প্রধান মন্ত্রী শ্রী অতল বিহারী ভাজপেয়ীবু নীশিংদুনা পাংথোকপা লাই খুরুম্বগী মীফম অমদা ৱারোল পীখ্রে।
মহাক্না হায়খি মদুদি ঐখোয়গী পুন্সি কয়া কুইনা পুন্সিহনগনি হায়বসি ঐখোয়গী খুত্তা লৈবা নত্তে, অদুবু ঐখোয়গী পুন্সি অসি করম্বা মওংদা ওইহনগনি হায়বদুদি ঐখোয়না লেপচবা ঙম্মি। মহাক্না হায়খি মদুদি অতলজীনা মহাক্কী পুন্সিদা, করম্বা পুন্সি ওইগনি অমসুং মদুগী পান্দম করি ওইগনি হায়বদু উৎখি। মহাক্না হায়খি মদুদি অতলজীনা মিৎকুপ খুদিংমক মীচম মীয়ামগীদমক হিংখি। মথোৎ কারকপদগী হৌনা মহাক্কী হকচাংনা কল্লিঙৈ ফাওবা মহাক লৈবাক অসিগীদমক হিংখি। মহাক্না হায়খি মদুদি অতলজী লৈবাক মচাশিংগীদমক, মহাক্কী ফিদমদুগীদমক অমসুং মীচম মীয়ামগী অনীংবা-অপাম্বা অদুগীদমক হিংখি।
প্রধান মন্ত্রীনা হায়খি মদুদি অতলজীনা মহাক্কী অয়াম্বা রাজনীতিগী ওইবা পুন্সি অদু অচেৎপা রাজনীতিগী ৱাখল্লোনগী অপাম্বা খন্নীংঙাই অমত্তা লৈতবা মতম অদুদা লেনখি। মহাক্না হায়খি তোখাইনা তাবগী চৈনা মায়োক্নজরবসু মহাক্না মহাক্কী ফিদমগী মাইকৈদা খোংফম চেৎনা লেপখি। মহাক মতম কুইনা ওপোজিসন্দা লৈখি, অদুবু মহাক্কী ফিদম অদুদি কনানসু শোকপা ঙমখিদে। শ্রী নরেন্দ্র মোদীনা হায়খি মদুদি ভাজপেয়ীজীনা সংসদকী চৎনবী অদুবু ইকাই খুম্নমখি অমসুং তাঞ্জা ফংবগা মহাক্না মীয়ামগী য়াইফনবা মহাক্কী মিৎয়েং অদু চৎনহনবা হৌখি।
প্রধান মন্ত্রীনা হায়খি মদুদি মঙোন্দা মিকুপ খুদিংমক্তা “অতল” উবা ফংগনি। প্রধান মন্ত্রীনা হায়খি মদুদি মে ১১, ১৯৯৮দা মহাক্না ন্যুক্লিয়রগী চাংয়েং পাংথোক্তুনা মালেম্বু অঙকপা পোকহনখি। মহাক্না চাংয়েং অদুগী মাই পাকপগী মরম ঐখোয়গী সাইন্তিস্তশিংগী হৈথোই শিংথোইবা অদুদা পীখি। মালেমগী পাক-চাউরবা ৱায়েৎ কয়া লাক্তুনসু অতলজীনা শাফু অদুদা খক নোঞ্জখিদে অমসুং মালেমদা উৎখি ভারত অসি “অতল” (অচেৎপা)নি।
প্রধান মন্ত্রীনা হায়খি মদুদি ভাজপেয়ীগী লুচীং মখাদা করিগুম্বা মখল অমত্তগী চয়েৎনবা লৈতনা অনৌবা রাজ্য অহুম শেমখি। প্রধান মন্ত্রীনা হায়খি মদুদি ৱারেপ লৌবদা মতৌ করম্না মীয়ামবু য়াওহনগদগে হায়বদু ভাজপেয়ীজীনা উৎখি।
প্রধান মন্ত্রী মসি নীংশিংলদুনা হায়খি মদুদি অতলজীনা কেন্দ্রদা অহানবা ওইমা সরকার শেম্লকপা মতমদা কনা অমত্তনা শৌগৎখিদে অমসুং সরকার অদু নুমিৎ ১৩গী মতুংদা কাইখি, অদুবু অতলজীনা ৱাখল থাদোকখিদে অমসুং মীয়ামগী থবক তৌনবগীদমক ৱাশক লৌখি। মহাক্না অপুনবা রাজনীতিগী লম্বী য়াৎখি।
প্রধান মন্ত্রীনা হায়খি মদুদি ভাজপেয়ীনা কশ্মীরগী মতাংদা মালেম্না য়েংনরম্বা ৱাখল্লোন অদু হোংদোকহনখি। মহাক্না তেরোরিজমগী ৱাফম পুখৎখি অমসুং মদুদা মালেমগী মিৎয়েং চিংশিলহনখি।
প্রধান মন্ত্রীনা হায়খি মদুদি অতলজী ঐখোয়গী থৌনা ওইখিগনি। মহাক খুন্নাইগী অমসুং রাজনীতিগী পুন্সিদগী চহি তরাগী খুজিং অমা হেন্না লাপ্না লৈখি, অদুবু মানা লৈখিদবা অসিদা ৱাখলগী ইচেল অসিদি থিংঙমদ্রে। মসিনা মহাক্কী মতিক-মঙাল অদ উৎলি। প্রধান মন্ত্রীনা হায়খি মদুদি অতলজীগা অমুক্তসু উনখিদ্রিবা মীশক রেস্তলর বজরঙ্গ পুনিয়ানা ঙরাং এসিয়া গেম্সতা ফংখিবা সনাগী তকমান অদু অতলজীগী মফমদা কৎথোকচখ্রে। প্রধান মন্ত্রীনা হায়খি মদুদি মীওই অমনা কয়াদা ৱাংলবা অমসুং কয়াদা চাউখ্রবা মই পাকপা ফংবা ঙম্লিবনো।
Atal Ji's was a life for the people of India.— PMO India (@PMOIndia) August 20, 2018
In his youth itself he decided that he wants to serve his fellow Indians.
He entered politics when only one party held sway over the political discourse: PM @narendramodi
Atal Ji spent several years in Opposition. Not once did he compromise on his ideology.— PMO India (@PMOIndia) August 20, 2018
He distinguished himself as a Parliamentarian and was proud of our Parliamentary traditions: PM @narendramodi
Atal Ji's efforts ensured Indian became a nuclear power. He attributed the tests of 11th May 1998 to the brilliance of our scientists. Two days later, India tested again & showed what a strong political leadership can do. He never buckled under pressure. He was Atal after all: PM— PMO India (@PMOIndia) August 20, 2018
Atal Ji as PM created three states, which are prospering. The process of creating these states was peaceful and without bitterness: PM @narendramodi— PMO India (@PMOIndia) August 20, 2018
When Atal Ji formed the Government for 13 days, no party was willing to support him. The Government fell. He did not lose hope and remained committed to serving the people.— PMO India (@PMOIndia) August 20, 2018
Atal Ji showed the way when it came to coalition politics: PM @narendramodi
When some were cornering India on the Kashmir issue, it was Vajpayee Ji who changed the narrative.— PMO India (@PMOIndia) August 20, 2018
Due to Vajpayee ji, terrorism became an important issue at the world stage: PM @narendramodi
Yesterday one of our athletes, @BajrangPunia won the Gold (our 1st in 2018 Asian Games). He dedicated medal to Atal Ji. I do not think Bajrang would have had the opportunity to closely interact with Atal Ji but such is Atal Ji's respect that every Indian is inspired by him: PM https://t.co/vB8T58xGcT— PMO India (@PMOIndia) August 20, 2018

robotstxt: allowed

filter: keep


text:
২০১৯গী নবেম্বর ১৩দা ব্রাসিলিয়াদা ১১শুবা ব্রিক্স মীফমগী নাকলদা প্রধান মন্ত্রী নরেন্দ্র মোদীনা ব্রাজিলগী প্রসিদেন্ত জাইয়র মেসিয়াস বোলসোনারোগা উনখ্রে।
২০২০গী গনতন্ত্র দিৱস থৌরমদা চীফ গেস্ত ওইনা প্রধান মন্ত্রী মোদীনা ব্রাজিলগী প্রসিদেন্তা চেবাউ পীখি। হরাওবগা লোয়ন্না চেবাউ অদু ব্রাজিলগী প্রসিদেন্তনা লৌখি।
থৌরম অসিনা লৈবাক অনিগী মরক্ত লৈনরিবা মরী ফগৎহনগনি হায়না লুচিংবা অনিনা য়ানখি। পি এম মোদীনা হায়খি ললোন-ইতিক্কা মরি লৈনবা ৱাফমশিং খন্নগনি হায়না মহাক্না থাজবা থম্লি। লৌউ-শিংউগী খুৎলাই, শা-শন লোইবা, মহৈ-মরোং লোক্লবা মতুংগী তেক্নোলোজী অমসুং বাইওফুয়েলগী মতাংদা ব্রাজিলনা শেন থাদবা য়াবা হিরম কয়া লৈরি।
মহাক্না শেম-শারিবা অমসুং ভারত্তা লাকপদা মহাক্কা লোয়ননা মশিং য়াম্লবা ললোন-ইতিক্কী মীহুৎ কাংবু অমা য়াওরক্কনি হায়না ব্রাজিলগী প্রসিদেন্তনা প্রধান মন্ত্রীদা ফোংদোকখি। স্পেস অমসুং দিফেন্স সেক্তরদা মতেং পীন্নবা মখোয়না খন্নখি। ভারতকী মীওইশিং লাকপদা ভিসা লৌদনবা প্রসিদেন্তকী ৱারেপ অদু প্রধান মন্ত্রীনা তরাম্না ওকখি।


text:
সাইন্স অমসুং তেক্নোলোজী মন্ত্রালয়
নেচর ইন্দেক্স ২০২০দা ভারতকী খ্বাইদগী ফবা ইন্সতিত্যুসন ৩০গী মনুংদা দি.এস.তি. ইন্সতিত্যুত ৩ মনুং চনখ্রে
ইন্দিয়ন এসোসিয়েসন ফোর দি কল্তিবেসন ওফ সাইন্স (আই.এ.সি.এস.), কোলকতানা ৭শুবা মফম, জৱাহরলাল নেহরু সেন্তর ফোর এদবান্স সাইন্তিফিক রিসর্স (জে.এন.সি.এ.এস.আর.), বেঙ্গলোরনা ১৪শুবা মফম অমসুং এস.এন. বোস নেস্নেল সেন্তর ফোর বেসিক সাইন্সেস, কোলকতানা ৩০শুবা মফমদা লৈখ্রে
Posted On:
11 JUN 2020 3:59PM by PIB Imphal
য়ুনিবর্সিতীশিং, আই.আই.তি.শিং, আই.আই.এস.ই.আর.শিং অমসুং রিসর্স ইন্সতিত্যুসনশিং অমসুং লেবশিংগী মনুংদা মমিং লৈরবা জর্নেলশিংদা ফোংবা রিসর্সকী মতুং ইন্না নেচর ইন্দেক্স ২০২০গী রেতিংশিংদা ভারতকী ইন্সতিত্যুসন ৩০গী মনুংদা ভারত সরকারগী সাইন্স অমসুং তেক্নোলোজী বিবাগকী ওতোনোমস ইন্সতিত্যুসনশিংগী মনুংদা অহুম অমদি মফম কনবা ঙমখ্রে৷
মখোয়শিং অদুদি দি ইন্দিয়ন এসোসিয়েসন ফোর দি কল্তিবেসন ওফ সাইন্স (আই.এ.সি.এস.), কোলকতানা ৭শুবা মফম, জৱাহরলাল নেহরু সেন্তর ফোর এদবান্স সাইন্তিফিক রিসর্স (জে.এন.সি.এ.এস.আর.), বেঙ্গলোরনা ১৪শুবা মফম অমসুং এস.এন. বোস নেস্নেল সেন্তর ফোর বেসিক সাইন্স, কোলকতানা ৩০শুবা মফমদা লৈখ্রে৷
ইন্সতিত্যুসন ময়ামগী কাংলুপ অমা ওইরিবা সি.এস.আই.আর. নত্তনা আই.এ.সি.এস.না ভারত্তা ক্বলিতী লৈবা কেমিস্ত্রী রিসর্সতা খ্বাইদগী ফরবা ইন্সতিত্যুসন অহুমগী মনুংদা চল্লি৷ জে.এন.সি.এ.এস.আর.না লাইফ সাইন্সেসকী একাদেমিক ইন্সতিত্যুসনশিংগী মনুংদা ৪শুবা, কেমিস্ত্রী অমসুং ফিজিকেল সাইন্সেসতা ১০শুবা, ভারতকী একাদেমিক ইন্সতিত্যুসনশিংগী মনুংদা ১০শুবা অমসুং মালেমগী ওইবা মফমদা ৪৬৯শুবা মফম কল্লি৷
“ফাওরবা মমিং লৈরবা জর্নেলশিংদা ফোংবা পাউগী মতুং ইন্না লৈবাক অসিগী খ্বাইদগী ফরবা ইন্সতিত্যুসনশিংগী মনুংদা রিসর্সকী ক্বালিতীদা বিগ্যানগী হোৎ স্পোতস ওইরিবা দি.এস.তি.না য়াওরকপা অসি তশেংনা পুকনিং থৌগৎনিংঙাই ওই৷ অমরোমদা একাদেমিয়া রিসর্স লেবশিংদা চৎথরিবা রিসর্স অসিনা অফবা ক্বান্তিতেতিব এনহান্সমেন্ত, ক্বালিতী, রিলিভেন্স অমসুং ত্রান্সলেস্নেল এস্পেকশিংদা হেন্না মরু ওইবগী তঙাই ফদবশিং অদু উৎখ্রে,” হায়না দি.এস.তি.গী সেক্রেতরী প্রোফেসর অশুতোশ শর্মনা ফোংদোকখি৷
মালেমগী ওইবা মফমশিংগী কাংলুপতা য়াওরিবা ভারতকী খ্বাইদগী ফরবা ইন্সতিত্যুসনশিং অদুদি কাউন্সিল ওফ সাইন্তিফিক এন রিসর্স (সি.এস.আই.আর.), ইন্সতিত্যুসন ৩৯গী কাংলুপ অমনা ১৬০শুবা মফমদা অমসুং ইন্দিয়ন ইন্সতিত্যুত ওফ সাইন্স (আই.আই.এস.সি.) বেঙ্গলোরনা ১৮৪শুবা মফমদা লৈ৷
*****
(Release ID: 1631012)
Visitor Counter : 41


text:
বরাক তম্পাক্কী
খোমজিনবা পাউ
১৩-০৭-২০১৮
লখিপুর সহরদা ই-রিক্সা থৌবা থিংনবা ৱাকৎখ্রে।
⧭⧪➤ ⧭⧪➤ হন্দক চহী খরা অসি লমদম অসিদা পেট্রোলনা চেনবা অটোরিক্সাদগী বেটরীনা চেনবা ই-রিকক্সা চেনবগী চাং অদুম অদুম হেনগৎলকলি। শিলচরদতা নত্তে লখিপুরদসু অটোরিক্সা থৌরিবশিংনা ই-রিক্সাশিংগী মথক্তা মীৎয়েং চঙবা হৌরি। গাড়ী মখল অসিনা লমদম অসিগী মীওই কয়া নোংমগী পুকচাক তানজরি। অদুবু গাড়ী থৌদুনা শেন্দাল্লিবা মখোয় মশেলগী মরক্তা মোত মান্নদবদগী লখিপুর টাউনদা ই-রিক্সা থৌবা থিংনবা দাবী তৌরদুনা লখিপুর অটোরিক্সা এসোসিয়েসননা এসদিওগী মফমদা ৱাকৎ চেরোল পিশিনখ্রে। জুলাইগী তাং ১১ এসোয়েসনগী মেম্বরশিংনা এসদিওগী মফমদা নুমিৎ হুম্নিগী মনুংদা লখিপুরদা ই-রিক্সা থৌবা থিংদ্রবদি আইনগী মতেং লৌদুনা খোঙজং চঙশিনগনি হায়রি। লখিপুরদা ই-রিক্সা থৌবা য়াবগী অয়াবা লখিপুর মিউনিসিপালিটিনা পিরবসু এসোসিয়েসনগী মতুং ইন্নদি সহর মনুংদা ই-রিক্সা থৌবা য়াদে হায়রি।(www.lakhipuronline.in)
রাজ্যদা অনৌবা থবক লিশিং
অহুম মখায় লৌরগনিঃ পাৱার মন্ত্রী
⧭⧪➤ রাজ্য
সরকারগী থবক্কী আসাদা লৈরিবা মীওইশিংগী দমক পাৱার মন্ত্রী তপন গোগোইনা নুঙাইবা পাউ
অমা লাউথোকখ্রে। চহী অসিগী দিসেম্বরগী তাং ৩১গী মনুংদা রাজ্য অসি শিনবা থুংনা মৈ
ফংহনবগা মরী লৈননা অনৌবা থবক ৩৫০০ লৌরগনি হায়না লাউথোকখি। মসিগী মতাংদা অথুবা
মতমদা থবক লৌখৎলগনি হায়না হৌখিবা য়ুমশাকৈসা নুমিৎতা পাউমীশিংদা মন্ত্রীনা হায়খি।
অদুম ওইনমক মসিগী দমক মৈগী বিভাগতা হান্নদগী রেগুলার তাদনা লৈরিবশিংদগীসু খনগৎকনি।
লুপা কোটি ২৫গী পায়খৎলিবা প্রোজেক্ট অমগী মখা পোন্না হৌজিক ফাওবদা লুপা কোটি ১২
থাদদুনা খুঙ্গংগী কাচিন কোয়া মফম কয়াদা ঊ-ৱানা শাবা মৈগী খুটিগী মহুত্তা পাকাগী
খুটিনা মহুৎ শিনবা হৌরে হায়খি। নোংজুথাগী মতমদা অমসুং নোং নুংশিৎ শিৎপগী থৌদোকনা
চিংবদা মৈনা চীংবগী থৌদোক থোকপা থিংনবা হান্নগী মৈগী মরী অদু “এবি কেবল”না
শিন্দোকপগী ৱাসু য়াওরি। রাজ্য অসিগী ইমুং লাখ ৫২দা এলইদি বাল্ব মরী/মরী তৌদুনা
পীবগী থবকসু পায়খৎলগনি। মৈগা মরী লৈনবা ঠিকাগী থবকতা খুদোং চাবা লৌনবগী দমক থেংখাং
মরী থোক্না লুপা লিশিং ৫ দগী লুপা লিশিং ২০ ফাওবগী রেজিস্ট্রেসন তৌবগী ৱাসু
ফোঙদোকখি। (www.lakhipuronline.in)
লখিপুরগী
হাতিখুরিদা লৈবাক কিন্থবদা ১ শিরে, ৩ শোকলে।
⧭⧪➤ চীংয়াদা
লৈবাক তৌরিঙৈদা লৈবাক কিন্থরকপদগী অমা শিরে। থৌদোক অসি জুলাইগী তাং ১২ শগোলশেন
নুমিৎ লখিপুর বিন্নাকান্দিঘাটতগী পংলাপ লাপতনা লৈবা হাতিখুরিদা থোকখিবনি। ফয়জুল
ইসলাম বরভুইয়া (চহি ৪০) কৌবা নুপা অমা হাতিখুরিগী টিল্লা অদু তৌথবগী থবক তৌরিঙৈদা
কিন্থরকতুনা লৈবাক্না ননশিনখিবদগী থৌদোকফমদা শিবনি হায়রি। থৌদোক অসিদা অতোপ্পা
মীওই অহুমসু থিনা শোকপদগী শিলচর মেদিকেল কোলেজতা লায়কন্নরি।www.lakhipuronline.in)
Pao sing asi ga loinana atei e-pao gi damak


text:
বরাক তম্পাক্কী
খোমজিনবা পাউ
২২-০৭-২০১৮
এশিয়ান গেমসতা থৌদাম কবিতা ফেন্সিং মশান্নদা শরুক য়াগদৌরি।
⧭⧪➤ ইন্দোনেসিয়ানা য়ুম্বু ওইদুনা জাকার্তা অমসুং পালেম্বাংদা আগষ্টকী ১৮দগী সেপ্তেম্বরগী ২ ফাওবা পাঙথোক্কদবা ১৮শুবা এসিয়ান গেমসতা কাছার জিলাগী লখিপুর সাবদিভিজনগী মনুং চনবদা লৈবা তলেনখুনদগী থৌদাম কবিতা দেবী ভারতকী ফেন্সিং তীমদা শরুক য়াগদৌরি। কবিতাগা লোয়ননা ভারত্তগী মশান্নসিদা শরুক য়াগদবশিংদি আন্য অরোরা, জসিরত সিং, জোতিকা দত্তনি। ঔরাঙ্গবাদকী সাই সেন্টরদা হৌজিক প্রেকটিস চৎথরিবী থৌদাম কবিতাগী পাউ অসিদা আসাম ফেন্সিং এসোসিয়েসননা হরাওবা ফোঙদোকলি। হন্দক এসিয়ান গেমস্ তা ফেন্সিংগী মপুঙ ওইবা শান্নবা আগস্টকী তাং ১৯ দগী ২৪ ফাওবা জাকার্তা কনভেন্সন
সেন্টরদা চৎথগনি। (www.lakhipuronline.in)
ফোতো কোন্নবা এনআরসিগী ফাইনেল লিস্ট
জুলাই ৩০দা পুথোক্লগনি।
⧭⧪➤ লাক্লিবা জুলাইগী তাং ৩০দা এনআরসি গী ফোতো কোন্নবা ফাইনেল দ্রাফ্ট পুথোক্লগনি।
এনআরসিগী স্টেত কোর্দিনেতর প্রতীক হাজেলাগী মতুং ইন্না জুলাই ৩০গী নুংথিলদা এনআরসি
সেবা কেন্দ্র খুদিংমক্তা ফাইনেল দ্রাফ্টকী কোপী অমমম ফংহনগনি হায়রি। হন্দক্কী
দ্রাফ্ট অসিদা মীংগী নাকন্দা ফোতো য়াওগনি হায়রি। সেবাকেন্দ্র খক্তদা নত্তনা ওনলাইন
নত্রগা এসএমএসকী খুৎথাংদসু এনআরসিগী লিস্ট য়েংবা য়াগনি। অদুম ওইনমক ওনলাইনদা
পুথোক্কদবা এনআরসিগী লিস্টতা ফোতো য়াওরোই হায়রি। অরানবা অমসুং শাশিন্নবা চে-চাং
পীবা মীওইশিংগী মীং হায়রিবা লিস্ট অসিদা য়াওরোইদৌরি। অহানবা ফোঙদোকখিবা এনআরসিগী
লিস্টতা মীওই কোতি ১গী লাখ ৯০গী মীং য়াওখি। অদুবু হায়রিবা মীওইশিং অদুগী মনুংদা
অরানবা চে চাং য়াওরম্বদগী মখোয়গী মীং হন্দক্কী ফাইনেল দ্রাফ্ট অসিদগী খত্থদুনা
থমহৌরে।
জুলাইগী তাং ২৭তা চহী-চা অসিগী খ্বাইদগী
শাংবা চন্দ্রগ্রহন ওইগদৌরি।
⧭⧪➤ লাক্লিবা জুলাইগী তাং ২৭ পূর্ণিমা নুমিত্তা চহী-চা (২০০১-২১০০)
অসিগী খ্বাইদগী শাংনা পুং ১ গা মিনিট ৪৩ চুপ্না চন্দ্রগ্রহন ওইরগনি। ভারতকী
মিনিস্ট্রি অফ আর্থ সাইন্সেসকী মতুং ইন্না গ্রহন অসি ভারতকী মফম পুম্নমক্তগী উবা
ফংগনি হায়রি। ভারতকী মতমদা জুলাই ২৭গী নুমিদাং পুং ১১ মিঃ ৫৪ সেঃ ২৬ তগী পার্সিয়েল
ইক্লিপস্ হৌগনি। তপ্না তপ্না থাবু পৃথিবীনা খুমজিনখিবগা লোয়ননা নোংয়াই মতুং পুং ১
হায়বদি জুলাই ২৮গী ১ এ.এম. দগী মপুং ফাবা চন্দ্রগ্রহন ওইগনি। অদুগা থাবু পৃথিবীনা
লুমশিল্লম্বদগী তপ্না তপ্না থোরকপগা লোয়ননা নোংঙাল্লমদাই পুং ৩ মিঃ৪৯দা গ্রহন
লোইগনি। অসিতা নত্তনা লৈঙাং মচুগী গ্রহ হায়না খঙনরিবা মার্স গ্রহসু নুমিৎ অসিদা
পৃথিবীগা য়াম্না নক্না লৈদুনা হান্নগী চাংদগী গ্রহ অসি য়াম্না ঙান্না পৃথিবীদগী
উবা ফংগনি।
হন্দক্কী অসিগী মমাংদা
জনুৱারীগী তাং ৩১ দা মপুং ফাবা চন্দ্রগ্রহন উবা ফংখি। মথংগী মপুংফাবা চন্দ্রগ্রহন
খৃঃকুমজা ২০১৯গী জনুৱারীগী ২১দা ওইগনি। বিরলা প্লানেটোরিয়াম কোলকাতাগী দিরেক্টর
দেবিপ্রসাদ দাউরিগী মতুং ইন্না নুমিৎ অসিদা
ঐখোয়না করিগুম্বা মখলগী ফিল্টর শিজিন্নদ্রবসু থাগী গ্রহন অসি চুমদ্রিং য়েংবা য়াগনি
হায়রি। (www.lakhipuronline.in)
অৱাং নোংপোক্কী রাজ্য খুদিংমক নেসনেল
গ্যাস গ্রীদনা শম্নহল্লগনি।
⧭⧪➤ আসামগী গোলাঘাট জিলাদা লৈরিবা নুমালিগর থাউশুংফম য়াওনা অৱাং নোংপোক্কী রাজ্য নিপালগী স্টেত কেপিতেলশিং
নেসনেল গ্যাস গ্রীদনা শম্নহন্নবা পব্লিক সেক্তর অন্দরতেকিং মঙা – ইন্দিয়ান ওইল
কোর্পরেসন লিমিতেদ, ওএনজিসি, ওইল ইন্দিয়া লিমিতেদ, এনআরএল অমসুং গেলনা য়ান্ন-চেরোল
অমা সহি তৌনখ্রে। লুপা কোতি লিশিং তরুক চঙগদবা থৌরাং অসিগী মখাদা চহী মরীগী মনুংদা
কিলোমিটর লিশিং অমা মখায় শাংবা পাইপ লাইন ফুমগদৌরি। হায়রিবা থৌরাং অসিনা অৱাং
নোংপোক্কী রাজ্য নিপাল – অসম, মনিপুর, মীজোরাম, মেঘালয়, ত্রিপুরা, নাগালেন্দ,
অরুনাচল প্রদেস অমসুং সিক্কিমগী কোনুংশিং গ্যাস পাইপ লাইন শম্নহনগদৌরিবনি। (www.lakhipuronline.in)
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
লৌউ-শিংউবনা ডিষ্ট্রিক্ট অসিগী মরুওইবা শিনফম ওই। ডিষ্ট্রিক্ট অসিগী মীওই 70%গী মথক্তা লৌউ-শিংউবগী থবক্তা হকথেংননা নত্রগা নকোইননা শরুক য়াই। ডিষ্ট্রিক্ট অসি মহৌশাগী ওইনা লৈবাক লৈহাও ফৈ। মহৌশা অমশুং খুৎশেমগী মতেংনা ঈশিংগী অৱাবা লৈতে। ডিষ্ট্রিক্ট অসিগী লম 90%দি ফৌ থাই। ইম্ফাল বেরেজকী মতেংদগী লৌরোক অনীরক পাক-শন্না উনৈ।
মফম খরদদি অনিরক ফাওবা হোৎনৈ। অহান্বা লৌউবগী থাসি ফেব্রুৱারী দগী মার্চ ফাওবা ওই। অনীরক শুবা লৌউবনা জুলাই অমশুং অগাস্ট ফাওবদা হোৎনৈ। অদুগা অহুমশুবা লৌরোক্না নভেম্বর থাদা মনা-মশিং হৱাইনচিংবা থানৈ। চু, চুজাক, অলু, মোরোক, হৱাইনচিংবা মরুওইবা পোৎথোকনি। ডিষ্ট্রিক্ট অসি চু মরাং কাইনা থাই। মরুওইনা ৱাংজিং, হৈরোক অমশুং খোংজোমদা থানৈ। থাও হঙ্গাম ডিষ্ট্রিক্ট মশা পুম্বদা থাই। নুমীৎলৈসু পুথোকপা হৌনরে।মনা-মশিংদা কোবী, কোবীলৈ, হৱাই মখল কয়া, খোংদ্রুম, মাইরেলনচিংবা পাক-শন্না থাই। শেন্থোক লৈবা পোৎথোক ওইনা কিহোম অসি চীংয়া-তময়াদা পাক-শন্না থাই। মরুওইনা ৱাইথৌ অমশুং শারম চীং অসি কিহোম য়াম্না থাই।
অতোপ্পা ইনকম মরাং কাইনা লাক্নবা সেক্টর দি শা -ঙা নি। মরুওইবা পোৎথোকশিংদি ষন, ইরোই, হমেং, ওক, হুইনচিংবা লোইবনি। ডিষ্ট্রিক্টসিদা শঙ্গোমগী পোৎথোকসু পন্বা য়াবা মওংদা চাওখৎলক্লি। মরুওইনা অফবা শঙ্গোম য়াম্না থোকপা ষনশিং য়োক্তুনা শঙ্গোম য়াম্না পুথোকপগা লোয়ননা মশানা মশাবু থবক পীজনবা য়েন অমশুং ওক লোইবগী থবক তৌনৈ। ডিষ্ট্রিক্ট অসিদা কৌনাগী পোৎথোক পুথোকপা হায়বদি ফক, মোরা, চৌক্রী, খুৎকী খাও মচা, মোনপাক অমশুং অতোপ্পা মখল-মখা কয়া পুথোক্তুনা খুত -সা হৈবগীদমক খাঙবোক অসি মমিং চৎলি।
ঙা য়োকপসু ডিষ্ট্রিক্ট অসিগী শেল-থুমদা য়াম্না চাওনা মতেং পাংই। ডিষ্ট্রিক্ট অসিগী মীওই কয়ামরুমসু ঙা য়োকপনা শিনফম ওই। ঙা য়োকপগী থবক অসি তেন্থা, লৈশাংথেম, ৱাইথৌ, খাঙবোক অমদি ইরোংনচিংবা অসি ডিষ্ট্রিক্ট অসিগী মরুওইবা মফম্নি।


text:
হ্যুমেন রিসোর্স চাউখৎ-থৌরাংগী মন্ত্রালয়
মহৈরোয়শিং মখোয়গী ৱাখল অমসুং হকচাংগী ফিবম ফনা লৈবদা মতেং পাংনবা , অত্মানির্ভর ভারত অভিয়ানগী মখাদা পায়খৎপা মানোদরপন য়ুনিয়ন ঐচ.আর.দি মিনিস্তরনা হৌদোক্লগনি
Posted On:
20 JUL 2020 8:07PM by PIB Imphal
হয়েং জুলাই ২১গী অয়ুক পুং ১১দা ভর্চুএল ওইনা য়ুনিয়ন ঐচ.আর.দি মিনিস্তর রামেস পোখ্রিয়াল ‘নিসান্ক’না মানোদরপন হৌদোক্লগনি । থৌরম অদুদা হয়ার ইজুকেসন দিপার্তমেন্তগী সেক্রেতরি অমিৎ খারে; স্কুল ইজুকেসন অমসুং লিতেরেসিগী সেক্রেতরি শ্রীমতি অনিতা কারৱাল অমসুং মিনিস্ত্রিগী অৱাংবা থাক্কী ওফিসিএলশিং শরুক য়াগনি ।
ভিদিও ত্বিৎ অমদা পোখ্রিয়ালনা হায়খি কোবিদ লাইচৎ মনুংদা মহৈরোয়শিং লাইরিক মখা তম্নবা অমসুং পুক্নিং-ৱাখল ফনা থম্নবা মিৎয়েং চঙবা দরকার ওই হায়না মিনিস্ত্রিনা খল্লে । কোবিদ লাইচৎ অমসুং মতুংদা মহৈরোয়শিং পুক্নিং-ৱাখল অমসুং হকচাংগী ফিবম ফনা লৈবদা মতেং পাংনবা তোঙান-তোঙানবা থবকশিং য়াওবা ‘মানোদরপন’ কৌবা থৌরাং অমা মিনিস্ত্রিনা পায়খৎলকপনি ।
মিনিস্তরনা হায়খি কোবিদ-১৯ লাইচৎ মতুংদা ভারতকী শেন-থুম অমুক হিঙ্গৎলক্নবা মতেং পাংনবা ২০২০গী মে ১২দা প্রধান মন্ত্রী নরেন্দ্র মোদীনা অত্মানির্ভর ভারত অভিয়ান হৌদোকখি । অফবা অমসুং কান্নবা মীওই পুথোকপা হেনগৎহন্নবা অমসুং ইজুকেসন সেক্তরদা অওনবা পুরক্নবা অত্মানির্ভর ভারত অভিয়ানগী মনুংদা ‘মানোদরপন’গী থবক অসি হাপচিনবনি ।
মশা-মউ ফবা অমসুং লাংতক্নবা লৈতবা পুন্সি অমা লৈহন্নবা থবক অসিদা শরুক য়ানবা লৈবাক শীনবা থুংনা লৈরিবা মহৈরোয়শিং, ওজাশিং অমসুং মমা-মপাশিংদা পোখ্রিয়ালনা হায়জখি ।
লাইভ ওইনা য়েংনবা চংবীয়ু : http://webcast.gov.in/mhrd
(Release ID: 1640142)
Visitor Counter : 31


text:
য়ুমলৈ-কৈরৈ মন্ত্রালয়
মে ৩১, ২০২০ ফাওবা লোকদাউন শাংদোকপা
স্তেৎশিংনা মখল কয়াগী জোনশিং অমসুং জোনশিং অসিদা চৎনগদবা থবক-থৌরমশিং অদু লেপচরগনি: লৈবাক শিনবা থুংনা চৎথবা থবক-থৌরম কয়াদদি অদুমক অথিংবা লৈখিগনি
কোবিদ-১৯ মেনেজমেন্তগী নেসনল দিরেক্তিবশিং লৈবাক শিনবা থুংনা মখা তানা থমখিগনি
নুমিৎদাংগী কর্ফিয়ু মখা তানা থমখিগনি
Posted On:
17 MAY 2020 8:13PM by PIB Imphal
মে ২৪,২০২০দগী থমলকখিবা লোকদাউনগী খোঙথাংশিংনা কোবিদ-১৯গী লাইচৎ লাকশিনবদা চাউনা মতেং পাংলি। মসিনা মরম ওইরগা লোকদাউন অসি মখা তানা মে ৩১,২০২০ ফাওবা শাংদোকনবা ৱারেপ লৌখ্রে। হিরম অসিদা দিজাস্তর মেনেজমেন্ত (দি.এম.) এক্ত, ২০০৫গী মখাদা হোম এফিয়র্স মন্ত্রলয় (এম.ঐস.এ.), ভারত সরকার (জি.ও.আই.)না ঙসি ওর্দর অমা থোকখি। অনৌবা চৎনা কাঙলোনশিং অদুগী মপুংওইবা ৱারোল মখাদা পীরি:
স্তেৎশিংনা মখল কয়াগী জোনশিং লেপচরগনি
অনৌবা চৎনা কাঙলোনশিংগী মখাদা, হকশেল মন্ত্রলয়না পীবা পেরামীতরশিং অদু ঙাকলগা স্তেৎশিং অমসুং য়ুনিয়ন তেরিতোরীশিং(য়ু.তি..শিং)না হৌজিক রেদ, গ্রীন অমসুং ওরেঞ্জ জোনশিং লেপথোক্লগনি। স্তেৎশিং অমসুং য়ুনিয়ন তেরিতোরীশিংনা লেপ্পগী মতুং ইন্না জোনশিং অদু দিস্ত্রিক্ত অমা, নত্ত্রগা ম্যুনিসিপাল কোর্পোরেসন/ম্যুনিসিপালিতী অমা, নত্ত্রগা সব-দিবিজন্নচিংবশিংগুম্বা হেন্না পীকপা এদমিনিস্ত্রেতিব য়ুনিৎশিং ওইবা য়াই।
রেদ অমদি ওরেঞ্জ জোনশিং মনুংদা মরী লৈনবা লোকেল ওথোরিতীনা হকশেল মন্ত্রলয়গী চৎনা কাঙলোনশিংগী মতুং ইন্না কন্তেনমেন্ত অমসুং বফর জোনশিং খায়দোক্কনি।
কন্তেনমেন্ত জোনশিংগী মনুংদা ইসেন্সিএল এক্তিবিতীশিং খক্তমক অয়াবা পীগনি। অকোয়বগী অকনবা চেকশিল-থৌরাং লৌখৎকনি অমসুং মেদিকেল ইমর্জেন্সীশিং অমদি তঙাইফদনা চঙদবা য়াদ্রবা পোৎলমশিং য়েন্থোকপগী থবক তৌরিবশিং নৎতনা কনাগুম্বা মীওই অমত্তা চৎথোক-চৎশিন তৌবা য়ারোই। বফর জোনশিং অসি অনৌবা কেসশিং হেনগৎলক্লিবা, কন্তেনমেন্ত জোন অমমমগা থংনরিবা মফমশিং অদুনি। বফর জোনশিংদা হেন্না চেকশিল থৌরাং লৌখৎপা মথৌ তারি।
লৈবাক শিনবা থুংনা অথিংবা থম্লিবা থবক-থৌরমশিং
লৈবাক শিনবা থুংনা অকক্নবা থবক থৌরমশিংদা অথিংবা অদুমক লৈখিগনি। মসিদা য়াওরিবশিং অদুদি -
- দোমেস্তিক মেদিকেল সর্ভিসশিং, দোমেস্তিক এয়র এমব্যুলেন্স অমসুং ঙাকশেলগী নত্ত্রগা এম.ঐচ.এ.না অয়াবা পীবা হিরমশিং নৎতনা পেসেঞ্জরশিংগী দোমেস্তিক অমসুং ইন্তর্নেসনল এয়র ত্রেবেল লোয়নমক;
- মেত্রো রেল সর্ভিসশিং;
- স্কুলশিং, কোলেজশিং, মহৈ তম্ফম অমসুং ত্রেন্নিং/কোচিং লোইশঙশিং চল্লাইবা;
- বস দিপোৎশিং, রেলৱে স্তেসনশিং অমসুং এয়রপোর্তশিংদা চল্লাইবা কেনতীনশিং নৎতনা হোতেলশিং, রেস্তোরেন্তশিং অমদি অতৈ হোস্পিতেলিতী সর্ভিসশিং;
- সিনেমা হোলশিং, শোপ্পিং মোলশিং, জিম্নাজিয়মশিং, এন্তর্তেনমেন্ত পার্কশিংনচিংবা মী কা হেন্না তিনগদবা মফমশিং;
- সোসিএল, পোলিতিকেল, কলচরেল অমদি মসিগা মান্নবা মীয়াম পুনবা অমসুং অতৈ অচৌবা কোংগ্রিগেসনশিং; লাইনীং-লাইশোলগী মফম/মীয়ামগী লাই খুরমফমশিংদা চংবা।
অদুম ওইনমক, ওনলাইন/দিস্তেন্স লর্নিংগী অয়াবা পীরি অমসুং থৌগৎলি; অমসুং, রেস্তোরেন্তশিংদা চানা থক্নবা পোৎলমশিংগী হোম দেলিভরী তৌনবা থোং থাক্ননবা অয়াবদি পীরি।
স্পোর্তকী থবক থৌরমশিং হাংবা
স্পোর্তস কমপ্লেক্সশিং স্তেদিয়মশিং স্পোর্তসকী থবক থৌরমশিংখক্তগী ওইনা হাংবগী অয়াবা পীরি। অদুম ওইনমক কমপ্লেক্সশিং অসিদা থৌরম য়েংবা লাকপা মীওইশিং চঙহনবা য়ারোই।
অথিংবশিংগা লোয়ননা অয়াবা পীরিবা থবক থৌরমশিং
মীওইশিংগী চৎথোক চৎশিন য়াহন্নবা ত্রান্সপোর্তকী মখল কয়া হাংদোকখ্রে। মমাংদা এম.ঐচ.এ.না তাং ১১.০৫.২০২০দা থোকখিবা ওদর্রনা ত্রেনশিংদা মীওইশিংনা চৎথোক চৎশিন তৌবগী অয়াবা পীখি। মখা তানা মীরৈবাক মচাশিং ভারত্তগী লৌথোকপা, মীরৈবাক্তা পন্দুনা লৈরিবা ভারত মচাশিং হলহল্লকপা, ভারতকী হিরোইশিং সাইন-ওন অমসুং সাইন-ওফ তৌবা, অমদি বস অমসুং ত্রেনগী খুত্থাংদা ইন্ত্রা-স্তেৎ অমসুং ইন্তর-স্তেৎতা পন্দুনা লৈরিবা মীওইশিং পুথোক - পুশিন তৌবা মখা তানা অয়াবা পীখিগনি।
মরী লৈনবা স্তেৎশিং/য়ু.তি..শিংগী য়ানবগী মতুং ইন্না গারীশিং অমসুং বসশিং স্তেৎ অমদগী অমদা চৎথোক-চৎশিন তৌবদা অয়াবা পীরি। স্তেৎ মনুংদা গারীশিং অমসুং বসশিং চৎথোক চৎশিন তৌবা অসি স্তেৎশিং অমসুং য়ু.তি..শিংনা লেপচগনি।
কোবিদ-১৯ মেনেজমেন্তকী নেসনল দিরেক্তিবশিং
চৎনা কাংলোনশিং অসিনা মীয়াম তিনবা অমসুং থবক মফমশিংদা চৎনবা য়াবা কোবিদ-১৯ মেনেজমেন্তকী নেসনল দিরেক্তিবশিং মচা খাইনা পীরি।
চৎনা কাংলোনশিং অসিগী মখাদা চিন খুম্বা অসি শুংশোই শোইদবা তৌগদবা ওইরি; তিন শিৎপা অসি স্তেৎ/য়ু.তি.গী লোকল ওথোরিতীগী লো, রুল্স, নত্ত্রগা রিগুলেসনশিংদা য়াওরিবা অদুগী মতুং ইন্না ফাইনগা লোইননা দন্দী পীগদবনি; অমসুং মীপুম খুদিংমক্না মীয়াম তিনবা মফম অমসুং চৎথোক চৎশিন তৌবদা সোসিএল দিস্তেন্সিং ঙাক্না চৎকদবনি। লুহোংবগা মরী লৈনবা থৌরমশিংদা মীওই ৫০দগী হেন্না পুনবা য়ারোইদবনি। শোরাৎ দেব-কর্মদা পুনবা য়াবা খ্বাইদগী য়াম্বা মীশিং অসি ২০দা থম্মি। মীয়াম তিনবা মফমদা য়ু থকপা, ক্বা, গুৎখা, অমসুং খাইনি চাবা অথিংবা থম্মি।
নেসনল দিরেক্তিবশিংনা থবক মফমশিংগী অহেনবা স্তিপুলেৎশিং পীরি। ৱার্ক ফ্রোম হোম (দবল্যু.এফ.ঐচ) অসি য়ারিবমখৈ পাংথোক্কদবনি; অমসুং ওফিসশিং অমসুং অতোপ্পা ইস্তাব্লিশমেন্তশিংদা থবক্কী মতম কান্নহনগদবনি। থর্মেল স্কেনিং, হেন্দ ৱাশ অমসুং সেনিতাইজরশিং চংফম অমসুং থোকফম অমসুং ময়ামগী ওইবা মফমশিংদা থমগদবনি; অমসুং থবক মফম পুম্নমক অমসুং অতোপ্পা সেন্সিতিব ওইবা মফম খুদিংমক চাং নাইনা সেনিতাইজ তৌগদবনি। থবক মফমশিংদা সোসিএল দিস্তেন্সিং তৌদুনা শিম্মীশিংগী মরক্তা চপচাবা অরাপ্পা থম্বা সিফশিংগী কান্নহনবা, অমসুং স্তাফশিংগী লঞ্চকী মতম কান্নহনবা অসিনচিংবা ঙাক্না চৎনবা হোৎনগদবনি।
দুকানশিং অমসুং কৈথেলশিংগা মরী লৈননা থম্বা স্তিপুলেসনশিং
লোকেল ওথোরিতীশিংনা দুকানশিং অমসুং কৈথেলশিং সোসিএল দিস্তেন্সিং ঙাক্না চৎনবা মতম কান্না-কান্নরগা হাংহনগদবনি। দুকান খুদিংমক্না পোৎ লৈবা লাকপা মীওইশিংগী মরক্তা ফুৎ তরুক্কী অরাপ্পা (খোংকাপ ২গী অরাপ্পা) থমগদবনি অমসুং মতম অমত্তদা মীওই ৫দগী হেন্না পোৎ লৈহল্লোইদবনি।
নুমিদাংগী কর্ফ্যু
নুমিদাংগী কর্ফ্যু অসি ৭ পি.এম.দগী ৭ এ.এম.গী মরক্তা লনাই মীওইশিংনা তঙাইফদবা থবক থৌরমশিং নত্তবগী চৎথোক চৎশিন তৌবদা মখা চৎথখিগনি।
য়াম্না লায়না নারকপা য়াবা মীওইশিং ঙাকশেনবা
য়াম্না লায়না নারকপা য়াবা মীওইশিং হায়বদি চহি ৬৫ হেল্লবা মীওইশিং, মশাগী অনাবা লৈবা মীওইশিং, মীরোনবী নুপীশিং অমসুং চহি ১০গী মখাদা লৈবা অঙাংশিং তঙাই ফদবা পোৎচৈ লৌবা চৎপা নত্ত্রগা অনা-লায়েংগী থবক চৎপা নত্তনা য়ুমদা লৈগদবনি।
চৎনবা য়াদবা নত্ত্রগা অথিংবা থম্বা অকক্নবা মশিংগী নত্তনা অতোপ্পা থবক থৌরম পুম্নমক চৎননবা অয়াবা পীরগনি
মসিগী চৎনা কাংলোনশিং অসিগী মখাদা অখন্ননা ঙাক্তবা নত্তনা অতোপ্পা থবক থৌরম পুম্নমক চৎনবা য়াবগী অয়াবা পীরগনি। অদুম ওইনমক কন্তেন্তমেন্ত জোনশিংদদি মমাংদা পনখিবা অদুগুম তঙাই ফদবা থবক থৌরমশিংতমক চৎনবা য়াগনি।
স্তেৎশিংনা তোঙান-তোঙানবা জোনশিংগী মনুংদা চৎথগদবা থবক থৌরমশিং খন্দোকপা
য়েংশিল্লবা ফীভমগী মখা পোন্না স্তেৎশিং/য়ু.তি.শিংনা তোঙান-তোঙানবা জোনশিংদা অকক্নবা থবক থৌরম খরা থিংবা য়াই নত্ত্রগা মথৌ তাবগী মতুং ইন্না অথিংবশিং থম্বা য়াই।
আরোগ্য সেতু শিজিন্নবা
আরোগ্যা সেতু মোবাইল এপ্লিকেসন অসি কোবিদ-১৯না নারবা নত্ত্রগা নাবদগী খুদোংথীবদা লৈরবা মীওইশিং থুনা খঙদোকপদা মতেং পাংবা মশা-মশাগী অমসুং কাংলুপকী চুঙ্গোই অমগুম্না মথৌ তৌবা ভারত সর্কারনা শাবা মতিক মগুন লৈবা তুল অমনি। ওফিস অমসুং থবক মফমশিংদা চেকশিন থৌরাং লৌখৎপা ওইনা ইম্প্লোইয়রশিংনা চান্নবা মোবাইল ফোনশিং পায়বা ইম্প্লোইয়িশিংনা এপ্লিকেসন অসি শোইদনা হাপ্নবা অঙম্বা থাক্তা হোৎনগদবনি।
দিস্ত্রিক্ত ওথোরিতীশিংদা মীওই খুদিংদা চান্নবা মোবাইল ফোনদা আরোগ্য সেতু এপ্লিকেসন অসি হাপ্নবা অমসুং এপ অসিদা চাং নায়না মখোয়গী হকচাংগী মরমদা থাগৎনবা পাউতাক পীনবা খঙহনখ্র। মসিনা খুদোংথীবদা লৈরবা মীওইশিং অদুদা মতমচানা হীদাক লাংথক পীবদা মতেং পাংগনি। স্তেৎ/য়ু.তি. সরকারশিংনা লোকদাউনগী চৎনা কাংলোনশিং অসি অকনবা মওংদা মখা চৎথগদবনি অমসুং মখোয়না করিগুম্বা মওং অমত্তদা দিজাস্তর মেনেজমেন্ত এক্ত ২০০৫কী মখাদা পীরিবা চৎনা কাংলোনশিং অসি থুগাইরোইদবনি।
লোকদাউন শাংদোকপগী ওর্দর অমসুং শেমদোক্লবা নেস্নেল গাইদলাইনশিং য়েংবীনবা মসিদা ক্লিক তৌবীয়ু
****
(Release ID: 1624856)
Visitor Counter : 51
Read this release in:
Hindi
,
Kannada
,
Assamese
,
Bengali
,
English
,
Urdu
,
Marathi
,
Punjabi
,
Gujarati
,
Odia
,
Tamil
,
Telugu


text:
মন্ত্রীমন্দল
স্পেস সেক্তরদা ইতিহাসিক ওইরবা অহোংবশিং পুরকখ্রে
স্পেসকী থবক থৌরমশিংদা লনাই সেক্তর য়াওশিনবদা অয়াবা পীখ্রে
Posted On:
24 JUN 2020 4:20PM by PIB Imphal
স্পেসকী থবক থৌরম পুম্নমক্তা লনাই সেক্তর য়াওশিনবা হেনগৎহন্নবগী পান্দমদা প্রধান মন্ত্রী শ্রী নরেন্দ্রা মোদীনা চেয়র লৌদুনা কেন্দ্রগী কেবিনেৎনা স্পেসকী সেক্তরদা অহোংবশিং পুরকপদা অয়াবা পীখ্রে। ভারত্তা অওনবা পুরকপা অমসুং লৈবাক অসি মরোমদোম লেপ্পা ঙমহনবা অমসুং তেক্নোলোজীদা চাউখৎপা পুরক্নবগী প্রধান মন্ত্রীগী তুংকোইনা চৎকদবা মিৎয়েং অসিগা লোয়ননা ৱারেপশিং অসিগা চান্নরি।
স্পেস সেক্তরদা থৌদোক হেন্দোকনা মাংজিল থারিবা লৈবাক খরগী মনুংদা ভারতসু অমনি। অহোংবশিং অসিগা লোয়ননা, সেক্তর অসিনা অনৌবা থৌনা অমসুং লিংজেল লৈহন্দুনা লৈবাক অসি স্পেসকী থবক থৌরমশিংগী মথংগী থক্তা য়ৌবা ঙমহল্লগনি।
মসিনা মরম ওইরগা সেক্তর অসিগী গ্রোথ অসিদা খোংজেল য়াংশিনহনবদা নত্তনা ভারতকী ইন্দস্ত্রী অসি মালেমগী স্পেসকী শেন্মিৎলোনদা অচৌবা শরুক অমা য়াবা ঙমহল্লগনি। মসিগা লোয়ননা, তেক্নোলোজী সেক্তরদা মশিং য়াম্না থবক পীবা ঙম্লগনি অমসুং ভারত অসি মালেমগী তেক্নোলোজীগী পাৱরহাউস অমা ওইবা ঙমহল্লগনি।
মরু ওইবা কান্নবশিং:
ঐখোয়গী ইন্দস্ত্রিএল বেজগী তেক্নোলোজী চাউখৎহনবা অমসুং চাউথোকহনবদা স্পেস সেক্তরনা মরু ওইবা থৌদাং অমা লৌরি। প্রপোজ তৌখ্রিবা অহোংবশিং অসিনা স্পেসকী এসেৎশিং, দেতা অমসুং ফেসিলিতীশিংগী খুত্থাংদা ফগৎহনবগী য়াওনা স্পেসকী এসেৎশিং অমসুং থবক থৌরমশিং সোসিও-ইকনোমিক্তা শিজিন্নবা হেনগৎহল্লগনি।
নৌনা শেমখ্রবা ইন্দিয়ন নেস্নেলন স্পেস প্রমোসন এন্দ ওথোরাইজেসন সেন্তর (আই.এন.-এস.পি.এ.সি.ই.) অসিনা লনাই কম্পনীশিংনা ইন্দিয়ন স্পেস ইনফ্রাস্ত্রকচর শিজিন্নহন্নবা ফম্বাক অমা পীরগনি। মসিনা স্পেসকী থবক থৌরমশিংদা লনাই ইন্দস্ত্রীশিং অসি অফবা পোলিসীশিং অমসুং কান্নবা পীররিবা চৎনা কাংলোনশিংগী খুত্থাংদা লমজিংগনি, চাউখৎহনগনি অমসুং তাকপী তম্বীগনি।
পব্লিক সেক্তর এন্তর্প্রাইস ‘ন্যু স্পেস ইন্দিয়া লিমিতেদ (এন.এস.আই.এল.)’না ‘সপ্লাইনা চল্লাইবা’ মোদেল অমদগী ‘দিমান্দনা চল্লাইবা’ মোদেল অমদা স্পেসকী থবক থৌরমশিং অসি ওন্থোহল্লগনি, অসুম তৌনা ঐখোয়গী স্পেসকী এসেৎশিং অসি খ্বাইদগী ফগদবা মওংদা শিজিন্নহনগনি।
মসিগী অহোংবশিং অসিনা ইসরোনা রিসর্স অমসুং চাউখৎ থৌরাংগী থবকশিং, অনৌবা তেক্নোলোজীশিং, থীবা হুম্বগী মিসনশিং অমসুং হ্যুমেন স্পেসফ্লাইৎ প্রোগ্রামশিংদা অহেনবা মিৎয়েং চংবা য়াহল্লগনি। ‘খুদোংচাবা পীবা’ মেকানিজম অমগী খুথাংদা গ্রহগী থীবা হুম্বগী মিসন খরসু লনাইগী সেক্তরদা হাংদোক্লগনি।
***
(Release ID: 1633980)
Visitor Counter : 30
Read this release in:
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu


text:
“‘তাইবঙ মপুগী লাইনিং অমসুং মহাক্কী লাইনিংলোন অসিবু থৱায় হাপ্পীরিবা য়ুম্ফম ওইবা পান্দমদি মীওইবা খুন্নাইগী কান্নগদবশিংদুবু ঙাকশেনবীবা অমসুং পুন্সিনববু য়োকখৎপনি, অমসুং মীওইবগী মরক্তা নুংশিবা অমদি মরুপ মপাঙগী ইথিল অদুবু শৌগৎপীবনি।”
— বাহা‘উ’ল্লাহ
মালেমশিনথুংবদা, সহরশিং, খুঙ্গংশিং অমসুং টাউনশিংদা, বাহা’ই কয়া কয়ানা নুংগী অমদি পোৎচাক্কী ওইনা ৱাত্ত-পাদবা খুন্নাইশিং শেমগৎনবা কন্না হোৎনরি। হেন্না ফবা মালেম অমা শেমগৎনবা ইখৌলাংজবা মখোয়শিংগা খুৎশম্ননা, মখোয়গী লাই খুরুম্বা অমসুং সেবাদা মিৎয়েং থম্বা থবক থৌরমশিং অমদি প্রোগ্রামশিংগী মতেংদগী অনৌবা সভেত্য অমগী য়ুম্ফমশিং থোন্নবা লেপ্পা লৈতনা হোৎনরি। মালেমগী খ্বাইদগী নৌরিবা লাইনিং লম্বী ওইরিবা বাহা’ইগী লাইনিং অসিগী তুং ইনবশিংগীদি মসিগী হোৎনবশিংসি মীওইবা খুন্নাইগী নুংগী অমদি পোৎচাক্কী ওইনা পুন্সিন্নবগী খ্বাইদগী মপুঙওইবা পান্দমগীদমক্তা পায়খৎপা পাকচাওখ্রবা মালেমগী ওইবা হোৎনবশিংগী শরুক অমনি।
ইন্দিয়াদা লৈরিবা বাহা’ইশিংসি হৌরকফম খূদিংমক্তগী লাকই-অন্দামানগী উমংশিংদগী হৌদুনা মুম্বাইগী ৱাংলবা য়ুম্ফমশিংফাওবদগীসু য়াওরক্লি, টামিল নাদুগী সমুদ্রা তোর্বানদগী হৌদুনা চিঙজাওশিংনা লাঙ্গোই চল্লিবা সিক্কিমদগীসু য়াওরি। মখোয়গী য়ুমশিংবু পুন্না লাইশোল হায়মীন্ননবা, অঙাংশিং, নৌরিবা নহাশিং অমসুং অহলশিংগী নুংগী ওইবা মহৈ মশিংগী ক্লাসশিংগীদমক পুনফম অমা ওইনা হাংদোক্তুনা, অপুনবা, অচুম্বা ৱায়েল অমসুং মীয়ামগী অফবদা কত্থোকচবা গুনশিংসিনা শক্তাকপা খুন্নাইগী পুন্সিগী পরিং অমা শেমগৎনবা খেন্ন-খেন্নবা ফিভমশিংদা লৈরিবা মখোয়গী খুন্নাইশিংগী মীয়ামশিংদুগা পুন্না থবক পায়খৎমিন্নরি।
পাকচাওখ্রবা, লিরবা মতমদগী লৈরক্লবা অমসুং মখল মথেল কয়াদা খেন্নবা মওংদা লৈরিবা ইন্দিয়াগী লৈবাক অসি কুনমাথোইশুবা চহিচাদা মতিকলৈনা চঙশিল্লকপগা লোয়ননা, মখোয়গী মমাঙদা অনৌবা ঙমখৈশিং হাঙদোরক্লি। মসিগী তুংদা লাক্কদবা মতম অসিনা পুরক্লিবা খুদোংচাবশিং অমদি থেঙনগদৌরিবা অরুবা থবকশিংদুনা লন্নাই মীওইশিং, সঙস্থানশিং অমসুং খুন্নাইশিংদুবু হেন্না লুবা হেনজিল্লক্লবা, মতিকচানা অমগা অমগা শম্নরবা মালেম অমদা মরাংকাইনা চাওখৎপা ঙম্নবা নুঙগী ওইবা মপুঙফাবা অমসুং ৱাখল লৌশিংগী তৌবা ঙম্বগী অনৌবা থাকশিং মথৌ তারক্কনি।
লৈবাক অসিগী মীয়ামবু অচুম্বা ৱায়েল অমসুং অমত্তা ওইবদা য়ুম্ফম ওইবা মালেম অমা শেমগৎপদা দরকার ওইবা নুংগী ওইবা নুংহুনজিনবা লৌশিং অমদি বিজ্ঞ্যানীক ওইবা মিৎয়েংশিংদুবু পিবীগদবা তৌবা ঙম্বা শেমগৎপগী অমদি তমশিনবগী লেপ্পা লৈতবা হোৎনবা অদুদা ইন্দয়াদা লৈরিবা বাহা’ই খুন্নাইনা থৱায় হকচাং য়াওনা কত্থোকচরি।
লাইনিংলোনগী অনৌবা লাংওন
পুৱারীগী হৌখিবা মতম পুম্বদা, থঙনা থঙননা মপুনা থাবীরকপা পাওখোলোইশিংগী মতেংদগী তাইবঙ মপুনা মশামকপু মীওইবদা শাফোঙবী। বাহা‘উ’ল্লাহ অসি হৌজিক ঐকোয়গী মতম অসিগীদমক্তা নুংগী অমসুং খুন্নাইগী ওইবা তম্বীরোলশিং পুবিরকপা খ্বাইদগী নৌরিবা পাওখোনি।
মখাতানা পাবীয়ু...
খুন্নাই শেমগৎপা
ইন্দিয়াগী মফম খুদিংমক্তা, হৌরকফম পূম্নমক্তগী মখল মথেল কয়াদা খেন্নবা ফিভমশিংদগী লাকপা লন্নাই মীওইশিংনা নুংগী অমদি পোৎচাক্কী ওইবা মাইকৈদা ৱাত্ত-পাদবা ওইরগদবা খুন্নাইশিংগী য়ুম্ফমশিং থোনগৎলি। লাইখুরুম্বা অমদি সেবাদা মিৎয়েং থমদুনা পাঙথোকপা থবক থৌরমশিংগী মতেংদগী মখোয়না মীয়ামগী নুঙাই য়াইফনবগীদমক্তা কন্না থৌগল তৌজরি।
মখাতানা পাবীয়ু...
লাইশঙ
বাহা’ইগী লাইশঙ অসিনা অমগা অমগা মরিলৈনবা খুন্নাইগী পুন্সিগী শক্লোন অনীবু পুন্না পুনশিল্লকই – লাই খুরুম্বা অমদি সেবা। লাইশঙ অসিনা লাইনিং লম্বীগী অমত্তা ওইবা অমসুং তাইবঙ মপুগী পাওখোলোইশিং নত্রগা লাইপোক পূম্নমক অসি অমত্তা ওইবা তশেংবা অদুবু য়ৌনবা থোঙশিংনি হায়বগী ৱাখল্লোন অদুগী খুদমনি।
মখাতানা পাবীয়ু...


text:
মনিপুরী সাহিত্য পরিষদ আসামগী এক্স জেনরেল সেক্রেটারী অমসুং সাহিত্যগী সেবারোই ওইরম্বা মুতুম বাবুসনা না লৈখিদবগী অৱাবা ফোঙদোকপগী মীফম অমা নহারোল খোরিরোল সিল্লুপ লখিপুর, অথৌবা নীংশিংলুপ অমসুং মনিপুরী সাহিত্য পরিষদ লখিপুর দিস্ট্রিক্ট কমিটিনা পুন্না সিল্লাংদুনা ঙসি নুংথিল নহারোল খোরিরোল সিল্লুপকী হোলদা পাঙথোকখ্রে। নহারোল খোরিরোল সিল্লুপকী প্রেসিডেন্ট লোংজম গোপেন্দ্র অমসুং মনিপুরী সাহিত্য পরিষদ লখিপুর দিস্ট্রিক্ট কমিটিগী ভাইস প্রেসিডেন্ট য়ুম্নাম ইলাবন্টনা ময়ায় তাঙবল লৌদুনা পাঙথোকখিবা অৱাবা ফোংদোকপগী মীফমদা নহারোল খোরিরোল সিল্লুপকী জেনেরেল সেক্রেটারী আব্দুল হামিদ, ইঙুদম বিনোদ, য়ুম্নাম নদিয়াচাঁন্দ, ৱাংখেম শরৎচন্দ্র, ঙাঙোম বসন্ত, লৌখাম অতোল অমসুং ইঙুদম নীলবীর নচিংবা মীওইশিংনা মুতুম বাবুসনানা হিংলিঙৈদা মহাক্না তৌরম্বা থবক থৌরমশিংগী মতাংদা ৱা ঙাংখি। পনবা য়াই, চীঙু মাইচৌ খোংনাংথাবা মনা ২০০৮ মনা ফংলবা চীংদোংলৈকায় গোভ এদেদ স্কুল জিরিবামগী হেদমাস্টার ওইনা থবক্তগী পোৎথাখ্রবা শ্রী মুতুম বাবুসনা হৌখিবা এপ্রিলগী তাং ২৬ তা মশাগী অনাবা অমনা মরম ওইরদুনা সিলচরগী লনাই হোসপিতাল অমদা তাইবঙ থাদোকখি। লৈখিদবা মতমদা মশাগী চহী ৬৬ শুখ্রে।
মনিপুরী সঙ্গীত কালা একাদেমী সিঙ্গেরবন্দগী প্রেসিডেন্ট অমসুং সৈসকলূপ সিঙ্গেরবন্দগী এদভাইজরসু ওইবিরম্বা শ্রী মুতুম বাবুসনানা লৈখিদবদা একাদেমী অমসুং লূপ অসিগী মেম্বরশিংনসু অৱাবা ফোঙদোকখ্রে।


text:
কলচর &হেরিঢেজ
তাংখুল জাতি অসি মরুওইনা ইন্দো-মায়ান্মার তাইনফম মনিপুরগী ঊখ্রূল ডিস্ট্রিক য়াওবা শরুকশিংদা নম্না খুনাদই। মৈতৈলোলদা তাংখুল হায়বগী ৱাহন্থোক্তি অতাংবা খুন হায়বনি। এন্থ্রোপোলোজিস্ট শিংনসু তাংখুল হায়বা মিংগী হৌরকফমগী মরমদা মত কয়া পী। অখঙ-অহৈ কয়ানা মখোয়বু লুহুপ্পা, লুপ্পা, থাংখুম, তাংখুল অসিনচিংবা মিংদা কৌনৈ। তাংখুলশিং অসি য়াম্না চৎন-লোনচৎ ৱাংনা লৈজবা মীওই কাংলুপনি। তাংখুলশিং অসি পৃথিগী মফম খুদিং শন্দোকখ্রিবা অচৌবা মোনগোলিয়ানশিংগী চাদা নৌদানি। মখোয়না ঙাঙবা লোল অসি সিনো-তিবেতো-বর্মন গী লোল কাঙলুপনি। তাংখুলশিংসি কুচু পান্বা অদুগা মচুথোকপা ফিজেৎ শেৎপা জাতিনি। মখোয় থাইনদগী মরোমদোম লেপচবা ঙম্লকই। তাংখুলশিংগী মরক্ত য়েক কয়া খাইদোকই মদুদিঃ জিমিক, লুইখাম, কৈশিং, হোরাম, শাইজা, জাজো, কশুং, অসিনা চিংবনি।
তাংখুলশিংসি মশাগী খুনবু নুংশিজবা অমদি মদুবু চেকশিন্না শেমগৎ শাগৎতুনা অমদি ঙাকশেন্দুনা মরোমদোম লেপচবা ঙম্নবা হোৎনরকই। খুনশিং অসি ঈশিং ঈফুৎ নৎত্রগা ঈশিং খোঙগী মনাক্তা খুন্দাদিনা চঙগদবা ঈশিং ৱাৎতনবা হোৎনৈ। খুনশিং অসিগী মফম খন্বদা খ্বাইদগী মরু ওইবদি ঙাকশেনবদা মফম চাগদবা অদুনি। খুনশিং অসি মহৌশাদগী লৈজরকপা নাৎকী চৎনা-পথাপনা লৈঙাকই অমদি মরোমদোম লেপচবা ঙমলকই। খুনশিং অসি মহৌশানা খুনলাকপা/নিংথৌ (অৱুঙা ) না লৈঙাক মপু ওই অদুগা খুনগী কাউন্সিলনা মতেং পাংই। তাংখুল খুন খুদিংগী মশা ঙাকথোকচনবা অকনবা খুৎপু শেমগৎতুনা লৈজৈ।
হৌজিকতি খৃস্টান্না তাংখুলশিংগী অমতা ঙাইরবা লাইনিং ওইরে। তাংখুলশিংনা মনিপুরদা খৃস্টান চৎখিবা খ্বাইদগী হানবা জাতিনি, সকোটলেন্ডগী রেভঃ ৱিল্লিএম পে্ত্তিগ্ৰিউনা ইং ১৮৯৫ খৃস্টান লাইনিং পুশিল্লকখি।
কুম্মৈ হায়বসি তাংখুলশিংগী য়াম্না মরু ওইবা সমাজিক, নাৎ অমদি চৎন-লোনচৎ কয়া মশক তাক্লিবা জাতি অসিগা থানবা য়াদ্রবা মশক অমনি। কুম্মৈ মখল কয়া লৈ, অদুবু ইপা-ইপুশিং অসি লৌউ-শিংউবনা শিনফম ওইরকপনা, পুম্নমক লৌউ-শিংউ অমদি মহৈ-মরোং লোকপগা মরি লৈনৈ। কুম্মৈশিং অসি লাইনিং লাইশোনগা লোয়ননসু পাংথোকই। তাংখুল জাতিশিংগী মরু ওইবা হৌজিক ফাওবা পাংথোক্নরিবা কুম্মৈশিংদিঃ ১)লুইবা ফানিৎ (মরু-মরাং হুন্বা ) ২) য়াররা (নহাশিংগী কুম্মৈ) ৩) মাংখাপ ফানিৎ অসিনা চিংবা।
তাংখুলশিংগী চৎন-লোনচৎ অসি মখোয়গী থাইনদগী লৈরকপা নাৎ অমদি থাজবদা য়ুমফম ওই, মখোয়না শিজিন্নরিবা খুজু-খুলাই, থাং-তেন কয়াদসু চৎন-লোনচৎকা খুৎশম্ননা চৎলি। তাংখুলশিং অসি চৎনা-লোনচৎতা মৈতৈশিংগা য়াম্না মান্নৈ, মখোয়গী মরক্তা অনেম-অৱাংগী থাক খেন্নবা লৈতে, মীখুদিং চপ মান্নবা থাক্ত লৈ লৌনৈ। নুপী অমসুং নুপাগী মরক্তদি চৎনবীগী ফীজেৎ-লৈতেং অমদি শিজিন্নবা খুজু-খুৎলাইদা খেন্নবা লৈ।
নুপাগী পোৎলমশিংদিঃ
- ভারাও কাজৈ (তা)
- মালাহ (তেন)
- খাইরৈ (থাংশাং)
- কুইসিখাই (থাং)
- ঙালাসোপ (শম-থুমোক)
- মায়ো পাসি (কোক্কী লৈতেং)
নুপীগী পোৎলমশিংদিঃ
- জৈথিং
- ময়োংচা
- ফৈমাখৈ
- কঙ্গ্রা
- হুইশোন
কমন ওইবা পোৎলমশিংদিঃ হার কজাও (খুজি), চংভৈ (চুঙ্গোই), ঙহা (শিংজং), তিন (য়োৎপাক), খাইভা, খাইনাও, চংকুই, রাইখাই, কিআনতি, চংফর, কসাই, কজাও, চরৈ, কোংসাং, চা, অসিনচিংবনি।


text:
য়োর এক্সিলেন্সী,
রাস্ত্রপতি সোলিহ,
মাল্দিবতগী লেংবীরকপা ইকাই খুম্নজরবা মন্ত্রীগন লোইননা লেংশিনবীরিবা পুম্নমক,
রাস্ত্রপতি সোলিহ অদোম্বু, শ্রীমতী সোলিহ অমসুং অদোমগী মীহুৎ কাংলুপকী মীহুৎ পুম্নমকপু ভারত্তা তরাম্না ওকচবদা ঐহাক নুংঙাইবা পোকচরি। মাল্দিব রিপব্লিক্কী রাস্ত্রপতিগী ফম পাইরকপদা অদোম্বু অমুক্কা হন্না নুংঙাইবা ফোংদোকচরি। মাল্দিব খক্কীদা নত্তনা, মালেম পুম্বদা দেমোক্রেসিগীদমক অদোমনা লৌখৎপীখিবা খোংথাং অদু তমজনীংঙাইনি। হৌখিবা থাদা অদোম্বু ৱাশক লৌবগী থৌরমদা ঐনা শরুক য়াজখিবা অদু ঐগীদমক্তা নত্তনা, ভারতকীদমক্তা য়াম্না ইকাই খুম্ননীংঙাই ওইবা ৱাফম অমনি। রাস্ত্রপতিগী ফম পাইরবা থা অমগী মনুংদা অদোমগী মপান খোংচৎকীদমক ভারতপু খনবীরে। মসি ঐখোয়গীদমক্তদি য়াম্না ইকাই খুম্নবীবা অমদি চাউথোকচনীংঙাই ওইবা মরম অমনি। অদোমগী খোংচৎ অসিদগী ভারত–মাল্দিবকী মরি অদুগী য়ুম্ফম ওইরিদা চেৎলবা থাজনবা অমসুং মরূপকী মমি অদু উবা ফংলি। ঐখোয়গী মরূপ–মপাং ওইবগী মরি অসি শুপ্নগী ঐখোয়গী লৈফম নক্নরুবা খক্নসু নত্তে। সমুদ্রগী ইথক্না ঐখোয়গী তোর্বান্দশিংবুসু শম্নহল্লি।
পুৱারী, চৎনবী–নাৎ, ললোন–ইতিক অমসুং খুন্নাইগী ওইবা মরি অসিনা ঐখোয়বু মতম পুম্বদা নক্না পুসিনবীরি। লৈবাক অনিগী মীয়ামনা ঙসি দেমোক্রেসীদা মখোয়গী লাইনীং অমসুং থাজবা অসিনা মরক্তা চেৎশিনবা ওইহল্লি। অদোমগী খোংচৎ অসিনা লৈবাক অনিগী মরক্তা মরি অসিগী পুৱারীদা অনৌবা তাঙ্কক অমগী অহৌবা ওইরগনি।
মরূপশা,
ঙসি রাস্ত্রপতি সোলিহগা লোইননা নুংশি চান্নবা অমসুং মরূপ–মপাং ওইবা মওংদা য়াম্না মাই পাক্না ৱারী ময়াম অমা শান্নরে। ঐখোয়না লৈবাক অনিগী মরক্তা থাইনদগী লৈরক্লবা মরি অসি চেৎশিলহন্নবা লোইননা মরূপ–মপাং ওইবগী মরি অসি হেন্না মশক থোকহন্নবগীদমক থম্নখিবা ঐখোয়গী ৱাফম অদু অমুক হন্না পন্নখি।
এক্সিলেন্সী,
অদোমগী সরকারগী পিপল–সেন্ত্রিক দিবেলপমেন্তকী ভিজন অদুবু ঐনা থাঙ্গৈশেংনা থাগৎপা ফোংদোকচরি। অচেৎপা মরূপ অমদি য়ুমলোন্নবা অমা ওইনা মাল্দিবনা চাউখৎনবা থৌনীজরি। মাল্দিবকী মীয়ামগী পুন্সিদা অহোংবা পুরক্নবগীদমক অদোমগী সরকারগী ফিদম্নীংঙাই ওইরবা স্কিমশিং অসিবু মাই পাকহনবদা অমদি মাল্দিবতা চাউখৎ–থৌরাংগী মীওইবগী মশক হায়বদি হ্যুমেন ফেস অদু হেন্না ময়েক শেংহন্নবগীদমক অদোম্না হোৎনরিবা অসিদা, ভারতনা মতম পুম্নমক্তা অদোম্বু শৌগৎচরি।
ঐহাক নুঙাইবা ফাওই মদুদি ফোংদোক্লিবা ৱাফমশিং অসিগী মশক ওইনা, মাল্দিবকী খুন্নাইগী–শেনমিৎলোনগী চাউখৎ–থৌরাংগীদমক বজেৎ সপোর্ত, করেন্সী স্বেপ অমসুং কন্সেস্নেল লাইন ওফ ক্রেদিৎ ওইনা, অমেরিকাগী দোলর বিলিয়ন ১.৪গী শেনগী তেংবাং, ভারতনা মাল্দিবতা পীরগনি।
লৈবাক অনিগী মরক্তা কনেক্তিবিতী অসি হেন্না ফগৎহন্নবগীদমক্তসু ভারতনা মপুং ফানা তেংবাং পীগনি। হেন্না ফবা কনেক্তিবিতীদগী গুদ্স অমসুং সর্বিসেস, ইফোর্মেসন, ৱাখল্লোন, চৎনবী–নাৎ অমসুং মীয়াম্না পীথোক–পীশিন তৌনবা হেনগৎহল্লগনি। হকশেল, হ্যুমেন রিসোর্স দিবেলপমেন্ত, ইনফ্রাস্ত্রকচর, এগ্রিকলচর, কেপাসিতী বিল্দিং, আই.সি.তী. অমসুং তুরিজমদসু ঐখোয়না শরুক য়ামিন্নবা অসি হেন্না চেৎশিলহন্নবগীদমক ঐনা রাস্ত্রপতি সোলিহদা থাজবা পীখি।
ঐখোয়না মথংগী চহি মঙাদা মাল্দিবকী মীয়ামগী ত্রেনিং অমসুং কেপাসিতী বিল্দিংগীদমক্তা অহেনবা সিৎ লিশিং অমা পীনবগীসু ৱারেপ লৌরে। ঐখোয়গী মীয়ামগী মরক্তা নুংশি–চান্নবা অসি ঐখোয়গী মরি অসিগী থোইদোকপা মরম অমনি। মরম অসিনা ঐখোয়না অনৌবা ভিসাগী য়ানা চেরোলদা খুয়েক পীনববু তরাম্না ওক্লি।
মাল্দিবতা অরোন–অথুপ লৈতবা, অরাইবা অমসুং কাংলোনশিংদা য়ুম্ফম ওইবা লৈঙাক্কী ভিজন ভারতকী ললোন–ইতিক তৌরিবশিংদা তরাম্না ওক্নীংঙাই ওইরবা পাউজেল অমা পীজরি। রাস্ত্রপতিজী, ভারতনা চাউথোকচরি মদুদি ঐখোয়গী মরূপ–মপাং ওইরিবা অমসুং য়ুমলোন্নরিবা মাল্দিবনা “এস.দি.সি.”গী থাক্তা ময়াই ওইবা চাগা লাকপা লৈবাক অমা ওইবগী খুদম অদু ঙাক্তুনা থম্লি। অমসুং মাল্দিবকী মাই পাকপা অসি, সস্তেনেবল দিবেলপমেন্ত অমসুং ক্লাইমেৎ চেঞ্জগী অরুবা শিংনবা লৈন লৈননি। মরম অসিনা ভারত অমসুং মাল্দিবগী মরক্তা মেরিতাইমগী কোওপরেসনগী তোঙান তোঙানবা মাইকৈশিংদা অমগা অমগা তেংবাং পীনবা হেনগৎহনবদা ঐখোয়না অয়াবা পীজরি।
এক্সিলেন্সী,
কমনৱেল্থতা অমুক্কা হন্না য়াওননবগী অদোমগী ৱারেপ অদুবু ঐখোয়না তরাম্না ওকচরি। ঐখোয়না মদুদা চেৎনা শৌগৎচরি। ঐখোয়না ইন্দিয়ন ওসিন রিম এসোসিএসন (আই.ও.আর.এ.)গী ইমুং–মনুংদসু অদোম্বু তরাম্না ওকচরি। রাস্ত্রপতি সোলিহ অমসুং ঐনা, মসিদসু য়ানবা ফোংদোক্নখি মদুদি হিন্দ মহাসাগরগী লমদমদা ইং–তপ্পা অমসুং ঙাক–শেল ঙাক্তুনা থম্নবগদমক্তা ঐখোয়না ঐখোয়গী তেংবা পীনবা অসি হেন্না কনশিলহনবগী তঙাইফদবা লৈ। লৈবাক অনিগী শোইদ–ঙামদবা অসি অমগা অমগা মরি লৈনৈ। লমদম অসিদা তংদু লৈতানবগীদমক অমনা অমগী য়াইফনবা অমনা অমগী অৱা নুংঙাইদা ৱাখল চংনবদসু ঐখোয়না য়ানরে।
মসিগা লোইননা, অমনা অমদা অৱাবা পীগদবা অসিগুম্বা থৌওং অমা হেক্তগীদমক্তা ঐখোয়না ঐখোয়গী লৈবাকশিংবু শিজিন্নহল্লোই। ঐখোয়গী লমদমগী চাউখৎ–থৌরাং অমসুং তংদু লৈতাবদা ভারত অমসুং মাল্দিব অনিগী মরক্তা মান্ননা হৈনবী লৈরি অমদি শরক য়ামিন্নরি। ঐনা মাল্দিব অমসুং ঐখোয়গী লমদমদা ভারত অমসুং মাল্দিবকী মরিগী লোইবা নাইদবা ওইথোকপা য়াবশিং অদু মপুং ফানা চাউখৎহন্নবা অসিগুম্বা মঙাল নাইবা তুংলমচৎ অমগীদমক্তা রাস্ত্রপতি সোলিহগা লোইননা পুন্না থবক তৌমিন্নবা পাম্মি। মদুগী কান্নবা অদু মপুং ফানা লৈবাক অনিগী মীয়াম্না অমসুং লমদম অসিগী মীয়ামদা ফংহনবা পাম্মি।
হন্না হন্না থাগৎচরি।
राष्ट्रपति सोलिह आपका, श्रीमती सोलिह और आपके शिष्टमंडल के सदस्यों का भारत में हार्दिक स्वागत करते हुए मुझे प्रसन्नता हो रही है: PM @narendramodi— PMO India (@PMOIndia) December 17, 2018
Republic of Maldives के राष्ट्रपति का पद ग्रहण करने पर एक बार फिर से आपको बधाई। मालदीव के लिए ही नहीं, बल्कि पूरे विश्व में लोकतंत्र के लिए आपका संघर्ष और आपकी सफलता प्रेरणा का स्रोत हैं: PM @narendramodi— PMO India (@PMOIndia) December 17, 2018
पिछले महीने आपके शपथ ग्रहण समारोह में शामिल होना मेरे लिए ही नहीं, भारत के लिए बहुत सम्मान का विषय था: PM @narendramodi— PMO India (@PMOIndia) December 17, 2018
राष्ट्रपति का पद ग्रहण करने के एक महीने के भीतर अपनी पहली विदेश यात्रा के लिए आपने भारत को चुना है। यह हमारे लिए बहुत सम्मान और गर्व का विषय है: PM @narendramodi— PMO India (@PMOIndia) December 17, 2018
आपकी इस यात्रा से उस गहरे आपसी भरोसे और दोस्ती की झलक मिलती है जिनपर भारत- मालदीव सम्बन्ध आधारित हैं: PM @narendramodi— PMO India (@PMOIndia) December 17, 2018
हमारी मित्रता सिर्फ हमारी भौगोलिक समीपता के कारण ही नहीं है। सागर की लहरों ने हमारे तटों को जोड़ा है। इतिहास, संस्कृति, व्यापार और सामाजिक सम्बन्ध हमें हमेशा और भी नजदीक लाए हैं: PM @narendramodi— PMO India (@PMOIndia) December 17, 2018
दोनों देशों के लोग आज लोकतंत्र में अपनी आस्था और विकास की आकांक्षा से भी आपस में जुड़े हैं।— PMO India (@PMOIndia) December 17, 2018
आपकी इस यात्रा से दोनों देशों के बीच इन संबंधों के इतिहास में एक नए अध्याय की शुरुआत होगी: PM @narendramodi to President @ibusolih
राष्ट्रपति सोलिह और मेरे बीच आज बहुत ही सौहार्द्रपूर्ण और मित्रता भरे वातावरण में बहुत सफल चर्चा हुई। हमने दोनों देशों के बीच परंपरागत मजबूत तथा मैत्रीपूर्ण संबंधों को और अधिक प्रगाढ़ करने की हमारी दृढ़ प्रतिबद्धता को दोहराया: PM @narendramodi— PMO India (@PMOIndia) December 17, 2018
मालदीव के लोगों के जीवन को बदलने की आपकी सरकार की महत्वाकांक्षी योजनाओं को अंजाम देने में और मालदीव में विकास का मानवीय रूप यानि human face और भी निखारने के आपके प्रयास में भारत हमेशा आपके साथ है: PM @narendramodi— PMO India (@PMOIndia) December 17, 2018
मुझे ख़ुशी है कि इस प्रतिबद्धता की प्रत्यक्ष अभिव्यक्ति के तौर पर, मालदीव के सामाजिक-आर्थिक विकास के लिए budget support, करेन्सी स्वाप और रियायती lines of credit के रूप में 1.4 बिलियन अमेरिकी डॉलर की आर्थिक सहायता भारत मालदीव को प्रदान करेगा: PM @narendramodi— PMO India (@PMOIndia) December 17, 2018
दोनों देशों के बीच connectivity को बेहतर बनाने के लिए भी भारत का पूर्ण सहयोग रहेगा। बेहतर connectivity से goods और services, information, विचारों, संस्कृति और लोगों के आदान-प्रदान को बढ़ावा मिलेगा: PM @narendramodi— PMO India (@PMOIndia) December 17, 2018
स्वास्थ्य, human resource development, infrastructure, agriculture, capacity building, ICT और tourism में भी हमारी भागीदारी को और मजबूत बनाने का मैंने राष्ट्रपति @ibusolih को आश्वासन दिया: PM @narendramodi— PMO India (@PMOIndia) December 17, 2018
हमने अगले पांच वर्षों में मालदीव के नागरिकों के प्रशिक्षण और क्षमता निर्माण के लिए अतिरिक्त 1000 सीटें देने का भी निर्णय किया है।— PMO India (@PMOIndia) December 17, 2018
हमारे नागरिकों के बीच सौहार्द हमारे संबंधों का विशेष पहलू है। इसलिए आज हम नए वीज़ा समझौते पर हस्ताक्षर का स्वागत करते हैं: PM @narendramodi
हम अपने वाणिज्यिक संबंधों तथा द्विपक्षीय व्यापार को बढ़ते हुए देखना चाहते हैं। मालदीव में विभिन्न क्षेत्रों में भारतीय कंपनियों के निवेश के लिए बढ़ते अवसरों का मैं स्वागत करता हूँ: PM @narendramodi— PMO India (@PMOIndia) December 17, 2018
यह दोनों देशों के लिए परस्पर लाभकारी है। मालदीव में पारदर्शी, जवाबदेह और नियमों पर आधारित प्रशासन का विजन भारतीय कारोबारियों को एक स्वागत योग्य संदेश देता है: PM @narendramodi— PMO India (@PMOIndia) December 17, 2018
राष्ट्रपति सोलिह और मैं, इस पर भी सहमत हैं कि हिंद महासागर क्षेत्र में शांति और सुरक्षा बनाए रखने के लिए हमें अपने सहयोग को और गहन बनाने की ज़रूरत है: PM @narendramodi— PMO India (@PMOIndia) December 17, 2018
दोनों देशों के सुरक्षा हित एक-दूसरे से जुड़े हुए हैं। इस क्षेत्र की स्थिरता के लिए एक-दूसरे के हितों और चिंताओं के प्रति सचेत रहने पर भी एकमत हैं । साथ ही, ऐसी किसी भी गतिविधि के लिए हम अपने देशों का उपयोग नहीं होने देंगे जिससे एक दूसरे को नुकसान हो: PM @narendramodi— PMO India (@PMOIndia) December 17, 2018
हमारे क्षेत्र के विकास और स्थिरता में भारत और मालदीव दोनों की बराबर की रूचि और हिस्सेदारी है: PM @narendramodi— PMO India (@PMOIndia) December 17, 2018
मैं मालदीव और हमारे क्षेत्र के ऐसे उज्जवल भविष्य के लिए राष्ट्रपति Solih के साथ मिलकर काम करना चाहता हूँ जिसमें भारत और मालदीव के सम्बंधों की अनन्त सम्भावनाओं का पूरा विकास हो । और उनका पूरा-पूरा लाभ दोनों देशों के नागरिकों को और इस क्षेत्र के लोगों का मिले: PM @narendramodi— PMO India (@PMOIndia) December 17, 2018


text:
প্রধান মন্ত্রী শ্রী নরেন্দ্র মোদীনা সেপ্তেম্বর ৯, ২০২০দা মধ্য প্রদেশকী লম্বীদা দুকান ফম্বশিংগা ‘স্বানিধি সম্বাদ’ পাঙথোক্কনি।
ভারত সরকারনা পি.এম. স্বানিধি স্কিম অসি জুন ১, ২০২০দা কোবিদ-১৯না শোকহল্লবা লম্বীদা দুকান ফম্বা লায়রবশিংবু মখোয়গী পুন্সি মহিংগী থবক থৌরমশিং নৌহৌননা অমুক হৌবা য়ানবা তেংবাংনবা হৌদোকখিবনি।
মধ্য প্রদেশতা লম্বীদা দুকান ফম্বা মীওই লাখ ৪.৫ হেনবনা রেজিস্তর তৌরকখি অমসুং দুকান ফম্বা মীওই লাখ ৪ হেনবদা দুকান ফম্বগী শক্তাক চে অমসুং সর্তিফিকেসন পীখ্রে। মতিক চাবা বেনিফিশরী লাখ ২.৪৫গী এপ্লিকেসন অসি বেঙ্ককী পোর্তেলগী খুত্থাংদা পীরকখি অমসুং মসিদগী মীওই লাখ ১.৪দা অয়াবা পীদুনা লুপা করোর ১৪০গী শেনফম কায়থোকখ্রে। মধ্য প্রদেশকী রাজ্য অসিনা খ্বাইদগী য়াম্বা এপ্লিকেসনগী অয়াবা পীখিবা রাজ্য ওইরে; লৈবাক পুম্বগী মশিংদগী রাজ্য অসিদগী শরুক ৪৭% লাকখি।
রাজ্য অসিদা লৈরিবা স্কিম অসিগী বেনিফিশরীশিংনা প্রোগ্রাম অসিবু মীয়ামগী মফমশিংদগী এল.ই.দি. স্ক্রীনশিংগী খুত্থাংদা য়েংবা য়াহন্নবা হায়দুনা ম্যুনিসিপাল বোদী ৩৭৮দা শিন লাঙলি।
প্রোগ্রাম অসি ৱেবকাস্তকী খুত্থাংদা শন্দোক্কনি অমসুং মসিগী প্রি-রেজিস্ত্রেসন তৌবগী থৌওংসু মাইগোবকী লিঙ্ক https://pmevents.ncog.gov.in/ অসিদা পাঙথোক্লি।
মধ্য প্রদেশকী মুখ্য মন্ত্রী শ্রী শিবরাজ সিংহ চাউহানসু ভিদিও কনফরেন্সিংগী খুত্থাংদা প্রোগ্রাম অসিদা শরুক য়াগনি।
প্রধান মন্ত্রীনা রাজ্য অসিদগী বেনিফিশরী অহুমগা মখোয়না দুকান ফম্লিবা মফমশিংদগী ভর্চুএলগী খুত্থাংদা উন্নদুনা ৱারী শাগনি। রাজ্য অসিনা স্কিম অসিগী মতাংদা শেম-শাবা ফিলম অমসু প্রোগ্রাম অসিগী মনুংদা উৎকনি।


text:
প্রধান মন্ত্রী শ্রী নরেন্দ্র মোদীনা স্বচ্ছ ভারত অভিয়ান্দা মীয়াম্না শরুক য়াবা হেনগৎহন্নবা অমসুং বাপুগী তরুতনানবা ভারত অমগীদমক মঙজরম্বা মঙলান অদুবু মপুং ফাহন্নবগীদমক ‘স্বচ্ছতা হী সেবা’ খোংজংহৌদোকখ্রে।
ঙসি হৌদোকখিবা ‘স্বচ্ছতা হী সেবা’ খোংজং অসিগী পান্দম লুবা নানবগী মাইকৈদা মীয়াম্না হেন্না শরুকয়াহনবনি। মসি ওক্তোবর ০২, ২০১৮দা স্বচ্ছ ভারত মিশন্না চহি মরি মপুং ফারকপগী থৌরম শেম–শাবগা মরিলৈননা পাংথোকপনি। মসিনা মহাত্মা গান্ধীগী ১৫০ শুবা মপোক কুমওনগী অহৌবসু ওইগনি। প্রধান মন্ত্রীনামীপুম খুদিংমক্তা খোংজং অসিগী শরুক অমা ওইবীদুনা ‘স্বচ্ছ ভারত’ অমা শেম্নবগী থৌরাং অসিবু মপাঙ্গলকলহন্নবগীদমক ফোংদোকখি।
মহাক্না লৈবাক অপুনবগী মফম ১৭কী তোঙান তোঙানবা কাংলুপশিংগী মীওইশিংগা ভিদিও কনফরেন্সকীথোংদা ৱারী শানখি।
ৱারী শাবা হৌরকপদা প্রধান মন্ত্রীনা মাই পাকপা ঙমখ্রবা খরগী মতাংদা পাউদমখি। মদুগী মনুংদা মতৌ করম্নাচহি মরিগী মনুংদা ভারতকী জিলা ৪৫০না লমহাংদা মাংশিনবা তোকখিবগে (ও.দি.এফ.) হায়বদসু পনখি। মতৌঅসুম্না রাজ্য অমসুং য়ু.তি. ২০না মতম অসিগী মনুংদা মশাবু ও.দি.এফ. ওইরে হায়না লাওথোকচখ্রে। মহাক্নাশাফু পীরদুনা হায়খি মদুদি অমাংশঙ অমদি অমোৎ–অকাই হুন্দোকফমগুম্বা ফংহনবা অসিখক্তনা মতিক চাবানত্ত্রি অমসুং মসিসু হায়খি মদুদি লুবা নানবা অসি হৈনবী অমনি মদু পুক্নীংদা থম্বা য়াই। মহাক্না হায়খি মদুদিলৈবাক অপুনবগী মীয়াম্না হৌজিক হৈনবী অসি চাউখৎহনবদা শরুক য়াররি।
অসমগী দিব্রুগরগী অঙাংশিংনা প্রধান মন্ত্রীদা মখোয়গী স্কুল অমসুং লমদম অদুবু তরু–তনান্না থম্নবগীমতাংদা তৌখিবশিং অদুগী মতাংদা পাউদমখি। প্রধান মন্ত্রীনা পনখি মদুদি নহারোলশিং অসি খুন্নাইগী অহোংবাপুরক্নবগী রাজদুৎনি। মহাক্না হায়খি মদুদি অঙাংশিংনা লুবা নানবগী পাউজেল অসিবু শন্দোক্লিবা মওং অসিথাগৎনীংঙাইনি।
গুজরাতকী মেহসানাদা মিল্ক অমসুং এগ্রিকলচর কোওপরেতিবশিংগী মীহুৎশিংনা লুবা নানবগী মতাংদামখোয়না পাইখৎলিবা খোংথাংশিংগী মতাংদা প্রধান মন্ত্রীগা ৱারী শাননবা পুনখি। প্রধান মন্ত্রীনা পনখি মদুদি স্বচ্ছভারত অভিয়ান্না দাইরিয়াগুম্বা লাইনাশিং হন্থহনবা ঙমগনি।
মুম্বৈগী গেৎ ৱে ওফ ইন্দিয়াদগী এক্তর অমিতাব বচ্চন্না মহাক্না শরুক য়ারিবা তোঙান তোঙানবা লুবা নানবগীথবক–থৌরমশিংগী মতাংদা পাউদমখি। মমিং চৎলবা ইন্দস্ত্রিয়েলিস্ত শ্রী রতন তাতাসু ৱারী–ৱাতাই অদুদা শরুকয়াখি। প্রধান মন্ত্রীনা থাজবা পীখি মদুদি প্রাইভেৎ সেক্তরনা তরু তনানবা ভারত অমা শেম্বদা অচৌবা থৌদাংয়াগনি।
শ্রী সঞ্জয় গুপ্ত য়াওনা দাইনিক জাগরন্দগী সেনিয়র ওইরবা মীদিয়া পর্সনশিংনা নোইদাদগী ৱারী শানবা অদুদাশরুক য়াখি, অমসুং মখা তানা তরু তনালহন্নবা মখোয়গী থৌরাংশিং অদু ফোংদোকখি। লদাখগী অৱাংবা মফমপেঙ্গোং পাৎতগী আই.তি.বি.পি.গী জৱানশিংনা ৱারী শানবা অদুদা শরুক য়াখি। প্রধান মন্ত্রীনা জৱানশিং অদুবুমখোয়গী মথৌনা অমসুং লৈবাক অসিগীদমক মখোয়না তৌরিবশিং অদুগীদমক থাগৎপা ফোংদোকখি।
ছত্তিসগরগী দান্তেৱারা অমসুং সালেমগী নুপী স্বচ্ছগ্রহীশিংনা প্রধান মন্ত্রীদা লুবা নানবগী মাইকৈদা মখোয়নাথাংজিল্লিবা খোংথাংশিংগী মতাংদা পাউদমখি। প্রধান মন্ত্রীনা উত্তর প্রদেশকী মুখ্য মন্ত্রী য়োগী আদিত্যনাথ, ধর্মগীলুচীংবা শ্রী শ্রী রবিশঙ্করগা ৱারী শানখি। প্রধান মন্ত্রীনা গঙ্গাবু তরু তনালহন্নবা হোৎনরিবা নহারোলশিংগসু ৱারীশানখি।
ছত্তিসগরগী দান্তেৱারা অমসুং সালেমগী নুপী স্বচ্ছগ্রহীশিংনা প্রধান মন্ত্রীদা লুবা নানবগী মাইকৈদা মখোয়নাথাংজিল্লিবা খোংথাংশিংগী মতাংদা পাউদমখি। প্রধান মন্ত্রীনা উত্তর প্রদেশকী মুখ্য মন্ত্রী য়োগী আদিত্যনাথ, ধর্মগীলুচীংবা শ্রী শ্রী রবিশঙ্করগা ৱারী শানখি। প্রধান মন্ত্রীনা গঙ্গাবু তরু তনালহন্নবা হোৎনরিবা নহারোলশিংগসু ৱারীশানখি।
ৱারী–ৱাতাই তৌনবা অদুদা প্রধান মন্ত্রীনা স্বচ্ছতাগ্রহীশিংগী থৌদাং অদুগীদমক থাগৎপা ফোংদোকখি অমসুংহায়খি মদুদি পুৱারীদা মখোয়গী থৌদাং অসি নীংশিংদুনা লৈহৌরগনি। মহাক্না হায়খি মদুদি লুবা নানবগীমাইকৈদা ঐখোয়গী থাজবা অমদি ৱারেপ অসি অৱাংবা মতোল অদুদা লৈরি। মহাক্না মীয়ামদা স্বচ্ছতা হী সেবাখোংজংগীদমক্তা থবক তৌনবগীদমক ফোংদোকখি।
ৱারী–ৱাতাই তৌনবা অদুদা প্রধান মন্ত্রীনা স্বচ্ছতাগ্রহীশিংগী থৌদাং অদুগীদমক থাগৎপা ফোংদোকখি অমসুংহায়খি মদুদি পুৱারীদা মখোয়গী থৌদাং অসি নীংশিংদুনা লৈহৌরগনি। মহাক্না হায়খি মদুদি লুবা নানবগীমাইকৈদা ঐখোয়গী থাজবা অমদি ৱারেপ অসি অৱাংবা মতোল অদুদা লৈরি। মহাক্না মীয়ামদা স্বচ্ছতা হী সেবাখোংজংগীদমক্তা থবক তৌনবগীদমক ফোংদোকখি।


text:
প্রধানমন্ত্রীগী লোইশঙ
রেলৱেজনা মতমগা চুনবা ওইনবা হৌখিবা চহি খরা অসিদা মমাংদা অমুক্তা তৌখিদ্রিবা থবক কয়া অমা পায়খৎলক্লি: প্রধান মন্ত্রী
Posted On:
17 JAN 2021 2:19PM by PIB Imphal
প্রধান মন্ত্রী, শ্রী নরেন্দ্র মোদীনা হৌখিবা মতম খরা অসিদা রেলৱেজগী ইনফ্রাস্ত্রকচর অসি শেমগৎপদা লাকপা অহোংবশিং অসিগী মরুওইবা হায়খ্রে। মসিগী অহোংবা অসিনা ইন্দিয়ন রেলৱেজতা মতমগা চুনবা মওংদা মমাংদা অমুক্তা তৌখিদ্রিবা খুমাং চাওশিনবা লোমদা চংশিল্লি। শ্রী মোদীনা লৈবাক অসিগী তোঙানবা মফম কয়া অমদগী ত্রেন নিপাল গুজরাতকী কেবদিয়া ফাওবা শম্ননবা লমথাখ্রবা মতুংদা ৱা ঙাংখি অমসুং ভিদিও কনফরেন্সকী খুত্থাংদা রেলৱেজগা মরী লৈনবা প্রোজেক্ত কয়া অমা স্তেত অসিদা হৌদোকখি।
প্রধান মন্ত্রীনা হায় মদুদি মমাংদা লৈরম্বা পান্দম অসি হান্ননা লৈরিবা ইনফ্রাস্ত্রকচর অসিনা য়াননবা চৎপা অসিনি অমসুং অনৌবা ৱাখল নত্ত্রগা অনৌবা তেক্নোলোজিগী ৱাখল লৈরমদে। চংশিনল্লিবা খোঙথাং অসি অরাইবা থবক অমদি নত্তে। হৌখিবা চহিশিংদা, থবক অসি রেলৱেজ সিস্তেম পুম্বা খুমাং চাওশিন্না ওন্থোক্নবা হোৎনখিবনি অমসুং মসি শেমজিনবদা বজেৎকী অকক্নবা লৈতে। মহাক্না হৌজিক পায়খৎলিবা প্রোজেক্ত কেবদিয়া অসিগী খুদম পীরদুনা থবক অসি মচিন লোংবা পান্দম ওইবনা হায়খিবা মতমদা লোইশিনবা ঙম্বনি হায়খি।
প্রধান মন্ত্রীনা হৌখিবা মতমশিংদগী চংশিলক্লিবা অওনবগী খুদম ওইনা পীদুনা দেদিকেতেৎ ফ্রাইত কোরিদুর অসি খুদোল তৌখি। প্রধান মন্ত্রীনা হন্দক্তা নোংপোক অমসুং নোংচুপ দেদিকেতেৎ ফ্রাইত কোরিদুর পীখি। প্রোজেক্ত অসি থবক চংশিল্লি অমসুং ২০০৬-২০১৪ মনুংদা থবক অসি চেদা ওইনা লৈখি কিলোমিতর অমা ফাওবা শেম্বা লৈখিদে। হৌজিক্তি পুন্না কিলোমিতর ১১০০ থা খরা অসিদা লোইশিনবা য়ানা লৈরে।
****
(Release ID: 1689358)
Visitor Counter : 33
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
নহাকনা তাইবংপানসিদা খোঙদারকপা নুমিত্তা নহাক্কী নমা অমদি নপানা পোকপা অমদি শিবাগী চেদা নহাক্কী মিং চনশিনবীখ্রে । মসিদগীসু হেন্দোক্তুনা তোঙান-তোঙানবা লম জগাগী মীংচন চেশিংদসু নহাক্কী মীং চনশিনবিরে খুদম ওইনা :
স্কুল অমদি কলেজদা,
থবক থানা তৌবদা,
য়ুম কৈ, লম ইংখোল লৈবদা,
গারি লৈবা মতমদা,
বেঙ্গ একাউন্ট হাংবা মতমদা,
রশন কাত লৌবা মতমদা,
ভোটর আই –কাত লৌবা মতমদা,
য়ুম –মৈ, ঈশিংনা চিংবা লৌবা মতমদা ।
অসুম তৌনা নহাকনা, য়াম্না থুনা মাংখিগদবা তাইবংসিদা হিংনবগীদমক মীং অসুক য়াম্না চনশিল্লবদি লোম্বা নাইদবা স্বরগগী মফমদুগীদমক্তদি নহাক্কী মীং চনশিনল্লোইদ্রা ? নহাকনা শিরবা তুংদা লোম্বানাইদবা মফমদা নুংঙাই য়াইফবগা লোইন্না শান্তি ফংগে খল্লবদি স্বরগদুগীদমক্তা মীং চনফম থোকত্রা ? চুম্মী, মীকুপশিমক্তদা নহাক্কী মীংদু চনশিনবীয়ু ।
মফমদুগীদমক্তা নহাক্কী মীং করম্না চনগদগে, নং খংলব্রা ? নহাক স্বরগগী মপূ ঈশ্বর মহাক্কী ঈমুংগী মী অমা ওইনা পোকপা তাই । মশিগী মরমদা ঈশ্বর মহাক্কী শেংলবা লাইরিক বাইবলনা অসুম্না হায় । “তৌঈগুম্বসুং ইবুংঙোবু লৌশিল্লবা মখৈদা, হায়বদি ইবুংঙোগী মীংদা থাজবা মখৈ অদুদা, ঈশ্বরগী মচাশিং ওইরকনবা ইবুংঙোনা মতিক পীবিরে” (যোহন ১:১২) । নহাকনা যীশু খৃস্টবু নশাগী কনবীবা মপুনি হায়না থম্মোই পুম্বদা চেতনা থাজরগা মহাকপু লৌশিল্লবদি নহাক ইবুংঙো মহাক্কী মচা ওইরে । নহাকনা পাপচেনবগীদমক্তা ফংগদবা দন্দি পুম্বা মহাক্কা কালবারিগী ক্রোসতা পুরগা নহাক্কী নহুত শিন্দুনা শিবিরে । মহাকনা শিবিখীবা ঙক্তা নত্তনা শিরবা মতুং হুম্নিসুবা নুমিত্তা হিংঙ্গত্তুনা মতম পুম্বগী ওইনা হিংলে । নহাকনা নহা ওইরিঙৈ মতমদগী তৌখিবা পাপশিংদু অমমম হায়দোকলবদি, ইবুংঙো মহাকনা পাপ কোকপিরগনি মহাক্কী মচা ওইনা লৌশিনবিগনি । নহাক্কী থম্মোইদা ঈংথাবা অমসুং হরাউবনা থলহনবীগনি । মহাকনা পৃথিবিদা লৈরিঙৈ মতমদা অসুম হায়না হায়, ‘হরাউজৌ, মরমদি নখোয়গী মীং শ্বরগদা ইখ্রবনি” (লুক ১০:২০) ।
প্রভু যীশু থাজদুনা পাপ কোকপিবা ফংখ্রবশিংগী মমীং স্বরগদা চনখ্রবনি । মখাতানা বাইবলনা অশুম্না হায়, “ইশ্বরদগী পোক্লবা মী খুদিংমক পাপ চেন্দে” (১ যোহন ৩:৯)। পাপ্না থল্লবা তাইবংসিদা অশেংবা পুন্সিদা হিংলগা পাপ তৌদনবগীদমক ইশ্বরনা থৌজাল পিবি । প্রভু যীশুনা ক্রোসতা শিবিবা অসি নহাক্কী পাপ পুবা ঙাক্তা নত্তনা অনাবশু পুবিরে । মরম অদুনা ইবুংঙোবু থাজবশিংনা লাইকন্নবা ঙমদবা লায়নাদগী কনবিবা ফংদুনা হকচাং ফনা হিংগনি ।
অদু ওইরবদি, স্বরগদা মীং লৈতবশিংগী অরোইবদি করি ওইগনি ?
মখোয় শিবা মতুং ৱায়েনবা নুমিত অদুদা থোক্কদৌবা থৌদোকশিং অদু অসুম হায়না ইরি, “অদুদা হিংবগী লাইরিক মনুংদা মীং ইশিনদবা কনাণ্ডম্বা মী লৈরবদি, মাবু মৈগী পাত মনুং অদুদা হুঞ্জিল্লে” (ফোং ২০:১৫) ।
যীশুগী ঈনা নহাক্কী পাপ লৌথোক্তুনা নহাকপু কোকপিরি মহাক্কী ক্রোসনা নহাক্কী শিরাপ লৌথোকপিরগা বোর পিবী । মহাক্কী দাগফম্না নহাক্কী অনাবা ফহনবিরে । মহাক্কী শিবগী মপান্না নহাক্কী শিবা অমদি কিবা লৌথোকপিদুনা হিংবা অমদি থৌনা পিবীরে । প্রভু যীশুগী পুন্সিগী মপান্না নহাকনা লোম্বা নাইদবা হিংবসু ফংগনি । নহাক্কী মীং তাইবংদা ইদদনা স্বরগগী হিংবগী লাইরিক্তা ইগদবনি । ঙাসিমক প্রভু যীশুদা চংজৌ তাইবংনা পিবা ঙমদবা ঈংথাবা, নুংঙাইবা অমদি শিরবা তুংদা স্বরগদা চতনবা খুদোংচাবা ফংগনি । প্রভু যীশুদা অসুম হায়না হায়জৌ :-
প্রভু যীশু নহাকপু ঐনা থাজৈ অমসুং ঐগী ইশা পুম্নমক নঙোন্দা পিশিঞ্জারি । ঐগী পাপ পুম্বা ইবুংঙোগী শেংলবা ঈনা শেংদোকপিয়ু । হৌজীক ঐবু নচানি লৌশিনবিয়ু অমসুং হৌজীকমক স্বরগদা ঐগী মীং ইশিনবিয়ু । হৌজক্তাগী ঐগী পুন্সি চুপ্পা নচানি হিংজগে, অমেন ।
You can find equivalent English tract @


text: বরাক তম্পাক্কী শক্নাইরবা নট সংকীর্তনগী শৈশকপা হাওবম থম্বালঅঙৌ লৈখিদ্রে। মহাক হৌখিবা ফেব্রুৱারীগী তাং ২৯, ২০২০ গী অহিং পুং ২ মি ১০ থাংজা নুমিত্তা মশাগী ময়ুম কাছার জিলাগী শ্রীবার কোন্থৌলৈকায়দা লৈখিদবনি। লৈখিদবা মতমদা মশাগী চহী ৮২ শুখ্রে। শ্রী হাওবম থম্বালঅঙৌ সিংহনা হিংলিঙৈদা মহাক্না নট সংকীর্তনগী লমদা মহাক্না তৌবিরম্বা খুদোলশিংগী দমক মণিপুরী সাহিত্য পরিষদ ইম্ফাল মণিপুরনা "ঙারিয়াম্বম রূপান্দ সনাগী মেদেল - ১৯৯৫" পীখি। মণিপুরী সাহিত্য পরিষদ অসামনসু মহাকপু "নট সঙ্গীত ভূষণ উপাধি - ২০১০" পীদুনা ইকায় খুম্নবিখি।


text:
বাংলাদেশকী মণিপুরী লক্তগী ইহান হানবা ওইনা বাংলাদেশ সিভিল সার্ভিস (বিসিএস) মায়পাকলখ্রবী ৩৬শুবা কেডরগী মৈতৈ নুপী রিপামনি দেবীগী মফমদা হরাও-তয়াম্বা ফোঙদোকপগী থৌরম অমা মণিপুরী যুব সমিতি, শিবগঞ্জ, সিলেটনা শিল্লাংদুনা আগষ্টকী তাং ১৭, ২০১৮দা চীংলেম্না পাঙথোকখ্রে। মণিপুরী তাঁত প্রশিক্ষণ ও উন্নয়ন কেন্দ্র, শিবগঞ্জ, সিলেটতা পাঙথোকখিবা থৌরম অদুদা বাংলাদেশ মণিপুরী মহিলা সমিতিগী প্রেসিদেন্ট এস রিনা দেবী, মণিপুরী যুব সমিতিগী প্রেসিদেন্ট ফেলেম ধীরেন, আরআরএমসিঐইচ কী ইউরোলোজি দিপার্তমেন্টকী হেদ ডাঃ প্রমোদ রঞ্জন সিংহ নচিংবা মরুওইবা মীওইশিং শরুক য়াখি।
রিপামনি দেবী মৌলভীবাজার জিলাগী ধামাই খুঙ্গংদগীনি, ভাগ্য সিংহ অমসুং নেনাবী দেবী মচানুপী অহলনি। খৃঃকুমজা ২০১০দা সৌদি আরবতা থবক তৌরিবা কানন কুমার সিংহগা লুহোংখি। ছোট ধামাই এলপী স্কুলদগী ৫শুবা ক্লাস তমখি। খৃঃকুমজা ২০০১দা এস.এস.সি পাস তৌখি, খৃঃকুমজা ২০০৭দা টিএন খানম দিগ্রী কোলেজতগী ঐইচএসসি পাস তৌরবা মতুংদা খৃঃকুমজা ২০০৮ দা এম.সি. কোলেজতকী ফার্স্ট ক্লাসতা মাস্টার লোইখি।
Pao sing asi ga loinana atei e-pao gi damak


text:
Category: নোটিশ
খুম্বোংময়ুম গৌরহরি মধুমতি মাদর লেঙ্গুয়েজ এৱার্ড ২০২১ চুংখাম যশৱন্তদা পীরগনি
চহী খুদিংগী সাহিত্য থৌপাং লুপ (সাথৌলুপ) না পীবা ‘খুম্বোংময়ুম গৌরহরি মধুমতি মাদর লেঙ্গুয়েজ এৱার্ড’ ২০২১ গী ওইনা মণিপুরগী লেঙ্গুএজ এক্টিভিষ্ট চুংখাম য [...]
সঙাই এক্সপ্রেসকী মায়কৈদগী খংহঞ্জবা
ইম্ফাল, মণিপুরদগী ফোংবা য়াম্না মমীং লৈরবা অমদি মীয়াম্না পাম্নবা নুত্তিগী চেফোং ‘সঙাই এক্সপ্রেস’ কী মায়কৈদগী চেরোল অমদা মণিপুর মপানদা খুন্দারিবা ইচিল-ই [...]
আবৃত্তি কম্পিটিশন
ইন্টারনেশনাল মাদার ল্যাঙ্গুয়েজ ডে পাংথোকপগী থৌরম মনুং চন্না অমদি ইমালোনদা শৈরেং পাবা অমসুং আবৃত্তি শিল্পবু থৌগৎপগী পান্দমদা মণিপুরী মিররনা ‘আবৃত্তি কম [...]
কাছারদা থাঙ-তাগী ত্রেনিং কাম ৱার্কশপ হৌখ্রে
অপূনবা মণিপুর হুইয়েল লাল্লোং লুপ (এইচ.এম.এইচ.এল.এল) মণিপুর, নহা লৌমী মরুপ কারাইকান্দি অমসুং অল আসাম চৈবী এসোসিয়েশন (এএসিএ) আসামনা পূন্না শীন্দুনা নুমি [...]
ইম্ফাল লিটরেচর ফেষ্টিভেল পাঙথোক্লগনি
ইম্ফাল, ডিসেম্বর ২৪ (এইচ এন এস): চহী খুদিংগী সাহিত্য থৌপাং লুপ (সাথৌলুপ) না শিন্দুনা পাঙথোকপা ইম্ফাল লিটরেচর ফেষ্টিভেল থা অসিগী ২৮ নিংথৌকাবা নুমীৎকী [...]
5 / 5 POSTS


text:
হাউশিং অমসুং অর্বান পোবর্তী এল্লিবেসন মন্ত্রালয়
অর্বান মিসনশিংগী ৫৫শুবা মপোক কুমওন
প্রধান মন্ত্রী অৱাস য়োজনা(অর্বান)(পিমে-য়ু), স্মার্ত সিতিজ মিসন(এস.সি.এম.) অমসুং অতল মিসন ফোর রিজুবিনেসন অমসুং অর্বান ত্রান্সফোর্মেসন(অমৃত)
থবক পাংথোকপা য়াবা ইন্তিগ্রেতেদ কন্ত্রোল কমান্দ সেন্দর্স(আই.সি.সি.সি.) ৪৭ ৱার-রুম ওইরে অমসুং কোবিদ-১৯ মায়োক্নবদা শিংথানিংঙাই ওইবা মওংদা থৌদাং লৌবা
স্মার্ত রোদশিং, স্মার্ত সোলর, স্মার্ত ৱাতর, পি.পি.পি.শিং অমসুং মরুওইবা মীয়াম তীনবা মফমশিংদা প্রোজেকশিং চাওখৎলক্নবগী লম্বীরোমদা থবক পায়খৎপা
অমৃতকী মখাদা চহি মরীগী মতমদা অফবা লৈঙাক অমসুং নাগরিক্কী থৌগল তৌনবগীদমক্তা সহরগী থাক্তা লৈবা লোয়শংশিংনা থবক পাংথোকপদা মপাঙ্গল হাপকৎনবগী পান্দমদা মাইলস্তোন ৫৪ গী শেমদোক-শাদোক্নবগী থবক ১১ পাংথোকখ্রে
পি.এম.এ.ৱাই.(অর্বান)গী মখাদা ফংহনখ্রিবা য়ুমশিং অসি হান্না অর্বান হাউজিং স্কিমশিংদগী ফংহনখ্রিবশিং অদুদগী য়াম্লবদা শরুক নিপাল হেল্লি
ফোর্ৱার্দ অমসুং বেকৱর্দকী লিঙ্কেজদগী নাগরিকশিংগীদমক্তা শেমগৎখিবা লুপা কোতী ১.৬৫রোমগী থবক্কা লোয়ন-লোয়ননা পি.এম.ৱাই.ই.(য়ু.)গী মখাদা শেমগৎখিবা থবক্তা খুমাং চাওশিনবা মরম্না এম্প্লোইমেন্ত হেনগৎনবা তৌবদা শরুক কয়া হেনগৎলক্নবগী শাফু
Posted On:
25 JUN 2020 4:50PM by PIB Imphal
হাউজিং অমসুং অর্বান এফিয়র্স (আই./সি.)গী রাজ্য মন্ত্রী শ্রী হরদীপ সিংহ পুরীনা মালেম অসিগী পুৱারীদা ভারতনা খ্বাইদগী পাক চাওরবা মওংদা শেমখিবা অর্বানাইজেসনগী থবকশিংগী মনুংদগী অমা হৌদোকখ্রে হায়না ফোংদোকখি। ঐখোগী প্রধান মন্ত্রীগী অনৌবা ভারতকী ভিজন অসি ঐখোয়গী মরুওইবা থবকশিং মায় পাক্না পাংথোকপা ঙমখিবশিংগা য়াম্না নক্না মরি লৈনৈ। মে ১২, ২০২০দা ইকাইখুম্নরবা প্রধান মন্ত্রীনা লৌমাশিং, কোতেজ ইন্দস্ত্রীগীশিং, য়ুমদা তৌবা ইন্দস্ত্রীশিং, অপীকপা স্কেলগী ইন্দস্ত্রীশিং, লোকদাউন্না মরম ওইদুনা শাথিবা মওংদা চৈথেং ফংহল্লবা মীওই কোতী-কোতীনা হিংবা ঙম্নবগী পাম্বৈ ওইরিবা-এম.এস.ওম.ই.শিং অৱাবা কোক্নবা তেংবাংনবা পান্দমদা আত্মনির্ভর অভিয়ান অসি হৌদোকখি। মহাক্না প্রধান মন্ত্রী অৱাস য়োজনা (অর্বান) (পি.এম.এ.ৱাই.-য়ু.), স্মার্ত সিতিশিং মিসন (এস.সি.এম.) অমসুং অতল মিসন ফোর রিজুবিনেসন অমসুং অর্বান ত্রান্সফোর্মেসন (অমৃত)কী চহি ৫ মপুং ফারকপা নুমীৎপু নিংশিংলদুনা এম.ও.ঐচ.য়ু.এ.গী সেক্রতরী শ্রী শঙ্কর মিশ্রা য়াওখিবা ৱেবিনার অমদা ৱাফমশিং অসি ফোংদোকখি। ওনলাইনগী থৌরম অসি হাউজিং অমসুং অর্বান এফিয়র্স মন্ত্রালয়না মায় পাক্না পাংথোকখিবশিং অমসুং অর্বান মিসনশিং পাংথোকপা হেনগৎহন্নবনি। থৌরম অসিদা অমৃত, এস.সি.এম., পি.এম.এ.ৱাই.-য়ু., রাজ্য সরকার অমসুং য়ুনিয়ন তোরিতোরীশিংগী প্রিন্সিপল সেক্রতরীশিং(অর্বান দিভেলপমেন্ত), রাজ্যগী মিসন দিরেক্তরশিং, স্মার্ত সিতিশিং, ম্যুনিসিপাল কমিস্নরশিং/সি.ই.ও.শিং, খোংবু ওইমিন্নরিবা এজেন্সীশিং/বাইলেতরেল/মল্তিলেতরেল ইন্সতিত্যুতশিংগী মীহুৎশিং অমসুং অতৈ মরু ওইবা স্তেকহোলদরশিং য়াওখি।
ৱেবিনার অদুদা মরুওবা মওংদা লাওথোকখিবশিং অমসুং থৌরম হৌদোকপদা য়াওরিবশিং:
১.মন্ত্রালয় অসিনা মায় পাক্না পাংথোকখিবশিং পুম্নমক উৎপা হাউজিং অমসুং অর্বান এফিয়র্স মন্ত্রালয়গী ই-বুক।
২.নেস্নেল ইন্সতিত্যুত ওফ অর্বান এফিয়র্স (এন.আই.য়ু.এ.)কী ৱেবসাইত অসি সহর চাওখৎনবরোমদা চংশিলক্লিবা হীরমশিংগীদমক্তা নোলেজ বেঙ্ককী মওংদা মপাঙ্গল কনখৎহন্নবগীদমক্তা অমক হৌদোকখ্রে অদুগা মসিগী সহর চাওখৎনবগী থবক পাংথোক্লিবশিং অমসুং মশিল শুরিবশিংগীদমক্তা নুতিগী ওইবা রিসোকৃর্সশিং ফংফম ওইদুনা লৈরি।
৩.নেস্নেল অর্বান লর্নিং প্লেৎফোর্ম অসি সহর, রাজ্য অমসুং জাতীগী থাক্তা নিংথিজবা লৈঙাক অমসুং লমজিং লমতাক্নবগীদমক মরু ওইনা শোইদবা মওংদা অমদা মথৌ তাবা মরুওইবা মহৈ-মশিং অমসুং লৌশিং-জ্ঞানগী প্লেৎফোর্ম্নি।
৪.এন.আই.য়ু.এ. ক্লাইমেত সেন্তর ফোর সিতিশিং (সি.৩) অসি নোং-নুংশিৎকী ফীভম হোংবদা সহরশিংদগী খংলকপা-উরকপশিংদগী তম্লকপা অদু মেনস্ত্রীমদা পুরকপা অমসুং লোইশংগী ওইলৃবা মওংদা ওইহনন্নবা শেমগৎখিবনি।
৫.এন.আই.য়ু.এ. সেন্তর ফোর দিজিতেল গবর্নেন্স(সি.দি.জি.) অসি এম.ও.ঐচ.য়ু.এ.গী দিজিতেলগী হোৎনখিবশিং অদু খুমাং চাওশিলহন্নবাঅমসুং রাজ্য অমসুং সহর শিন-থুংনা সহর ঙাক্নবা দিজিতেলগী মওংদা শেমদোকপশিং অদু হেনগৎহন্দুনা পুথোক্তুনা ফোংদোকপা ঙম্নবা খোংথাং অমনি।
৬.ভিদিও লোঞ্চ তৌবা: পি.এম.এ.ৱাই.- য়ু.গী আওতকমশিং: মিসনগী বেনিফিসিয়রীশিংগী তেস্তিমোনিয়েলশিংগা কোন্ননা পি.এম.এ.ৱাই.-য়ু.না থবক খুমাং চাওশিনবা অমসুং মায় পাক্না পাংথোকখিবশিং অদু উৎপা।
৭.ই-বুক লোঞ্চ তৌবা: পি.এম.এ.ৱাই.(য়ু.) – খুশিয়োং কা আশিয়ানা: মিসনগী বেনিফিসিয়রীশিংগী তেস্তিমোনিয়েলশিংগা কোন্ননা পি.এম.এ.ৱাই.-য়ু.না থবক খুমাং চাওশিনবা অমসুং মায় পাক্না পাংথোকখিবশিং অদু উৎপা।
৮.ভিদিও লোঞ্চ তৌবা:অমৃতকী আওতকমশিং: : মিসনগী বেনিফিসিয়রীশিংগী তেস্তিমোনিয়েলশিংগা কোন্ননা অমৃতনা থবক খুমাং চাওশিনবা অমসুং মায় পাক্না পাংথোকখিবশিং অদু উৎপা।
৯.লাইরিক লোঞ্চ তৌবা: কোবিদকী দাইরিশিং: কোবিদ লায়চৎকী মতমদা মখোয়গী নুতীগী পুন্সি মহিংদা অমসুং চাং নাইনা পাংথোকপা থবকশিংদা হোংলকপনা লন্নাইগী পাওখুমশিং/ৱাখল্লোনশিং স্মার্ত সিতিশিং মিসনগী তীমগী ৱারোলশিং খোংজিনবা।
১০.লাইরিক লোঞ্চ তৌবা: কোবিদ-১৯গী মতাংদা হৈ-শিংনা পাওখুমশিং: মতৌ করম্না ভারতকী সহরশিং অসিনা থবক্না অমসুং ইনোভেসন(ভোল্যুম-1) দা তমথিরবা লায়চৎ অসিনা থবক তৌবা লেপখ্রবশিং অদু ভারতকী সহরশিংনা মতৌ করম্না লান্থেংনরিবগে হায়বদু মতৌ করম্না পাওখুম পীবগে অদু উৎনবা হোৎনরি।
১১.সহরগী ফাইনান্স পোর্কেল: অহানবা ওইনা সহর পুম্নমক্না ফাইনান্সিএল স্তেৎমেন্ত লৌরগা প্লেৎফোর্ম অমদা পীথোক-পীশিন তৌনবা হোৎনবা অমসুং খ্বাইদগী ফবা থবকশিং তমদুনা অমসুং মার্কেৎকী ফন্দশিং ফংবদা য়ু.এল.বি.শিংবু মতেং পাংবা।
১২.সাইকলস ৪ চেঞ্জ চেলেঞ্জ:ভারতকী সাইকলস ৪ চেঞ্জ চেলেঞ্জ অসি কোবিদ-১৯গী মতুং ইন্না থবক পাংথোকপদা ভারতকী সহরশিংদা থুনা সাইক্লিংগা চুনবা মওংগী থৌরাংশিং অসি থুনা থবক পাংহনবা ঙম্নবা স্মার্ত সিতিশিং মিসনশিংবু থৌগৎনবা অমসুং ভারতকী সহরশিংবু মতেং পাংনবা পায়খৎপা থবক অমনি। ৱাখল্লোন অসি পোপ-অপ সাইকল লেনশিং অমসুং মোতোরাইজ জোনশিংগুম্বা শেল হন্থবশিং অসি পাম্বৈশিং অসি হৌদোক্তুনা মীয়ামগী থৌরমশিংদা কম্ম্যুনিতীনা লিচিং ওইবা সাইকল শানবগী স্কিমশিং অমসুং সাইকল শিজিন্নবা থৌরমশিং লোঞ্চ তৌখি।
অমৃত, এস.সি.এম. অমসুং পি.এম.এ.ৱাই.-(য়ু.)গী থবক খুমাং চাওশিনবা, মায় পাক্না পাংথোকখিবশিং অমসুং আওতকমশিং
অতলl মিসন ফোর রিজুবিনেসন অমসুং অর্বান ত্রান্সফোর্মেসন (অমৃত).
অতলl মিসন ফোর রিজুবিনেসন অমসুং অর্বান ত্রান্সফোর্মেসন (অমৃত) অসি ইকাই খুম্নরবা প্রধান মন্ত্রীনা জুন ২৫, ২০১৫দা হৌদোকখিবা অসি মায় পাক্না চহী ৫ মপুং ফাখ্রে। মিসন অসিগী পান্দমদি থক্নবা ঈশিং ফংহনবা অসি য়ুনিভর্সেল ওইবা কবরেজ অসি নোংগী ঈশিং চেন্থহনখিবগা লোয়ননা লৈনুংদা ঈশিং চেন্থহনবা অমদি সেপ্তেজগী ত্রিতমেন্ত তৌবা ঙম্বগী মঙমদা শিংথানিঙাই ওইবা মওংদা ফগৎহনবা, মোতোরাইজ ওইদবা সহরগী চত্থোক-চৎশিন অমদি অশংবা মফমশিং অমসুং লম্পাকশিংনচিংবসি নিংথিজনা শেমগদনি। মসিগী মিসন অসি চাদা ৬০দগী হেন্না মী তাবা সহরশিং অদু কবর তৌদুনা সহর ৫০০দা শন্দোক্তুনা লৈরি।
- হৌজিক ফাওবদা শেনফম লুপা কোতী ৭৭,৬৪০গী স্তেত এন্যুএল এক্সন প্লান্স(এস.এ.এ.পি.শিং) অয়াবা পীখ্রে অমসুং লুপা কোতী ৭৫,৮২৯গী প্রোজেক থবক পাংথোকখ্রে। লুপা কোতী ১৯,৬৫৪গী প্রোজেক লোইশিনবা ঙমখ্রে অমসুং লুপা কোতী ৬৫,১৭৫ অসি থবক পাংথোক্নবগী মমাংথাবা তাঙ্ককশিংদা লৈরে।
- থক্নবা ঈশিং পীনবগী লুপা কোতী ৩৯,০১১ গী অয়াবা পীখ্রে অমসুং সিৱেরেজ অমসুং সেপ্তেজ প্রোজেকশিংগীদমক্তা লুপা কোতী ৩২,৫৪৮ গী অয়াবা পীখ্রে।
- জাতীগী থাক্তা ইমুং কোতী ১.৩৯দা ঈশিং ফংহন্নবা অমসুং ইমুং কোতী 1.45 মুক্তা সিৱেরেজयসেপ্তেজগী থবকশিং ফংহন্নবা কন্না হোৎনখ্রে।
- ইমুং লাক্ষ ৭৯দা তোতী ঈশিং ফংহনবা অমসুং স্লম অমসুং চাগা হন্থবা খুন্দাদুনা লৈরিবশিং য়াওনা সিৱর কনেক্সনশিং ফংহনবা।
- মিসন অসিনা সহরশিংবু অফবা লৈঙাক অমসুং নাগরিক্কী থৌগল তৌনবগীদমক্তা সহরগী থাক্তা লৈবা লোয়শংশিংনা থবক পাংথোকপদা মপাঙ্গল হাপকৎনবগী পান্দমদা মাইলস্তোন ৫৪ য়াওবা নৌনা শেমদোক-শাদোক্নবগী থবক ১১গী চবুন অমা শেমদোক্না ৱাফম থম্বা।
- ভারতকী সহরশিংদা ইনর্জী মপুং ফানবা তেংবাং পীনবগীদমক স্ত্রীৎলাইত ৭৫ অসি এল.ই.দি. স্ত্রীৎলাইতশিংনা মহুৎ শিনখ্রে।
- ওনলাইন বিলদিং পর্মিসন সিস্তেম(ও.বি.পি.এস.), দিজিতেল ত্রান্সফোর্মেসন্দা য়ুম্ফম ওইবা নৌনা শেমদোক-শাদোকপা ওইনা বিলদিংগী থৌরাংশিং অদু শোইদবা মওংদা থবক চত্থদুনা অয়াবা পীবদা চংবা মতম পুম্নমক হন্থহনবদা পান্দম থম্মি। অমৃতকী সহর ৪৪৪ য়াওনা সহর ২,০৫৭দা নৌনা শেমদোক-শাদোকপগী থবক অসি পাংথোকপনা ভারতকী রেঙ্ক অসি অয়াবা ফংবশিংদা কারবার তৌনবগীদা লায়নবা দি.বি.আর. ২০১৮দা ১৮১গী মফমদা লৈরমখিবা অদু মালেমগী রেঙ্কিং দুইং বিজিনেস রিপোর্ত(দি.বি.আর.), ২০২০দা ২৭ শুবা মফমদা কাখৎলক্লিবা অসিনা নৌনা শেমদোক-শাদোকপগী থবক পাংথোকহনখিবদগী শিংথাননিংঙাই ওইবা মওংদা ফগৎপা উহল্লি।
- সহর ৫০০গী মনুংদা ৪৬৯গী ক্রেদিৎ রেতিং তৌবগী থবক অসি শিজিন্নখি, মসিগী মনুংদা সহর ১৬৩ অসি ইনভেস্ত তৌবা য়াবা গ্রেদ ওইনা ফংলে। ২০১৯-২০গী মতমদা সহর ৮না সর্ভিস য়ৌহনবদা ফগৎহন্নবদা পান্দম থমদুনা কেপিতেলল ইনভেস্তমেন্ত প্রোজেকশিং হৌনবগীদমক্তা ম্যুনিসিপাল বোর্দশিংগী থোংদগী লুপা কোতী ৩,৩৯০ খোমজিনখি। মন্ত্রালয়না নৌনা শেমদোক-শাদোক্নবগীদমক্তা রাজ্য/য়ুনিয়ন তেরিতোরী ২৬কী পুক্নিং থৌগৎনবগী মওংদা ম্যুনিসিপাল বোর্দ অদু থবক পাংথোকহন্নবগীদমক লুপা কোতী ১৮১ য়াওনা লুপা কোতী ১,৮৩৯ ফংহনখি।
- হৌজিকফাওবদা থবক তৌবা ৫৩,০০০ অসি থবক তৌবা ৪৫,০০০গী তার্গেৎকী ওন্নবদা মিসন অসিগী মখাদা ত্রেনিং পীখ্রে।
স্মার্ত সিতিশিং মিসন (এস.সি.এম.)
স্মার্ত সিতিশিং মিসন (এস.সি.এম.) অসি জুন ২৫, ২০২০দা সহরশিংদা মরুওইবা ইনফ্রাস্ত্রকচরগী তেংবাং পীবদা পান্দম থমদুনা হৌদোকখি অমসুং মসিনা নাগরিকশিং নুংঙাইবা পুন্সি মওংদা হিংনবা, লু নানবা অমসুং সস্তেনেবল ওইবা অকোয়বগী ফীভম অমসুং ‘স্মার্ত’ ওইবা সোলুসনশিং মপুং ওইনা কান্নবা ফংহনগনি। ঙসিফাওবদা, তেন্দরদা য়াওখ্রবা স্মার্ত সিতিগী প্রোজেকশিং মমল অসি লুপা কোতী ১,৬৬,০০০ হেনখ্রে অমসুং ৱার্ক ওর্দর পীখ্রবা অসিনা লুপা কোতী ১,২৫,০০০নি অমসুং প্রোজেক থবক মপুং পাখ্রবা প্রোজেক্কী অপুনবা মশিং অসিনা লুপা কোতী ২৭,০০০দগী হেল্লি।
- শেনফম লুপা কোতী ৩২,৫০০গী ওইবা প্রোজেক ১০০০ অমগসু তেন্দর পাংথোকখ্রে অমসুং হৌখিবা চহিদা লুপা কোতী ৩৬,০০০কী প্রোজেক ১০০০ মায় পাক্না পাংথোকখ্রে।
- হৌখিবা চহি অমদা মপুং ফাখ্রবা প্রোজেক শেনফম লুপা কোতী ১২,১০০ ওইদুনা চাদা ১৮০ হেনগৎখ্রে।
- ইন্তিগ্রেতদ কমান্দ অমসুং কন্ত্রোল সেন্তর্স(আই.সি.সি.সি.) অসি স্মার্ত সিতিশিং মিসনগী মখাদা কোবিদ-১৯গী মায়োক্তা লান্থেংনবদা সহরশিংবু মতেং পাংনবা শেমগৎখিবনি। থবক পাংথোকপা য়ারিবা আই.সি.সি.সি. ৪৭ অসি ৱার-রুমশিং ওইখ্রে অমসুং কোবিদকী মতুং ইন্না থবক পাংথোকপদা অচৌবা থৌদাং অমা লৌখ্রে।
আই.সি.সি.সি. ৩৩ অসি থবক পাংবগী তোঙান-তোঙানবা তাঙ্কক্তা লৈরি। স্মার্ত রোদশিং, স্মার্ত সোলর, স্মার্ত ৱাতর, পি.পি.পি.শিং অমসুং মরুওইবা মীয়াম তীনবা মফমশিংদা প্রোজেকশিং চাওখৎলক্নবগী লম্বীরোমদা থবক পায়খৎপা
- দি অর্বান লর্নিং ইন্তর্নশিপ প্রোগ্রাম(তুলিপ)’ অসি য়ু.এল.বি.শিং অমসুং স্মার্ত সিতি এস.পি.ভি.শিং পুম্নমকপু গ্রেজুএত লোইবদা ঙাইরিবশিংবু ইন্তর্ন তৌহন্নবা দিজাইন তৌবনি। হৌজিক ফাওবদা মহৈরোই ২৫,০০০ হেন্না প্লেৎফোর্ম অসিদা রেজিস্তর তৌখ্রে অমসুং ইন্তর্নশিপ পোজিসন ১০০০ হেনবনা সহরশিংদা তাহনখ্রে। মসিনা ঐখোয়গী সহরশিংদা মপাঙ্গল হেনগৎহল্লগনি অমসুং ঐখোয়গী নহারোলশিংবু মার্কেৎকী মওং শেমহনবদা ফগৎনিংঙাই ওইবা মওংদা শম্ননা লৈহল্লগনি।
- ক্লাইমেত স্মার্ত সিতিশিং অমসুং দেতা স্মার্ত সিতিশিং অসি স্মার্ত সিতিশিং মিসনগী নখাদা পাংথোকপা মরুওইবা থৌরাং অনিনি। মখোয় অসি দেতাদা য়ুম্ফম ওইদুনা পর্ফোর্মেন্স মেনেজমেন্ততগী তুংগী পাংথোক্কদবা থবকশিং অদু খুমাং চাওশিলহনগনি অমসুং সহর ইনৌ নৌবা মওংদা শেমগৎপদা অমসুং লোইশংগী মওংদা থবক পাংবা ঙম্নবা শেম্বদা মতেং পাংবা ঙমগদবা ওইবা মরু ওইবা মওংদা ঙমহনবা মরুওইবা মচাক্নি।
- ভারতকী সহর ১৪৪না ইজ ওফ লিভিং অমসুং ম্যুনিসিপাল পর্ফোর্মেন্স ইন্দেক্স(ই.ও.এল. অমসুং এম.পি.এল.)দা শরুক য়াখ্রে। সহর কয়া অমনা ই.ও.এল.গী মখাদা মন্ত্রালয়না পায়খৎখিবা সহরশিং খংউ-উরুবগী সর্ভে পাংথোকপদা শরুক য়াখ্রে। মীওই মিলিয়ন ৩ হেনবনা সর্ভে অসি মেনশিনখি অমসুং মখোয়গী সহরশিংগী য়াম্না নিংথিজবা মওংদা ফীদবেকশিং পীখ্রে।
- মকোক থোংবা সহর ২০না ‘সহর মচিন-মনাও’ ওইনা রেঙ্কিংদুগী মথং তারকপা ওইরিবা সহর ২০গা লোয়ননা পুংবা শেমখ্রে। মসিগীশিংসিনা সহরশিং অয়াম্বগী মরক্তা মখোয় মশেন অমনা-অমদগী তম্নদুনা অমসুং পর্ফোর্ম তৌহন্দুনা থৱায় য়াওবা য়াম্না হেনগৎহল্লক্লি।
- স্মার্ত সিতিশিং মিসন অসিনা থৱায় য়াওবা সহরশিংবু ম্যুনিসিপাল বোন্দশিংদগী শেলগী তেংবাং ফংহন্দুনা শৌগৎলি। ম্যুনিসিপাল বোন্দশিং হেনগৎহন্নবা হন্দক্তা য়ু.এস. ত্রেজরী বিভাগনা তেক্নিকেল ওইনা মতেং পাংনবগীদমক্তা সহর ৬ খনখ্রে।
- অগ্নিগা(এয়জি.এন.আই.) অমসুং ইনভেস্ত ইন্দিয়াগা পুন্না হোৎনমিন্নবদা স্মার্ত সিতি মিসনগী সহরশিং অসিদা শাগোন্নরিবা স্তার্ত-অপকী নাৎ অসিবু হেনগৎহনগনি। স্তার্ত-অপ অমসুং ঐখোয়গী সহরগী লৈঙাক্লোইশিং অসিগী মরক্তা লৈরিবা স্মার্ত তেক্নোলোজীগী সোক্স অমা অসি মিসন অসিনা হৌদোকখ্রে।
প্রধান মন্ত্রী অৱাস য়োজনা – অর্বান (পি.এম.এ.ৱাই.-য়ু.)
প্রধান মন্ত্রী অৱাস য়োজনা – অর্বান (পি.এম.এ.ৱাই.-য়ু.) অসি জুন ২৫,২০২০দা চহি ৫ মপুং ফাখ্রে। স্কিম অসি ভারতকী সহরদা লৈরিবা মতিক চারবা বেনিফিসিয়রিশিং পুম্নমক্তা ২০২২ ফাওবাদা ‘পুম্নমক্কীদমক য়ুম’ হায়বা ভিজন অসিদা নিংথিজবা য়ুম ফংহন্নবগী পান্দমদা ২০১৫দা হৌদোকখি। মিসন অসিগী চহি মঙাগী খোংচৎ অসিদা মায় পাক্না পাংথোকখিবা কয়া উখ্রে। হাউজিং অমসুং অর্বান এফিয়র্স মন্ত্রালয় (এম.ও.ঐচ.য়ু.এ.)নাপি.এম.এ.ৱাই. (য়ু.)গী মখাদা য়ুম কোতী ১.১২গী অচুম্বা মওংদা দিমান্দ তৌরকখ্রে। অয়াবা পীখ্রবা য়ুম কোতী ১.০৫ অসি হান্ননা সেঙ্কসন তৌখিবসিগী মরক্তা লাক্ষ ৬৫না মায় পাক্না পাংথোকখ্রে অমসুং লাক্ষ ৩৫না শাদুনা লৈবাক অসিগী বেনিফিসিয়রিশিংদা ফংহনখ্রে।
- হৌখিবা চহি মঙাসিদা মিসন অসিগী মখাদা সেঙ্কসন তৌখিবা মশিং অসি মমাংগী চহি ১০দা অর্বান হাউজিং স্কিমশিংদা সেঙ্কসন তৌখিবা অদুদগী অয়াম্বনা শরুক নিপাল হেল্লি।
- পি.এম.এ.ৱাই.(য়ু.), গী থবক পাংনবগীদমক ফন্দ অসি চাং নাইনা চত্থনবগী মওং অসি লেংদবা মওংদা লৈহন্নবা অহেনবা বজেৎকী ওইবা রিসোর্সশিংদগী অমসুং বজেৎকী অয়াবা পীবদুগী মথক্তা মিসন অসিগীদমক লুপা কোতী ৬০,০০০ পুনশিন্নরক্নবা নেস্নেল অর্বান হাউজিং ফন্দ শেমখ্রে।
- ক্রেদিৎ লিঙ্ক সবসিদি স্কিম(সি.এল.এস.এস.) অসি অহানবা ওইনা মিদল ইনকম গ্রুপ(এম.আই.জি.)দা মখোয়গী য়ুম শান্নবগীদমক কান্নবা ফংহনখ্রে। হৌজিক ফাওবদা বেনিফিসিয়রি লাক্ষ ১০ ইকোনোমিকেল্লি ৱিকর সেসন(ই.দব্লিয়ু.এস.), লৱর ইনকম সেক্সন(এল.আই.জি.) অমসুং এম.আই.জি. অসি সি.এল.এস.এস.কী মখাদা লৈহনখ্রে।
- সরকারনা অতোপ্পা থবকশিং অমসুং ইনৌ –নৌবা তেক্নোলোজী কয়া মালেমগী ওইবা হাউজিং তেকোনোলোজী চেলোঞ্জ-ইন্দিয়াদগী মশক খংদোকখ্রে। লাইব লেবোরেতরীশিংগী মওংদা থবক তৌগদবা লাইত হাওস প্রোজেক ৬ লৈবাক অসিগী রাজ্য ৬তা থবক পাংথোকহনখিবা অসিনা অসিগুম্বা য়ুমশিং অদু অশংবা, মহৌশাগা চুনবা অমসুং মাং তাকহনবা ঙমহল্লরোইদবগী মওংদা থুনা-য়াংনা অমসুং মমল চংদনা শাবা য়ুমগীদমক কন্সত্রক্সন তেক্নোলোজীনি হায়বগী খুদম তাকখ্রবা ওই হায়বগী খুদম তাকখ্রে।
- ২০১৯দা খক্তমক, এম.ও.ঐচ.য়ু.এ.না সহর ৪০০০ হেনবদা মেনেজনেন্তা হোংহন্নবগী ওইবা কেম্পেন অমা ওইরিবা অঙ্গিকার অসি হৌদোকখি। কেম্পেন অসিনা ৱারোলশিং পী অমসুং বেনিফিসিয়রিশিংগী পুন্সিদা হোংলক্লিবা অসিবু নৌনা শাবা য়ুমদা হোংদোকপগা লোয়ননা নৌনা য়ুম অমা শাহন্দুনা পুন্সি অদু খংহনবা ঙমহল্লি। বেনিফিসিয়রিশিং অসিনা স্কিমশিং অসিদগী কান্নবা ফংবা ঙম্নবা আয়ুশমান ভারত অমসুং উজ্জৱলাগুম্বা অতৈ স্কিমশিংগা মান্ননা মওংদা কেম্পেন অসি পাংথোকই। ইমুং লাক্ষ ২০ কেম্পেন অসিনা কোভর তৌখ্রে।
- ইকাইখুম্নরবা শেল-থুমগী মন্ত্রীনা মে ১৪, ২০২০দা সহরগী মাইগ্রেন্তশিং/লায়রবশিংনা অরাইবা পুন্সি মহিং ফংহন্নবগীদমক ‘আত্মনির্ভর ভারত’কী পরিংদা এফোর্দেবল রেন্তেল হাউজিং কম্প্লেক্সেস(এ.আর.ঐচ.সি.)শিংগী স্কিম লাওথোকখ্রে। এ.আর.ঐচ.সি.গী স্কিম অসি শিন্মীশিং, সহরগী লাইরবশিং(লম্বীদা পোৎ য়োনবশিং, রিক্সো থৌবা, অতৈ থবক তৌবশিংনচিংবা), ইন্দস্ত্রীগী থবক শিন্মীশিং, এদজুকেস্নেল/হকশেলগী লোইশংশিং, হোসপিতেলিতীগী সেক্তর, মতম শাংনা লৈবা তুরিস্তশিং, মহৈরোইশিং নত্রগা রাজ্যশিং/য়ুনিয়ন তেরিতোরিশিংনা অয়াবা পীরবা অতোপ্পা কাংলুপ অমহেক্তগী য়াওনা ই.দব্লিয়ু.এস./এল.আই.জি.গী কাংলুপ্তা মাইগ্রেন্তশিং/লায়রবশিংগীদমক্তা ওইগনি।
- স্কিম অসিগী মখাদা য়ুম শাবগী থবক অসিনা থোরকপা থবক অদু শরুক কয়া হেনগৎহন্নবা তৌবা অমগা লোয়ননা অতোপ্পা সেক্তরশিংগী শেন্মিৎলোন্দা য়াম্না চাওনা শাফু পীরি। ফোরৱার্দ অমসুং বেকৱার্দ লিঙ্কেজদগী চাওরাক্না নাগরিক কোতী ১.৬৫তা থবক ফংহনখ্রে। য়ুম্ফম থোনখ্রবা য়ুমদা ইনভেস্ত তৌখিবদগী সিমেন্ত তোন লাক্ষ ৩৭০রোম অমসুং স্তীল তোন লাক্ষ ৮৪ রোম চংখ্রে।
*****
(Release ID: 1634713)
Visitor Counter : 34


text:
ইন্দিয়ন কন্তিঞ্জেন্তনা তোকিও ২০২০দা ঙক্নিংঙাই ওইরবা মওংদা মখোয়গী পর্ফোমেন্স উৎখিবগীদমক প্রধান মন্ত্রী, শ্রী নরেন্দ্র মোদীনা থাগৎখ্রে৷ তোকিও ২০২০ লোইশিল্লমদাই অসিদা, ভারতকী মহুৎ শিন্দুনা শান্নরিবা শান্নরোই খুদিংমক চেম্পিয়ন ঙাক্তনি হায়না প্রধান মন্ত্রীনা ফোংদোকখি৷
ভারতনা লৌখ্রবা মেদেলশিং অসিনা ঐখোয়গী লৈবাক অসিবু তশেংনা চাওথোকচবা ফাওহল্লি অমসুং নুংঙাইহল্লি৷
মতম অসিমক্তদা, অনৌবা তেলেন্ত থোক্লক্নবগীদমক অমসুং লাক্কদৌরিবা মতমশিং অসিদা ভারতকী মহুৎ শিন্দুনা শান্নবগী খুদোংচাবা অদু ফংদুনা স্পোর্তশিংদা মখাতানা মিংচৎ পুরক্নবা গ্রাসরূতশিংদগী হৌনা লেপ্পা-লৈতনা হোৎনবগী মতম অদু য়ৌরে৷
নিংথিনা ওর্গনাইস তৌরবা গেমশিং অসি শিনবগীদমক জপানগী মীয়াম অমসুং সরকারবুসু মহাক্না থাগৎখি৷ “অসিগুম্বা মতমশিং অসিদা অদুক্কী মতিক মাই পাক্না পাংথোক্নবা হোৎনবা অসিনা হান্নগী ফিভমদা য়াম্না লাইনা হঞ্জিনবা ঙম্মী হায়বগী অকনবা মেসেজ অমা পীখি৷ স্পোর্তস অসি মতৌ কমদৌনা শক্তি লৈবা য়ুনিফাইয়র অমা ওইরিবনো হায়বা অসিসু মসিনা উৎলি”,হায়না প্রধান মন্ত্রীনা ফোংদোকখি৷
ত্বিতশিংগী সেরিস অমদা, প্রধান মন্ত্রীনা অসুম্না ফোংদোকখি:
“#তোকিও২০২০না লোইশিল্লমদাই অসিদা, ইন্দিয়ন কন্তিঞ্জেন্তনা ঙক্নিংঙাই ওইরবা মওংদা মখোয়গী পর্ফোমেন্স উৎখিবগীদমক ঐনা থাগৎপা পাম্মী৷ খ্বাইদগী হৈথোই-শিন্থোইরবা স্কিল, তীমৱার্ক অমসুং শান্নবদা কৎথোকপগী শক্তম অদু মখোয়না উৎখি৷ ভারতকী মহুৎ শিন্দুনা শান্নরিবা শান্নরোই খুদিংমক চেম্পিয়ন অমনি৷
ভারতনা লৌখ্রবা মেদেলশিং অসিনা ঐখোয়গী লৈবাক অসিবু তশেংনা চাওথোকচবা ফাওহল্লি অমসুং নুংঙাইহল্লি৷
মতম অসিমক্তদা, অনৌবা তেলেন্ত থোক্লক্নবগীদমক অমসুং লাক্কদৌরিবা মতমশিং অসিদা ভারতকী মহুৎ শিন্দুনা শান্নবগী খুদোংচাবা অদু ফংদুনা স্পোর্তশিংদা মখাতানা মিংচৎ পুরক্নবা গ্রাসরূতশিংদগী হৌনা লেপ্পা-লৈতনা হোৎনবগী মতম অদু য়ৌরে৷#তোকিও২০২০
অসিগুম্না নিংতিনা ওর্গনাইস তৌরবা গেমশিং অসি শিনবগীদমক জপানগী সরকার অমসুং মীয়ামশিং মরু ওইনা তোকিওদা অখন্ননা থাগৎচরি৷
অসিগুম্বা মতমশিং অসিদা অদুক্কী মতিক মাই পাক্না পাংথোক্নবা হোৎনবা অসিনা হান্নগী ফিভমদা য়াম্না লাইনা হঞ্জিনবা ঙম্মী হায়বগী অকনবা মেসেজ অমা পীখি৷ স্পোর্তস অসি মতৌ কমদৌনা শক্তি লৈবা য়ুনিফাইয়র অমা ওইরিবনো হায়বা অসিসু মসিনা উৎলি৷#তোকিও২০২০”
As #Tokyo2020 draws to a close, I would like to congratulate the Indian contingent for their stupendous performance at the games. They personified the best of skill, teamwork and dedication. Every athlete who represented India is a champion.— Narendra Modi (@narendramodi) August 8, 2021
The medals India has won has certainly made our nation proud and elated.— Narendra Modi (@narendramodi) August 8, 2021
At the same time, this is the time to keep working to further popularise sports at the grassroots so that new talent emerges and gets the opportunity to represent India in the times to come. #Tokyo2020
A special thank you to the Government and people of Japan, especially Tokyo for hosting the well-organised games.— Narendra Modi (@narendramodi) August 8, 2021
To host it so successfully, in such times, gave out a strong message of resilience. It also demonstrated how sports is a great unifier. #Tokyo2020


text:
আগরতলা, ৩ সেপ্তেম্বর ২০২০ঃ
ত্রিপুরা লৈঙাক্কী হান্নগী মিনিস্টর য়েলাম বিরজিত সিংহগী মথক্তা সকখঙদবা খরনা খুৎথারকখিবগী থৌদোকতা য়ানিংদবা ফোঙদোক্লদুনা কংগ্রেসগী ৱীং ১৭না খুৎশম্নদুনা লাক্লিবা সেপ্তেম্বরগী তাং ৮ পুং ১২ গী ত্রিপুরা বন্দ কৌখ্রে। পনবা য়াই, ত্রিপুরাগী রাজনিতিগী লমদা থৱানমিচাক্কুম ঙাল্লিবা অমসুং মতম শাংনা প্রদেশ কংগ্রেস প্রেসিদেন্ট ওইরম্বা এক্স মিনিস্টর য়েলাম বিরজিত সিংহগী মথক্তা শকখঙদবা মীওই খরনা হৌখিবা আগস্ট ২৫ দা আগরতলাদগী কৈলাসহর চৎপগী লম্বী জিরানিয়াদা বিরজিত সিংহ অমসুং মহাক্কী এস্কোর্তকী মথক্তা অতম্ননা খুৎথাখিবনি হায়রি। থৌদোকসিগা মরী লৈননা ঙরাং নুংথিল ত্রিপুরাগী উনাকোতি জিলাগী মনুং চনবা কৈলাসহর মনিপুরী খুন্নাইনা পেন্দবা ফোঙদোকখ্রে। কৈলাসহর পায়তুর বাজারগী মহাদেব বারী রোদতসু ইমা ইবেন অহল লমন কয়া য়াওনা মীওই লিশিং ১ রোমনা প্রোতেস্ট রেলী অমা চৎখি। চন্দ্রসেখর সিংহ, চন্দ্রহাস সিংহ অমসুং কির্তিচান্দ সিংহ নচিংবা মীওইশিংনা লুচিংদুনা চৎখিবা পেন্দবগী খোঙচৎ অদুদা মনিপুরীতা নত্তনা বেঙ্গলি অমসুং বিষ্ণুপ্রিয়াশিংগী মশক নাইবা মীওই কয়া য়াওখি। থৌদোক অসিবু আগরতলাদা মনিপুরী কাউন্সিল ত্রিপুরা অমসুং ওল ত্রিপুরা মনিপুরী স্টুদেন্টস্ এন্দ য়ুথ কোওর্দিনেসন কমিতি নসু য়াম্না কন্না য়ানিংদবা ফোঙদোকখিবগা লোয়ননা থৌদোকসিদা চেন্নবা মীওইশিংগী মথক্তা মতীক চাবা চৈরাক পীনবা দাবী তৌখি। ১৯৮৮ দগী তার্ম ৫ রক হন্না এমএলএ ওইরম্বতা নত্তনা কেবিনেত মিনিস্টরগী ফমসু পায়রম্বা মনিপুরগী মপান্দা মশিং লিকখ্রবা ত্রিপুরাগী মৈতৈ খুন্নাই লক্তা তোমথিন ওইরিবা বিরজিৎ সিংহগী মথক্তা মসিগী মমাংদসু কয়ারক হন্না খুৎথাখিবগী থৌদোক লৈখ্রবসু মসিগী অচুম্বা ৱায়েলদি ঙসি ফাওবদা ফংদদুনা লাক্লি হায়রি। (পাউ অসি লখিপুরওনলাইন ইউতিউব চেনেলদা য়েংবিউ)


text:
সেক্সন অসিদা অঙাংগী হকশীংগী মতাংদা ইনফোর্মেসন কয়া পীরি
সেক্সন অসিনা অঙাংগী হকশীংগী মতাংদা ইনফোর্মেসন পীরি।
সেক্সন অসিদা অঙাং অমগী ইন্টরেষ্ট লৈহনগদবা তোপিক কয়া অমা লৈ।
সেক্সন অসিনা য়ুজরশীংগী কেটেগোরি কয়াগী ওইনা ফংলিবা মখল মখা কয়াগী ষ্টদি অমসুং এমপ্লোয়মেন্টগী খুদোংচাবশীংগী মতাংদা ইনফোর্মেসন পীরি।
সেক্সন অসিনা অদোমগী আইটি (IT) লিটরেসি অমসুং লোকেলগী লোলশীং শিজিন্নবা হেনগৎহন্নবা তোপিকশীং পীরি।
সেক্সন অসিনা মমা-মপাশীংগা মরি লৈনবা ইনফোর্মেসন অমসুং অঙাংশীংবু লমজিংবদা মখোয়না লৌরিবা থৌদাং অদু তাক্লি।
সেক্সন অসিনা অঙাংশীংগী মহৈ-মশীং, চাউখৎ-থৌরাং, ঙাক-শেনবা অসিনচিংবগা মরি লৈনবা মখল-মখা কয়াগী পোলিসিশীং অমসুং স্কিমশীংগী ঈ-পাউশীং নৈনরি।


text:
খুরুমজরি!
ইজুকেসন, স্কিল, রিছর্স অমসুং অসিগুম্বা মরুওইবা থবকশিংগা লোয়ন্নরিবা শক্নাইরবশিং তরাম্না ওকচরি।
লৈবাক অসিগী মীওইশিং, অখঙ-অহৈশিং, ইন্দস্ত্রিগী থৌনা অমসুং হৈ-শিংবদা মাইকৈ তাক্তুনা লাইরিক-লাইশু তম্বগী থবক খুদিংমক অওনবা পুরক্নবা লৈবাক অসিনা মাঙলোমদা য়াংনা চঙশিল্লকপা মতম অসিদা ঙসি মসিগী খন্ন-নৈনবা অসি পাংথোক্লি। সেক্তর অসি ফগৎহন্নবা বজেত মমাঙদা ময়াম পুম্নমক্তগী পাউতাকশিং লৌখি। অনৌবা নেসনেল ইজুকেসন পোলিসিগী মতাংদা লৈবাক অসিগী মীওই মিল্লিয়ন কয়াগা ৱারি শানবগী খুদোংচাবা ঐখোয়না ফংখি অমসুং পোলিসি অসি থবক ওইনা পাংথোক্নবা হৌজিক ঐখোয় ময়াম পুন্না থবক তৌমিন্নরগনি।
মরুপশিং,
মশা-মরোমদোম লেপচবা ঙম্বা ভারত অমা শেমগৎনবা লৈবাক অসিগী নহারোলশিংগী মরক্তা থাজবা লৈহনবা অসি তঙাইফদে। নহারোলশিংনা মখোয়গী লাইরিক তম্বা, লৌশিং অমসুং খুৎ-শা হৈবদা মপুংফানা থাজবা লৈরবা মতম খক্তদা থাজবা লৈহনগনি। মহাক্না তম্লিবা লাইরিক অদুনা মহাক থবক তৌনবগী খুদোংচাবা ফংগনি অমসুং দরকার ওইবা লৌশিং পীগনি হায়বা খঙলবা মতম খক্তদা থাজবা লৈহনগনি।
মসিগী ৱাখল্লোলদা অনৌবা ইজুকেসন পোলিসি শেমখিবনি। প্রি-নর্সরিদগী হৌরগা পি.ঐচ.দি ফাওবা নেসনেল ইজুকেসন পোলিসিগী খুদোংচাবা খুদিংমক য়াম্না য়াংনা থবক ওইনা পাংথোক্নবা হৌজিক ঐখোয়না কন্না হোৎনরি। কোরোনানা মরম ওইদুনা করিগুম্বা খোঙজেল অসি তপথরবদি, মসিগী খোঙজেল য়াংখৎহনবা দরকার ওই।
চহি অসিগী বজেতনা মাইকৈ অসিদা মতেং য়াম্না ওইগনি। চহি অসিগী বজেত্তা হকশেলগী মথংদা খ্বাইদগী মরুওইবা অসি ইজুকেসন, স্কিল, রিছর্স অমসুং ইন্নোবেসন্নি। য়ুনিভর্সিতিশিং, কোলেজশিং অমসুং রিছর্স অমসুং দিবলপমেন্ত ইন্সতিতুৎশিংগী মরক্তা হেন্না মতেং পাংনবা অসি ঙসি ঐখোয়গী লৈবাক্কী খ্বাইদগী মরুওইবা ওইরে। ফিবম অসি য়েংলগা, সহর ৯দা দরকার ওইবা থবকশিং পায়খৎতুনা গ্লু গ্রান্ত পীরে।
মরুপশিং,
মমাঙদা অমুক্তা ওইখিদ্রিবা মওংদা হন্দক্কী বজেত অসিদা এপ্রেন্তিসসিপ, খুৎ-শা হৈবা হেনগৎহন্নবা অকনবা মিৎয়েং চঙলে। বজেত অসিদা য়াওরিবা খুদোংচাবশিং অসিনা অৱাংবা থাক্কী মহৈ-মশিং তম্বদা লৈবাক অসিগী থবকশিংদা অচৌবা অহোঙবা অমা পুরক্লগনি। লাইরিক তম্বগা থবক ফংবা অমসুং ওন্ত্রেপ্রেনিউয়রগী লৌশিং হেনগৎহনবগা মরী লৈহন্নবা বজেত অসিদা খুদোংচাবা কয়া য়াওরে। হায়রিবা চাংয়েংশিং অসিগী ফল ওইনা সাইন্তিফিক ওইবা চেফোঙশিংগী মতাংদা ঙসি ভারত মকোক থোংবা লৈবাক অহুমগী মনুংদা য়াওরে। পি.ঐচ.দি অমসুং স্তার্দ-অপশিং মশিং য়াম্না পুথোকপদা মালেমগী মকোক থোঙবা লৈবাক অহুমগী মনুংদা ঐখোয় য়াওরে।
গ্লোবেল ইন্নোবেসন ইন্দেক্সতা মালেমগী মকোক থোংবা ইন্নোবেতিপ লৈবাক ৫০গী মনুংদা ভারত য়াওরে অমসুং মখা তানা ফিবম ফগৎলক্লি। অৱাংবা থাক্কী মহৈ-মশিং তম্বা, রিছর্স অমসুং ইন্নোবেসনদা ঐখোয়গী মহৈরোইশিং অমসুং নহা ওইরিবা সাইন্তিস্তশিংগী অনৌবা খুদোংচাবা কয়া ফংলে। অফবা অমনা আর অমসুং দিগী থবকশিংদা ইচানুপীশিং শরুক য়াবা হেনগৎলকপা অসিদা অপেনবা পোকই।
মরুপশিং,
অহানবা ওইনা লৈবাক অসিদা, স্কুলশিংদা অতল তিনকরিং লেবশিং অমসুং অৱাংবা থাক্কী মহৈলোইশঙশিংদা অতল ইনকুবেসন সেন্তরশিংদা হেন্না মিৎয়েং চঙলে। স্তার্দ-অপশিংগী হেক্কাথোনশিংগী অনৌবা চৎনবী অসি লৈবাক অসিগী নহারোল অমসুং ইন্দস্ত্রিগী অচৌবা শক্তি অমা ওইরক্লে। নেসনেল ইনিসিএতিপ ফোর দিবলপ্পিং এন্দ হার্নেশিং ইন্নোবেসনগী মখাদা স্তার্দ-অপ ৩,৫০০ হেন্না শেমগৎলে।
নেসনেল সুপর কম্পুতিং মিসনগী মখাদা আই.আই.তি বি.ঐচ.য়ু, আই.আই.তি-খারাগপুর অমসুং আই.আই.ই.আর, পুনেদা সুপর কম্পুতর অহুম হায়বদি পারাম সিবে, পারাম শক্তি অমসুং পারাম ব্রাহ্মা শেমগৎলে। চৎলিবা চহি অসিদা লৈবাক অসিদা ইন্সতিতুৎ ১০ হেনবদা অসিগুম্বা সুপর কম্পুতরশিং লিংখৎনবা থৌরাং তৌরি। আই.আই.তি খারাগপুর, আই.আই.তি দিল্লি অমসুং বি.ঐচ.য়ুদা সোফিসতিকেতেদ এনালাইতিকেল এন্দ তেক্নিকেল হেল্প ইন্সতিতুৎ(সাথি)অহুম থবক তৌরি।
হায়রিবা পোৎশকশিং অসিনা সরকারগী মঙলান অমসুং পান্দমশিং উৎথোকলে। ২১শুবা চহিচাগী ভারত্তা, ঐখোয় মাঙলোমদা চঙশিনগনি, ১৯শুবা চহিচাগী থবক মওং তুংওইনরমগনি।
মরুপশিং,
মসি ঐখোয়গী লৈবাক্তা হায়নৈ : ৱ্যয়ে কৃতে ৱর্ধতে এৱ নিত্যম ৱিদ্যাধনম্ প্ৰধানম্ ।। হায়বদি পীথোক্লগা অশুম হেনগৎলকপা লন-থুমদি লৌশিংনি অমসুং মসি কনাগুম্বা অমনা মশাদা তুংশিন্দুনা থম্লোইদবনি। মরম অদুনা লৌশিং অমসুং মসি শন্দোকপা অসি য়াম্না মমল য়াম্মী। লৌশিং অমসুং থিজিন-হুমজিনবা অকক্নবা মওংদা লৈহনবা অসি লৈবাক অমা মতিক চাহনবদা অচৌবা অরানবনি। মসিগী পান্দম অসিগা লোয়ন্না, হৈশিংলবা নহারোলশিংগীদমক হিরম কয়া হায়বদি স্পেস, এতোমিক ইনর্জি, দি.আর.দি.ও, লৌউ-শিংউ হাংদোক্লে।
ইন্নোবেসন, রিছর্স অমসুং দিবলপমেন্তগী থবকশিংদা য়াম্না কান্নবা পীগদবা অচৌবা থবক অনি হন্দক পায়খৎলে। অহানবা ওইনা মেতিওরোলোজিগা মরী লৈনবা মালেমগী থাকশিং য়ৌবা ঙম্লবা ভারতকী থবকশিং লৈরে অমসুং থবক অসি চাংনাইনা ফগৎহল্লে। মসিনা আর অমসুং দি অমসুং ঐখোয়গী পোৎথোকশিং মালেমগা চাংদম্নবা ঙমহল্লগনি।
অনিশুবদা, জিও-স্পসিএল দেতাগী লমদা হন্দক অচৌবা অওনবা অমা পুরক্লে। হৌজিক স্পেস দেতা অমসুং স্পেস তেক্নোলোজিগা মরী লৈনবশিং লৈবাক অসিগী নহারোল, নহা ওইরিবা ওন্ত্রেপ্রেনিউয়রশিং অমসুং স্তার্দ-অপশিংগী হাংদোক্লে। হায়রিবা অওনবশিং অসিগী খুদোংচাবা লৌনবা মরুপশিংদা ঐনা তকশিল্লি।
মরুপশিং,
চহি অসিগী বজেত অসিদা ইন্সতিতুৎ মশিং য়াম্না লিংখৎনবা মিৎয়েং চঙলে। লৈবাক অসিদা অহানবা ওইনা নেসনেল রিছর্স ফাউন্দেসন লিংখৎলগনি। মসিগীদমক লুপা কোতি ৫০,০০০ খাক্তুনা থম্লে। মসিনা রিছর্সকা মরী লৈনবা ইন্সতিতুৎশিংগা আর অমসুং দি, মহৈলোইশঙ অমসুং ইন্দস্ত্রিগা মরক্তা লৈনবা মরী ফগৎহনগনি। বাইওতেক্নোলোজিগা মরী লৈনবা রিছর্সকীদমক বজেত অসিদা শেনফম চাদা ১০০ হেনগৎলে।
মরুপশিং,
হিদাক-লাংথক অমসুং তিকাশিংগী মতাংদা ভারতকী রিছর্স তৌরিবশিংগী থবক্না লৈবাক অসিগী ইকায়খুম্নবা ফংলে অমসুং অশোই-অঙাম থোকহন্দবা ঙম্লে। ফার্মাসিউতিকেল ইজুকেসন অমসুং রিছর্সকী নেসনেল ইন্সতিতুৎ ৭ মখা তানা ফগৎহন্নবা মখোয় লৈবাক অসিগী মরুওইবা ইন্সতিতুৎশিংনি হায়না লাউথোকখ্রে। হিরম অসিগী আর অমসুং দিদা ঐখোয়গী প্রাইভেদ সেক্তর অমসুং ইন্দস্ত্রিগী থবক থাগৎনিঙাইনি। তুংদা মসিগী থৌদাং হেনগৎলক্কনি হায়না ঐনা থাজবা থম্লি।
মরুপশিং,
লৈবাক অসিগী চীঞ্জাক ৱাত্তনবা, মচি ওইবা চীঞ্জাক ফংনবা অমসুং লৌউ-শিংউগীদমক বাইওতেক্নোলোজিগী থবকশিং পাকথোক-চাউথোক্নবা থবকশিং পায়খৎলে। লৌমীশিংগী শেন্থোক হেনগৎনবা অমসুং মখোয়গী পুন্সি মহিং ফগৎনবা বাইওতেক্নোলোজিগা মরী লৈনবা রিছর্স তৌরিবা মরুপশিংদগী লৈবাক অসিনা থাজবা চাউনা থম্লি। মসিদা মখোয় শরুক য়াবা হেনগৎনবা ঐনা ইন্দস্ত্রিগী মরুপশিংদা তকশিল্লি। ইন্দস্ত্রিনা মখোয়না নৌনা পুথোকপশিং খোঙলৈথুনা শীজিন্নবা ঙম্নবা লৈবাক অসিদা বাইওতেক য়ুনিভর্সিতি রিছর্স জোইন্ত ইন্দস্ত্রি ত্রান্সলেসনেল ক্লস্তর(উরজিত) ১০ লিংখৎলে। লৈবাক অসিদা চাউখৎনবা হোৎনরিবা জিলা ১০০ হেনবদা বাইওতেক-ফার্মর প্রোগ্রাম, হিমালয় বাইও-রিছোর্স মিসন প্রোগ্রাম নত্রগা মেরিন বাইওতেক্নোলোজি নেতৱার্ককী থৌরমশিংদা রিছর্স অমসুং ইন্দস্ত্রি শরুক য়াবা হেনগৎনবা ঐখোয় পুন্না থবক তৌমিন্নগদবনি।
মরুপশিং,
ঐখোয়গী মশাগী ওক্নবা ইনর্জি পুথোক্নবা ফুএল অমসুং গ্রিন ইনর্জি অসি মরুওই। মরম অদুনা বজেত অসিদা হায়দ্রোজেন মিসন লাউথোক্লিবা অসি অচৌবা ৱারেপ অমনি। ভারতনা হায়দ্রোজেনগী গারিশিং চাংয়েং তৌরে। হায়দ্রোজেন অসি গারিগী থাও ওইনা শীজিন্ননবা অমসুং মসিগীদমক ইন্দস্ত্রি থৌরাং তৌনবা হৌজিক পুন্না থবক তৌমিন্নগদবনি। মসিগী মথক্তা, মেরিন ৱেল্থ রিছর্সকী লমদা ঐখোয়গী থবক হেনগৎহনগদবনি। সরকারনা দিপ সি মিসন হৌদোক্লগনি। মিসন অসিগী পান্দম লৈগনি অমসুং ঐখোয়না ব্লু ইকোনোমিগী খুদোংচাবশিং লৌনবা সেক্তর কয়া য়াওবা থৌরাং অমা পায়খৎকনি।
মরুপশিং,
ঐখোয়না মহৈলোইশঙশিং, রিছর্স ইন্সতিতুৎশিং অমসুং ইন্দস্ত্রিগী মরক্তা মতেং পাংনবা হেনগৎহনগদবনি। অনৌবা রিছর্স পেপরশিং ফোঙনবা মিৎয়েং চঙবা খক নত্তনা, মালেমগী মফম কয়াদা ফোঙলিবা রিছর্স পেপরশিং ভারতকী রিছর্স তৌরিবশিং অমসুং মহৈরোইশিংদা ফংহনবা মতমগী মতুংইন্না দরকার ওইরে। মসিগীদমক সরকারনা থবক পায়খৎলি অমসুং মসিদা ইন্দস্ত্রিশু মতেং পাংগদবনি।
খুদোংচাবা ফংহনবা অমসুং পুম্নমক কোনশিনবা অসি তঙাইফদবনি হায়বা ঐখোয়না নিংশিংগদবনি। খুদোংচাবা ফংনবা মমল হোঙহনবা অসি তঙাইফদে। ঐখোয়না মিৎয়েং চঙগদবা অতোপ্পা ৱাফম অমনা মালেমগা লমদম অসিগা কমদৌনা পুনশিনগনি হায়বা অসিনি। ঙসিদি ভারতকী লৌশিং অসি মালেমগী মফম কয়াদা পাম্নরে। মালেম্না দরকার ওইরিবা অসি য়েংলগা অমসুং মদুদা য়ুম্ফম ওইরগা লৈবাক অসিদা নহারোলশিং থৌরাং তৌনবা স্কিলগী মেপ অমা য়েকপা য়াম্না মরুওই।
মালেমগী কেম্পসশিং ভারত্তা পুরক্নবা অমসুং পুন্না থবক তৌমিন্নদুনা অতোপ্পা লৈবাকশিংগী খ্বাইদগী ফবা থবকশিং শীজিন্ননবা ঐখোয় পুন্না থবক তৌমিন্নগদবনি। ঐখোয়গী নহারোলশিং ইন্দস্ত্রিগী থৌরাং তৌনবা অমসুং অনৌবা শিংনবশিং অমসুং হোঙলক্লিবা তেক্নোলোজিশিংগীদমক স্কিল হেনগৎহন্নবা মতিক চাবা থবক পায়খৎপা দরকার ওইরে। বজেত অসিদা য়াওরিবা ইজ ওফ দুইং এপ্রেন্তিসসিপ অসিনা লৈবাক অসিগী নহারোল অমসুং ইন্দস্ত্রিদা কান্নবা য়াম্না পীগনি। হিরম অসিদা ইন্দস্ত্রিনা শরুক য়াবা হেনগৎকনি হায়না ঐনা থাজবা থম্লি।
মরুপশিং,
পাংথোক্কদবা থবক অসি স্কিল হেনগৎহনবা নত্রগা থিজিনবা অমসুং অনৌবা পুথোকপদা ওইগেরা, মসি খঙদ্রবদি পাংথোকপা ঙম্লোই। মরম অদুনা অনৌবা ইজুকেসন পোলিসিগী মখাদা লৈবাক অসিগী লাইরিক তম্বীবগী থবকশিং ফিবম ফগৎহল্লগনি। ৱেবিনার অসিদা শরুক য়ারিবা অখঙ-অহৈশিংদগী হেন্না সবজেক অমা খঙবদা লোলনা মরুওইবা থৌদাং অমা লৌরি হায়বা কনা খঙবগে? অনৌবা ইজুকেসন পোলিসি অসিদা লম-লমগী লোল হেন্না শীজিন্ননবা পুক্নিং থৌগৎলি।
লৈবাক অসিগী অমসুং মালেমগী খ্বাইদগী ফবা লাইরিকশিং ভারতকী লোলশিংদা মতৌ করম্বা পুথোক্কনি হায়বা অসি লোল খুদিংমক্কী অখঙ-অহৈশিংগী থৌদাংনি। পুম্নমক অসি তেক্নোলোজিগী মতম অসিদা পাংথোকপা ঙমগনি। প্রাইমারিদগী হৌরগা অৱাংবা থাক্কী লাইরিক তম্বা ফাওবদা লৈবাক অসিগী নহারোলশিং ভারতকী লোলশিংদা খ্বাইদগী ফবা লাইরিকশিং ঐখোয়না ফংহনগদবনি। মেদিকেল, ইঞ্জিনিয়ারিং, তেক্নোলোজি, মেনেজমেন্তদা ভারতকী লোলশিংদা লাইরিক্কী মচাক শেমগৎপা অসি য়াম্না দরকার ওইরে।
ঐখোয়গী লৈবাক্তা হৈশিংবা অৱাৎপা লৈতে হায়না ঐনা অদোমদা হায়রি। খুঙ্গংগী মীওই অমা নত্রগা লায়রবা মীওই অমা মহাক্কী লোল খঙদবা অদুনা মহাক্কী হৈশিংবা ৱাৎলে হায়বা য়ারোই। লোল অদুনা মরম ওইদুনা ঐখোয়না মহাক্কী হৈশিংবা অদু মাঙহল্লোইদবনি। লৈবাক অসিগী চাউখৎপগী খোঙচত্তা মহাক নাথৈরম্লোইদবনি। খুঙ্গংশিং, লায়রবা মীওইশিং অমসুং মরুওইবা লোল অমা খঙদবা অঙাংশিংদা হৈথোই-শিংথোইবা য়াওরি। মরম অদুনা ভারতগুম্বা অচৌবা লৈবাক অমদা মখোয়গী লৌশিং শীজিন্নবা অসি য়াম্না মরুওই। লোলনা মরম ওইদুনা মহাক্না থেংনরিবা খুদোংচাদবা কোকহন্নবা অমসুং মহাক্কী লোনদা মহাক্কী লৌশিং ফুদোকহন্নবা মিসনগী মওংদা ঐখোয়না থবক পায়খৎকদবনি। বজেত অসিদা লাউথোক্লিবা নেসনেল লেঙ্গোইজ ত্রান্সলেসন মিসন অসি অচৌবা পুক্নিং থৌগৎপা অমনি।
মরুপশিং,
হায়রিবা খুদোংচাবশিং অমসুং অওনবশিং অসি মীওই খুদিংমক শরুক য়ারবা মতমদা মপুংফাবা ঙমগনি। পুন্না থবক তৌমিন্নদুনা কমদৌনা অৱাংবা থাক্কী মহৈ-মশিং তম্বগী থবক ফগৎহনগনি হায়বগী মতাংদা ঙসি খন্নরিবা অসিদা সরকার, ইজুকেসননিস্তশিং, অখঙ-অহৈশিং অমসুং ইন্দস্ত্রিদগী পীরকপা পাউতাকশিং য়াম্না কান্নগনি। মসিগা মরী লৈনবা থিম তরুক পুং খরগী মতুংদা মফম অসিদা কুপ্না খন্নগনি হায়বা ঐ খঙলে।
মফম অসিদগী অফবা পাউতাকশিং অমসুং পাম্বৈশিং ফংগনি হায়না লৈবাক অসিনা থাজবা থম্লি। থৌশিল নত্রগা বজেত্তা অহোংবা অমতা পুরক্তনা খন্ন-নৈনবদা মতম মাঙহন্দনবা ঐনা তকশিল্লি। অনৌবা স্কিমশিং য়াংনা পায়খৎনবা, কমদৌনা লৈবাক শীনবা থুংনা স্কিমশিং য়ৌহনগনি, এপ্রিল ১দগী মথংগী নুমিৎ ৩৬৫ ফাওবা থবক ওইনা পাংথোকপদা থেংনবা খুদোংচাদবশিং কোকহন্নবা লম্বী অমা শেম্নবা ঐখোয়না মিৎয়েং চঙগদবনি। এপ্রিল ১দগী বজেত্তা য়াওরিবা খুদোংচাবশিং থবক ওইনা পাংথোকপা হৌনবা ঐখোয়না মতম মপুংফানা লৌগদবনি।
তোঙান-তোঙানবা হিরমশিংদা অদোমগী লৌশিং লৈরি হায়বা ঐ খঙলে। অদোমগী ৱাখলশিং, অদোমগী লৌশিং অমসুং অদোমগী শেম-শাবা অদুনা শরুক য়াবনা ঐখোয়না পাম্লিবা ফলশিং ফংবা ঙমগনি। মসিগী ৱেবিনার অসিদা অদোমগী ৱাখলশিং ফোঙদোকপগীদমক অমসুং মতিক চাবা লম্বী অমা শেম্বগীদমক ময়াম পুম্নমক ঐগী য়াইফ-পাউজেল পীজরি।
পুম্নমক থাগৎচরি!
দিসক্লাইমর: মসি প্রধান মন্ত্রীগী ৱারোলগী চাউরাকপা হন্দোকপনি। অশেংবা ৱারোল হিন্দিদা পীখি।


text: লখিপুরওনলাইন দিজিতেল দেস্কঃ বরাক তম্পাকতা হন্দক খরনি অসি গারী এক্সিদেন্টকী থৌদোক য়াম্না তোয়না থোকপা থেংনরে। ঙরাংসু বাইকতা লাকপা মতৈ মনাও দাম্পার ত্রাক অমানা থেংবদগী মখোয় অনিমক শিরে। ঙরাং থাংজা নুমিৎ নুমিদাংৱাইরম পাথারকান্দি পুলিস স্তেসনদা থবক তৌরিবী তিনামনি চরাই চহী ৩০ মহাক্কী থবক লোয়রবা মতুংদা মপুরোইবগা লোয়ননা বাইক অমদা ময়ুমদা হনবগী লম্বীদা আসাম ত্রিপুরা নেসনেল হায়ৱে নম্বর ৮ কী পাথারকান্দি বাইপাস তা করিমগঞ্জ তম্না লাকখিবা দাম্পার ত্রাক অমনা থোম্বদা বাইক থৌরকখিবা মপুরোইবা লিংগী চরাই চহী ৪৫ থৌদোকফমদা শিখি। লৈকায়গী মীয়ামনা ফিভম থীনা শোক্লবী মাগী নুপী তিনামনিবু মনাক নকপদা লৈবা লায়েংশঙদা পুখৎখি অদুবু কনবা ঙমখিদে। ত্রাক গারী অদু চেনন্নবা হোৎনবদা মীয়াম চংদুনা ফাখি হায়রি। পাউ অসি তাবদা ক্বাতরদা লৈহৌবা চহী ১২ গী মচানুপা থমোয় শোক্না কপখি। অসোমদা থৌদোক অসিগী পাউ ফংবদা এমএলএ কৃষ্ণেন্দু পাল খুদক্তা পাথারকান্দি হোসপিতালদা লাকতুনা য়েংশিনখি হায়রি। (Pao asi YouTube ta yengbiyu)


text:
প্রধানমন্ত্রী শ্রী নরেন্দ্র মোদীনা দিসেম্বর ২৫দা দিল্লী মেত্রোগী অনৌবা মজেন্তা লাইনগী শরুক অমা শঙ্গারগনি। লাইন অসি নোইদাদা লৈবা বোতানিকেল গার্দেনবু দিল্লীগী কল্কাজী মন্দিরগা শম্নহল্লগনি। মসিনা মরম ওইদুনা নোইদা অমসুং খা দিল্লীগী মরক্তা চৎথোক-চৎশিন তৌবদা চংবা মতম মশক থোক্না হন্থহল্লগনি। থৌরম অদুদা প্রধানমন্ত্রীনা মীয়ামগী মীফম অমদসু ৱা ঙাংগনি।
অনৌবা লাইন অসি থবক হৌবনা লৈবাক অসিদা আর্বান ত্রান্সপোর্ত নৌথোকহন্নবা সরকারনা পাইখৎলিবা থৌরাংশিংদা অনৌবা ইনোৎ অমা হাপ্লগনি। লাইন অসিনা তেক্নোলোজী সেন্ত্রিক অমসুং ইনভাইরন্মেন্ত-ফ্রেন্দলী মাস রেপিদ আর্বান ত্রান্সপোর্ত সিস্তেমদা খোং থাংজিল্লগনি।
মসি ২০১৭তা প্রধানমন্ত্রীনা শঙ্গাগদবা অহুমশুবা মেত্রো লাইন্নি, মসিগী মমাংদা মহাক্না জুন্দা কোচ্চী মেত্রো অমসুং নবেম্বরদা হাইদ্রাবাদ মেত্রো জাতিদা কৎথোকখি। থৌরম অনি অদুদা প্রধানমন্ত্রীনা মীয়ামগী মীফম পাংথোকফমদা য়ৌদ্রিঙৈগী মমাংদা অনৌবা মেত্রো লাইনশিংদা খোংচৎ খর-খর চৎখি।
শ্রী নরেন্দ্র মোদী নেস্নেল কেপিতেল রিজন্দা মাগী থৌরমশিংদা শরুক য়াননবা মেত্রোদা তোংদুনা চৎলি। জুন ২০১৬তা প্রধানমন্ত্রী অমসুং ফ্রান্সকী রাষ্ট্রপতি ফ্রান্সৱা ওলান্দনা দিল্লীদগী গুরুগ্রাম ফাওবা, মফম অদুদা মখোয়না পুন্না ইন্তর্নেস্নেল সোলর এলাইন্সকী হেদ ওফিসকী উরেপ-উয়ুং তম্নবগীদমক তোংখি। হন্দক্তা এপ্রিল ২০১৭দা প্রধানমন্ত্রী মোদী অমসুং ওস্ত্রেলিয়াগী প্রধানমন্ত্রী মেল্কোম তর্নবুলনা অক্ষরধাম মন্দীর ফাওবা মেত্রো তোংদুনা চৎখি।
রেপিদ ত্রান্সিৎ সিস্তেমগী থোংদা কনেক্তিবিতী হেনগৎহন্নবগী পান্দমদা মিৎয়েং থম্লদুনা হৌখিবা চহি অহুম মখাই অসিদা চাওরাক্না কিলোমিতর ১৬৫ লাপ্না চৎকদবা মেত্রো প্রোজেক্ত মাপল হৌদোকলে। অপুনবা কিলোমিতর ১৪০ চৎকদবা অনৌবা মেত্রো রেল প্রোজেক্ত মঙাগী অয়াবা পীখ্রে। মথংগী চহি অনিদা চাওরাক্না কিলোমিতর ২৫০ শাংবা মেত্রো লাইন হৌদোক্নবগী ৱাফম থম্লি।


text:
বরাক তম্পাক্কী খোমজিনবা পাউ খরা ২৫-০৬- ২০১৮ মনা য়েন্থোকখিবগা লোয়ননা খোরিরোল…
বরাক তম্পাক্কী খোমজিনবা পাউ খরা ২৪-০৬- ২০১৮ নহারোল খোরিরোল সিল্লূপ, অসমগী ৪২শু…
বরাক তম্পাক্কী খোমজিনবা পাউ খরা ২৩-০৬- ২০১৮ অম্বুবাচী মেলা ঙরাংদগী হৌরে। ⧭…
বরাক তম্পাক্কী খোমজিনবা পাউ খরা ২২-০৬- ২০১৮ নুমিৎ নিনিগী খোঙচৎতা মুখ্যমন্…
বরাক তম্পাক্কী খোমজিনবা পাউ খরা ২১-০৬- ২০১৮ মালেমগী যোগ নুমিৎকা মরী লৈননা…
বরাক তম্পাক্কী খোমজিনবা পাউ খরা ২০-০৬- ২০১৮ লৈখিদ্রবা হিজম মুথোইগী মপাবুঙদা …
বরাক তম্পাক্কী খোমজিনবা পাউ খরা ১৯-০৬- ২০১৮ মনিপুরী য়াওনা অতৈ লোন ২০দা সিট…
বরাক তম্পাক্কী খোমজিনবা পাউ খরা ১৮-০৬-২০১৮ প্রাইভেত অমসুং সরকার স্কুলশ…